Baliviyas gaumee team aa eku: Enme bodu kaamiyaabakee gaumugai alhuvaidhin gaumee loabeege feyraan - One Online\nބަލިވިޔަސް ގައުމީ ޓީމާ އެކު: އެންމެ ބޮޑު ކާމިޔާބަކީ ގައުމުގައި އަޅުވައިދިން ގައުމީ ލޯބީގެ ފޭރާން\nރޭގެ މެޗުން ބަލިވުމުގެ މާޔޫސްކަމާއެކު ދަނޑުން ނުކުމެގެން ދިޔަ ސަޕޯޓަރެއް --- ވަން ފޮޓޯ/ ޔޫސުފް ސޮފްވާން\nހިތްދަތި ކަމުގެ ކަރުނައެވެ. މާޔޫސްކަމުގެ ކަރުނައެވެ. މުޅި ގައުމު އެކީ އެކައްޗަކަށް އެދެމުން ދިޔަ ކާމިޔާބީ ނުލިބި ދަނޑުން ފައިބައިގެން ދާން ޖެހުމުން ފާއްދާލި ކަރުނައެވެ. ގައުމީ ޓީމުގެ "ހީރޯ"އިން ރޮމުން ދިޔަ މަންޒަރަކީ އެންމެ ހިތްދަތި މަންޒަރެވެ. މުޅި ދަނޑުގެ ވަށައިގެން އޮތީ މާޔޫސްކަމާއި ނުތަނަވަސް ކަމެވެ. ގައުމަށްޓަކައި ކުޅެ، ގައުމީ ރޫހު ދެއްކި ހިތްވަރުގަދަ ކުޅުންތެރިން މޮޅިވެރި ކަމުގައި ވާ މަންޒަރުން "ހިތް ކުދި ކުދި" ނުވާނެ ހަމަ އެކަކުވެސް ނެތެވެ. ދިވެހީން ރޮއްވާލައިފިއެވެ. އިންޑިއާ އާއި ސުނިލް ޗެތުރީގެ މޮޅު ކުޅުމަށް އިހުތިރާމު އަދާކުރަމުންވެސް ދަނޑުން ނުކުމެގެން ދާން ޖެހުނީ ބަލި ގަބޫލުކޮށް، "ރޮމުން"ނެވެ.\nހިތްދަތިކަމާއި މާޔޫސް ކަމުގެ ވާހަކަތަކުގެ ތެރެއިން ލިބުނު އުންމީދުތަކަށް ބަލައިލުން މުހިއްމެވެ. މިއީ ތަފާތު ހާލަތެއްގައި ލިބުނު ފިލާވަޅުތަކެކެވެ. މުޅި ގައުމުގެ ކުލަވަރު ބަދަލުވި ފަހަރަކަށް މިފަހަރު ވެއްޖެއެވެ. މިއިން ޒަމާނަކު ނާންނަހާ ބޮޑަށް ފުޓުބޯޅައިން ގައުމީ ރޫހު ގެނުވައިފިއެވެ. ކުލަތަކުން ގެނުވާ ބައިބައިވުން ފުޓުބޯޅައިން ކެނޑިއްޖެ ކަމުގެ އިހުސާސް ގެނުވައިފިއެވެ. ގައުމީ ފުޓުބޯޅަ ޓީމަކީ ވަކި މީހެއް ނޫންކަން، އެއީ އެންމެ ރައްޔިތުން ކަމަށް ގަބޫލު ކުރެވޭލެއް ގިނަވާން ފަށައިފިއެވެ. އަދި ވަކިން ހާއްސަ ކަމެކެވެ. ގައުމީ ރޫހުގައި ތިއްބާ މާޔޫސްވި ސަޕޯޓަރުން ފެނުނީ ގައުމީ ޓީމަށް އިހުތިރާމާއެކު ސެލިއުޓް ކުރިތަނެވެ. މީސް މީޑިއާއަށްވެސް އެ މަންޒަރު ގެނުވައި، ޓީމު އަލުން ނަގަން ދިވެހީން ތިބީ ފޫގަޅައިފައެވެ. އުފާވެރި، އިހުތިރާމުގެ މަންޒަރުތަކެވެ. މި ކަންކަމުގެ ތެރެއިން މަދު ބަޔަކު ކަސިޔާރު ނުވެ ތިބި ވާހަކައެއް ނޫނެވެ. މި ސިފަ ކުރީ ޖުމުލަ މަންޒަރެކެވެ.\nކޮވިޑުގެ ހިތްދަތިކަމުން އައި ހިތްހަމަ ޖެހުމެއް\n10 އޮކްޓޯބަރު 2021، މާލެ، އުރީދޫ ސާފް ޗެމްޕިއަންޝިޕް 2021ގައި ރާއްޖެ އާއި ލަންކާ ބައްދަލުކުރި މެޗުގައި ދިވެހި ސަޕޯޓަރުން --- ވަން ފޮޓޯ/ ޔޫސުފް ސޮފްވާން\nމުބާރާތުގެ ކުރިންވެސް ދެކެވެމުން އައި އެއް ވާހަކައަކީ ކޮވިޑް 19ގައި ދިވެހީންނަށް ގެނުވާފައި އޮތް މޮޅިވެރިކަމުގެ ވާހަކައެވެ. ގޭ ބަންދުގައި އެތައް ޒަމާނެއް ވަންދެން އުޅެން ޖެހުމުން ގައުމު އޮތީ ނަފްސާނީ ނުތަނަވަސްކަމެއްގައެވެ. އެ ނުތަވަސްކަމުގެ ވިސްނުންތަކަށް ކޮންމެވެސް ވަރެއްގެ ތަސައްލީއެއް ހޯދުމަކީ މިފަހަރުގެ ސާފް ޗެމްޕިއަންޝިޕްގެ އެއް އަމާޒެވެ. އެ ވާހަކަ އެފްއޭއެމްގެ ރައީސް ބައްސާމް އަދީލް ޖަލީލް ވަނީ ފާހަގަކުރައްވާފައެވެ.\n"މުބާރާތް ބާއްވަން ލިބުނު ވަގުތަކީ މުނާސަބު ވަގުތެއް ކަމުގައި ދަންނަވަން. އަޅުގަނޑުމެންގެ އެތައް ބަޔަކު ދޮޅު އަހަރެއްހާ ދުވަހުގެ ތެރޭގައި ވަރަށް ދަތި އުނދަގޫ ވަގުތުތަކެއް ތަހައްމަލު ކޮށްފި، މާޔޫސީ ދޮޅު އަހަރު ހިނގައްޖެ. ކުރިއަށް ފިޔަވަޅުތަކެއް މިވަގުތު އަޅާއިރު ސާފް ޗެމްޕިއަންޝިޕް ރާއްޖޭގައި ބޭއްވުމަކީ ހުރިހާ ރައްޔިތުންނަށްވެސް އުފާވެރި ކަމަކަށް ވާނެ،" މުބާރާތުގެ ކުރިން ބައްސާމް ވިދާޅުވެފައިވެއެވެ.\nގިނަ ބަޔަކަށް "ނޯމަލް"ގެ އިހުސާސް ކުރެވިއްޖެއެވެ. އެއީ ހާސިލުވި ކާމިޔާބެކެވެ. ރޭގެ މެޗަށްފަހު "ވަން" އަށް ވާހަކަ ދެއްކި ސަޕޯޓަރަކު ބުނީ "އަސްލު ބުނާކަމަށް ވާނަމަ، މިފަހަރު ސާފް ޗެމްޕިއަންޝިޕާއެކު އަނެއްކާވެސް ނޯމަލް ފީލް އަތުވެއްޖެ. ކޮންމެވެސް ވަރަކަށް އެއްކަލަ ޕެންޑަމިކް ހަނދާން ނެތިއްޖެ،" މިހެންނެވެ. ދޭހަވީ އުފާވެރިކަމުގެ ކޮޅު މައްޗަކަށް އަނެއްކާވެސް ރާއްޖެ ހުޅުވެމުން އަންނަ އައުމެވެ. ވެކްސިންގެ ކުރިއެރުންތަކާއެކު ގައުމުގެ އާންމު ހާލަތު ވީ އެންމެ ބޮޑުތަނުން ރަނގަޅުވުމުގެ ބައިވެރިއަކަށް ސާފް ޗެމްޕިއަންޝިޕްވެސް ވެއްޖެކަމެވެ.\n2008 ގައުމީ ރޫހުން ގެނައި އުފާވެރިކަން\nފުޓުބޯޅައަކީ ކުޅިވަރަކަށްވުރެ ބޮޑު މާނައެއް ގެނުވާ ރޫހެކެވެ. އެކަން 2008 ވަނަ އަހަރު ރާއްޖެއިން ހޯދި ފުރަތަމަ ސާފް ޗެމްޕިއަންޝިޕާއެކު ފެނިގެން ދިޔައެވެ. ރަށްރަށް އެކީ އެކައްޗަކަށް ރަތް ކުލައިން ޖަރީވެ، މުޅި ރާއްޖެ އެ މުބާރާތުގައި ބައިވެރިވިއެވެ. މިފަހަރުގެ ސާފް ޗެމްޕިއަންޝިޕް ފެށިގެން އައި ދުވަހަކީ އެންމެ ފޯރީގައި ގައުމުގެ އެކި ކަންކޮޅުތަކުގައި އެކަން ކުރި ދުވަސް ނޫންނަމަވެސް، ނިމިގެން ދިޔައިރު ރާއްޖެ އެކީ އޮތީ ގައުމީ ޓީމާއެކު، ގައުމީ ރޫހުގައެވެ.\nބްރޭންޑިން އާއި މާކެޓިންނަށް އެފްއޭއެމްއަށް މަދު ދުވަސްކޮޅެއް ލިބުމުން އަތޮޅު ތެރެއަށް އެންމެ ރަނގަޅު އެކަށީގެންވާ މިންވަރަށް މާކެޓިން ނުފޯރައި އޮތް ނަމަވެސް، އަތޮޅު ތެރޭގައިވެސް ފޯރި ގަަދަވިއެވެ. އޮފީހަށްވެސް، ބާޒާރަށްވެސް ކޮފީއަށްވެސް ދިޔައީ ރަތް ކުލައިގައެވެ. މެޗު އޮންނަ ދުވަހު ހެނދުނުން ފެށިގެން އެކަމުގައި އުޅެ، ޖަގަހަތައް، ފޭން ޒޯންތައް ހަދައި މެޗު ބަލަމުން ދިޔައެވެ. ޓީމަށް ހިތްވަރު ދިނުމުގެ ޕޯސްތައް ސްކޫލުތަކާއި ހުރިހާ އޮފީސްތަކުންވެސް ކުރަމުން ދިޔަތަން ފެނުނެވެ. އެއީ ދުރުން ދިން ސަޕޯޓެވެ. ދެން އޮތީ ދަނޑަށް ވަނުމާއި ޓިކެޓު ކިޔޫގެ ވާހަކައެވެ. ދަނޑުގައި ދިން ގައުމީ ސަޕޯޓުގެ ވާހަކައެވެ.\nޓިކެޓު ކިޔުތައް ދިގު، ފޯރީގެ ރަމްޒެއް\nޓިކެޓު ވިއްކަން ފެށުމުގެ 19 ގަޑިއިރު ކުރިން ކިޔޫގައި ޖެހި ޓިކެޓު ގަންނަން އުޅުނު އެތައް ބަޔަކު އެބަތިއްބެވެ. ހަމަ އެންމެ ކަމަކަށެވެ. ޓީމަށް ދޭ ލޯބި، އެންމެ ގާތުން ދިނުމަށެވެ. ދަނޑަށް ވަދެ ގައުމީ ރޫހު ނެރެލުމަށެވެ. ޓިކެޓަށް ރައްޔިތުން ރަތްދަކަ އަވީގައި ކުރި އިންތިޒާރުން އެނގުނީ ގައުމީ ފުޓުބޯޅަ ޓީމަށް އޮތް ލޯތްބެވެ. އެކަން އިންޑިއާ މެޗުގެ ކުރިން ކޯޗު އަލީ ސުޒޭންވެސް ފާހަގަކުރިއެވެ.\n"ހިތްހަމަ ޖެހުމަކީ 12 ވަނަ ކުޅުންތެރިޔާ. އެ ކުޅުންތެރިޔާގެ ހިތްވަރު ޓީމަށް ފެނުނީމަ އެއީ ވަރަށް ރަނގަޅު މޯޓިވޭޝަނެއް. 18 ވަރަކަށް ގަޑިއިރު ކިޔޫގައި ހުރެގެން އަޅުގަނޑުމެންނަށް ސަޕޯޓުކުރަން ޓިކެޓެއް ބައްލަވައިގަތުން މިއީ އަޅުގަނޑުމެންނަށް ކިހާ ބޮޑު ހިތްވަރަކަށް ވާނެތޯ. އެއްކޮށް ތިބި ހުރިހާ ސަޕޯޓަރުން މާޔޫސް ނުވާނެ ގޮތަކަށް ޓީމު ހިތްވަރު ކުރާނެ،" ސުޒޭން އިންޑިއާ މެޗުގެ ކުރިން ބުންޏެވެ.\n12 އޮކްޓޯބަރު 2021: މާލެ، ސާފް ޗެމްޕިއަންޝިޕް ގައި ރާއްޖެ އާއި އިންޑިއާ ބައްދަލުކުރާ މެޗުގެ ޓިކެޓް ކިއު : ކިއުގައި ގިނަވަގުތު ތިބެއް ޖެހުމުން ގިނަބަޔަކު ތާސް ކުޅުން ފަދަ ކަންކަން ކުރަމުންދެއެވެ --- ވަން ފޮޓޯ: ޔޫސުފް ސޮފްވާން\nދެން އޮތީ ދަނޑު ތެރޭގެ ވާހަކަތަކެވެ. ޒަމާންގަނޑަކަށްފަހު "ކިކު"ގައި މިފަހަރު ސަޕޯޓު ކުރިއެވެ. މެޗުގެ ދެ ގަޑިއިރު ކުރިން ދަނޑު ކައިރި ބަލައިލިޔަސް ރަތް ޖާޒީތަކުގައި، ބެރުތައް ކޮނޑު ޖަހާ މަންޒަރު ފެންނާނެއެވެ. ބޮޑެތި ޑްރަމްތަކާއެކު އެތައް ހާސް ބަޔަކު ވަދެ، ދަނޑު ދިޔައީ ދިވެހި ޓީމުގެ ކޮންމެ މެޗަކަށް ގުގުމަމުންނެވެ. ދިވެހި ލޭ ހުރި ދަރިއެއް ނަމަ، އެ ދަނޑުގައި މަޑު ރާގަކަށް ބޯ ނުޖަހައި ނީނދެވޭހާ ދަނޑުގެ ފޯރިގައެވެ. މުބާރާތުގައި ހަމްޒާ މުހައްމަދު (ހަމްޕު) ރާއްޖެއަށް ޖަހައިދިން ފުރަތަމަ ގޯލާއެކު އަލީ އަޝްފާގު (ދަގަނޑޭ) ގޯލުތަކުންވެސް ފެނުނު މަންޒަރަކީ އިންތިޒާރީ މަންޒަރުތަކެކެވެ. އެ މަންޒަރު ކުރަހަން އެދިއެދި ތިބި ފުޓުބޯޅަ ސަޕޯޓަރުންގެ ހިތްތަކަށް ފިނިކަން ގެނުވި ގައުމީ ޖޯޝުގެ ރަން މަންޒަރުތަކެކެވެ.\nގައުމުގައި، ގައުމީ ޓީމުގެ ފުޓުބޯޅަ އޮތް ކަމުގެ ރަމްޒު އެންމެ ހަތަރު މެޗުންވެސް ސާފުކޮށްދީފިއެވެ. ރޫހުގެ ހުރި އަސަރު ކޮންމެ ހިނދުކޮޅަކުން އެނގިގެން ހިނގައްޖެއެވެ. ހަމަ 2008 ހަނދާން އާ ވި ކަހަލައެވެ. މިވަރުގެ ފޯރިއެއް ގައުމީ ދަނޑުން 2014 ވަނަ އަހަރުގެ ޗެލެންޖު ކަޕަށްފަހު ފެނުނީ މަދު ފަހަރަކުއޭ، ނޫނީ ނުފެނޭ ކަމަށް ބުނެވިދާނެއެވެ. އެހެންކަމުން އެއީ އުންމީދުގެ ވަގުތަކަށް ބަލަމާ ހިނގާށެވެ.\nރުއިމާއެކު ސަޕޯޓަރުންގެ ހިތްވަރު ގަދަ މެސެޖުތަކެއް\nއޮކްޓޯބަރު72021: މާލެ، ސާފް ޗެމްޕިއަންޝިޕްގައި ރާއްޖެއާއި ބަންގްލަދޭޝް ބައްދަލުކުރި މެޗުން މޮޅުވުމުން، ސަޕޯޓަރުންނާއެކު ރާއްޖޭގެ ފުޓްބޯޅަ ޓީމު އުފާ ފާޅުކުރަނީ: އެ މެޗު 2-0 އިން ކާމިޔާބު ކުރީ ރާއްޖެއިން --- ވަން ފޮޓޯ: ޔޫސުފް ސޮފްވާން\nމިއީ އެކުގައި އެނބުރި އަންނަންވީ ވަގުތުކަން ސާފެވެ. މެޗަށްފަހު ގައުމީ ޓީމަށް ދިން އިހުތިރާމާއި ލޯބިން ވެސް ދިވެހީންގެ "ލޯބި" ފަޅި ދައްކާލައިފައެވެ. އާނ އެކެވެ. ނުކުތީ އެންމެ ބޭނުންވާ ނަތީޖާ ނޫން ނަމަވެސް ޓީމުގެ ހިތްވަރަކީ ތާ އަބަދު ހަމަ ސަޕޯޓަރުންނެވެ. ޓީމުގެ ހިތްދަތިކަން ބަދަލުކޮށްލާނެ ފަދަ ހިތްވަރުގެ މެސެޖުތައް މިހާރުވެސް އަންނަނީ ބަނޑުން ކުރަމުންނެވެ.\nމިއީ ވަކި މީހަކަށް ބްލޭމް ކުރަންވީ ވަގުތު ނޫންކަންވެސް ގިނަ ދިވެހީން މިހާރު ދަނެއެވެ. މަދު ބަޔަކު އެއްޗެހި ގޮވައި، ޓީމަށް ބަދަބަސް ބުނި ނަމަވެސް، ހިތްވަރާއެކު ތިބި އުންމީދީ ސަޕޯޓަރުން މިއަދު ބުނަނީ އެކުގައި ތެދުވާ ވާހަކައެވެ. މިއީ ގައުމީ ފުޓުބޯޅަ ޓީމެވެ. މިއީ އެފްއޭއެމްގެ، ބައްސާމްގެ، ނޫންނަމަ ވަކި ސަރުކާރެއްގެ ޓީމެއް ނޫނެވެ. އެކަން ދަނެ، އެ ފިކުރުގައި ވާހަކަ ދައްކާ އެތައް ބަޔަކު އެބަ ފެނެއެވެ. އެއީ ފުޓުބޯޅައިގެ އެންމެ ބޮޑު މަގުސަދު، "ރެސްޕެކްޓް"ގެ ފިލޯސަފީގެ ބައެކެވެ.\nހިތާމައިގެ ބައްޔެއް ނަމަވެސް، ފުޓުބޯޅައިގެ ވިސްނުމުގައި އޮތް ފޭން ބޭސްއަކީ އުފާވެރިކަމުގެ ސިގްނަލެކެވެ. ގައުމީ ފުޓުބޯޅަ މާނަކުރާ ގޮތަށް، މި މުބާރާތުން ބަދަލުތަކެއް ގެނުވައިފިއެވެ. ކުޅިވަރުގެ މައިދާނުން ސިޔާސީ ނެރުމަކީ އުނދަގޫ ކޮށް އޮތް ކަމެއް ނަމަވެސް، ގައުމީ ޖޯޝުގައި ލޮބުވެތި ސަޕޯޓަރުން ދެއްކި ހިތްވަރުން، އެކަން ފަސޭހަވާނެ މަގުތައް ކޮށެމުންދާކަން ސާފެވެ. 2008 ގެ ހަނދާނަށް ގަރަގުވި އުފާވެރި މަންޒަރުތަކެއްގެ ކުލަ އިހުސާސްވުމަކީ ފެށުމެއް ކަމަށް ބަލަން ޖެހެއެވެ.\nގައުމީޓީމާއެކު އެތައް ހާސް ސަޕޯޓަރުންނަކަށް ރޮމުން ނިންމާލަން ޖެހުނު މުބާރާތެއް ނަމަވެސް، ގައުމީ ގުޅުމުގެ ފޭރާން ވަގުތު ކޮޅަކަށް ހެޔޮވި ކަމީ އުފާކުރަންވީ ކަމެކެވެ. ބަލިވެ މާޔޫސްވިޔަސް، ހެޔޮ މެސެޖުތައް ދޭތަން ފެނުމަކީ ހިތްހަމަ ޖެހެން ޖެހޭނެ މަންޒަރެކެވެ. 12 ވަނަ ކުޅުންތެރިޔާއަށް ސާބަހެވެ. ގައުމީ ޖާޒީގައި ކުޅުނު އެންމެހާ ކުޅުންތެރިންނާއި، ޓީމުގެ ކޯޗުން، އަދި އޮފިޝަލުންނަށްވެސް ސާބަހެވެ. އިސް އުފުލައި އަނެއްކާވެސް ތައްޔާރުވާންވީއެވެ. ރައްޔިތުން ކުޅުންތެރިންނާ އެކުގައި ވާކަން އެނގުން އެއީ ލިބޭނެ ހިތްވަރެއްކަން ޔަގީނެވެ.\nގުޅޭ ޓެގު ދިވެހި ރާއްޖެ ސާފް ޗެމްޕިއަންޝިޕް ރާއްޖޭގެ ޤައުމީ ފުޓުބޯޅަ ޓީމު އެފްއޭއެމް ފުޓްބޯޅަ


Badi Jehuny Bahtakah Eri Vehtunu Gadygai - Vaguthu\nބަޑި ޖެހުނީ ބައްޓަކަށް އެރި ވެއްޓެން ދިޔަ ގަޑީގައި!\nނޭނގި ކުރެވޭ ކަންކަމުން ނުވަތަ ތިމާގެ އިޚްތިޔާރެއް ނެތި ކުރެވޭ ކަމަކުން ބައެއް ފަހަރު ވަރަށް ބޮޑު ނަތީޖާ ނިކުންތަން އާދެއެވެ. މިފަހަރުވެސް މީހެއްގެ ފުރާނަ ދިޔައީ ތިމާގެ އިޚްތިޔާރުން ބޭރުގައެވެ.\nމީހެއްގެ ގަޔަށް ބަޑި ޖެހުމުގެ ކުށުގައި ވިކްޓޯރިޔާގައި ހައްޔަރުކޮށްފައިވާ އުމުރުން 55 އަހަރުގެ އެންގްލީނޯ ރުސީ ބުނެފައިވަނީ އޭނާ ކަލަންޑްރޯ ނަމަކަށް ކިޔާ އޭނާގެ އަވައްޓެރިޔަކު މަރާލާފައިވަނީ ގަސްދުގައި ނޫން ކަމަށާއި އޭނާގެ އަތުގައި އޮތް ބަޑި ޖެހުނީ އޮޅިގެން ކަމަށާއި ބަޑި ޖެހެން ދިމާވީ ބައްޓަކަށް އެރިފައި ކަމަށެވެ.\nރުސީ ބުނެފައިވަނީ އޭނާ ގޭގައި އިންދާ އޭނާ ގެންގުޅޭ ކުއްތާ އެކްސިޑެންޓްއެއް ވެގެން އުޅޭ ޚަބަރު ލިބުނު ކަމަށާއި ގެއިން ނިކުމެން އެތަނަށް ދާން އުޅެނިކޮށް ގޭގައި ހައްދާފައި އޮތް ބައްޓަކަށް އެރި ބިންމައްޗަށް ވެއްޓުނު ކަމަށެވެ. އަދި ބިންމައްޗަށް ވެއްޓުމުގެ ތެރޭގައި އޭނާގެ އަތުގައި އޮތް ބަޑި ޖެހުނު ކަމަށާއި ވަޒަން އަމާޒުވީ އޭނާ ކައިރީގައި ހުރި ކަލަންޑްރޯގެ ބޮލަށް ކަމަށެވެ. ހޮސްޕިޓަލްއަށް ގެންދިއުމުގެ ކުރިން މީނާ ވަނީ މަރުވެފައެވެ.\nރެސީގެ މައްޗަށް މީހަކު މަރާލި ކަމުގެ ދަޢުވާ ކޮށްފައިވީނަމަވެސް މިމައްސަލަ ބެލި ފަޑިޔާރު މިމައްސަލައިގައި މިއީ އިޚްތިޔާރުން ބޭރުން ވި ކަމެއްކަމަށް ބާލާ އިއްވާފައިވަނީ5އަހަރު ދުވަހުގެ ޖަލު ހުކުމެކެވެ.\nޖުލައި 20, 2018 19:39\nއައިން...އިހްތިޔާރުން ބޭރުގަ ކުރެވުނުކަން ކޯޓުންވެސް ގަބޫލުކުރޭ.އެކަމަކުވެސް5އަހަރުދުވަހުގެ ޖަލުހުކުމެއް..މިވީ ކިހިނެއް؟؟؟\nޖުލައި 20, 2018 23:36\nއައިން....! އިޚްތިޔާރުން ބޭރުންވިޔަސް އެކަމުގައި އޭނާގެ އިހުމާލު އެބައޮތްތާ.\nޖުލައި 21, 2018 09:32\nޢައިން... ޢެބުނީ ހެއޮކޮން


Boarder hulhuvifahun emme gina touristun aee UK in | Mihaaru\nބޯޑަރު ހުޅުވިފަހުން އެންމެ ގިނަ ޓޫރިސްޓުން އައީ ޔޫކޭއިން\nރާއްޖެއަށް އައި ޓޫރިސްޓުންތަކެއް ވެލާނާ އިންޓަނޭޝަނަލް އެއާޕޯޓުގައި-- ފޮޓޯ: ނިޝާން އަލީ/މިހާރު\nރާއްޖޭގެ ބޯޑަރު އަލުން ހުޅުވާލިތާ ހަފްތާއެއްގެ ތެރޭގައި އެންމެ ގިނަ ޓޫރިސްޓުން އައީ ޔޫކޭއިން ކަމަށް އިމިގްރޭޝަންގެ ތަފާސްހިސާބުތަކުން ދައްކައިފި އެވެ.\nއިމިގްރޭޝަނުން މިއަދު އާއްމުކުރި ތަފާސްހިސާބުތަކުގައިވާ ގޮތުން ބޯޑަރު ހުޅުވި ފަހުން މިހާތަނަށް ރާއްޖެއަށް ޒިޔާރަތް ކުރީ ޖުމްލަ 904 ޓޫރިސްޓުންނެވެ. މީގެ ތެރެއިން 117 ޓޫރިސްޓުން އައީ ޔޫކޭ އިންނެވެ.\nއިނގިރޭސިވިލާތުން ގިނަ އަދަދެއްގެ ޓޫރިސްޓުން ރާއްޖެ އަޔަސް އެ ގައުމުން މިހާތަނަށް ދަތުރުފަތުރުގެ ލުއި ދިން ގައުމުތަކުގެ ތެރޭގައި ރާއްޖެ ނުހިމަނަ އެވެ. އެހެންކަމުން އެ ގައުމަށް އެނބުރި ދާ ޓޫރިސްޓުންނާއި ރާއްޖެއިން ދާ އެހެނިހެން މީހުން 14 ދުވަސް ކަރަންޓީނުގައި ތިބެން ޖެހޭނެ އެވެ. އެ ގައުމުން ރާއްޖެއަށް ލުއި ނުދެނީ އެ ގައުމުން ކަނޑައަޅާ މިންގަނޑަށް ނުފެތޭތީ ކަމަށް މީގެ ކުރިން ވަނީ ބުނެފަ އެވެ.\nދެ ވަނަ އަށް އެންމެ ގިނައިން ރާއްޖެއަށް ޓޫރިސްޓުން އައީ އެމެރިކާއިންނެވެ. އެއީ 106 ޓޫރިސްޓުންނެވެ. މީގެ އިތުރުން ޖަރުމަނާއި ސްވިޒަލެންޑާއި ރަޝިއާ އާއި ފިލިޕީންސް އާއި ޔޫއޭއީ އަދި ސްޕެއިނާއި ހަންގޭރީ އާއި މިސްރުން ވެސް ގިނަ އަދަދެއްގެ ޓޫރިސްޓުން އަ އެވެ.\nރާއްޖޭގެ ބޯޑަރު ހުޅުވި ފަހުން ރާއްޖެއަށް އައި ޓޫރިސްޓުންގެ އަދަދު ނިސްބަތުން މަދެވެ. ނަމަވެސް ދެތިން މަސް ދުވަހުގެ ތެރޭގައި ކުރިއެކޭ އެއްގޮތަށް ޓޫރިޒަމް ކުރިއަރާނެ ކަމަށް ޓޫރިޒަމް މިނިސްޓްރީއާ ވަގުތީގޮތުން ހަވާލުވެ ހުންނެވި އިކޮނޮމިކް މިނިސްޓަރު ފައްޔާޒު އިސްމާއިލް ވަނީ ވިދާޅުވެފަ އެވެ. އޭނާ ވިދާޅުވި ގޮތުގައި ރާއްޖެއަށް އަންނަ ޓޫރިސްޓުންގެ އަދަދު ދަށްވަނީ އަދި ވެސް ގިނަ ގައުމުތަކުގެ ބޯޑަރު ނުހުޅުވާތީ އެވެ.\nމިހާތަނައް ރާއްޖެ އައީ 904 ފަތުރުވެރިން. އެއިގެ ތެރެއިން 368 މީހުންނަކީ ބަންގާޅީން. އެއީ %40.7.\nތީ ރަނގަޅު ފާލެއް.\nއެއްހާސް ހަމަނުވޭ ދެން ކިހިނެއް ގިނަ އަދަދެކޭ ބުނަނީ.


'Ronaldo akee moya eh, Mourinho mulhi akun hama eh nun' - vNews.mv\nގިނަ ކުޅުންތެރިންތަކެއްގެ ވާހަކަ މި ރެކޯޑިންގ ތަކުގައި ޕެރޭޒް ވަނީ ދައްކާފަ\n"ރޮނާލްޑޯ އަކީ މޮޔައެއް، މޮރީނިއޯ މުޅިއަކުން ހަމައެއް ނޫން"\nއައްފާން މުހައްމަދު 15 July 2021, 02:12\nދުނިޔޭގައި އުފެދުނު އެންމެ މޮޅު އެއް ފުޓުބޯޅަ ކުޅުންތެރިޔާ އަދި ރެއާލް މެޑްރިޑުގެ ކުރީގެ ތަރި، ކްރިސްޓިއާނޯ ރޮނާލްޑޯ އާއި އެކުލަބުގެ ކުރީގެ ކޯޗް، ހޯސޭ މޮރީނިއޯ އާއި ބެހޭގޮތުން ރެއާލްގެ ރައީސް، ފްލޮރެންޓީނޯ ޕެރޭޒް ދައްކާފައިވާ ބޭއަދަބީ ވާހަކަތަކެއްގެ އޯޑިއޯ ލީކުވެއްޖެއެވެ.\nމީގެ އަހަރުތަކެއް ކުރިން ދެފަހަރެއްގެ މަތިން ޕެރޭޒް ދައްކާފައިވާ ވާހަކަތަކެއްގެ އޯޑިއޯ ރެކޯޑިންގް ތަކެއް ބުދަ ދުވަހުގެ ވަގުތެއްގައި ލީކު ވުމާއި ގުޅިގެން މީސްމީޑިއާގައި އަދި ފުޓުބޯޅައިގެ މާހިރުން އަންނަނީ ޕެރޭޒް އަށް ފާޑު ކިޔަމުންނެވެ.\nއެގޮތުން 2012 ވަނަ އަހަރުގައި އެކުލަބަށް މޮރީނިއޯ އިރުޝާދުދެމުން ދަނިކޮށް އަދި ރޮނާލްޑޯ އެކުލަބަށް ކުޅެމުން އައި ދުވަސްވަރެއްގައި ދައްކާފައިވާ ވާހަކަތަކެއްގެ އޯޑިއޯ ރެކޯޑިންގް ލީކު ކޮށްލާފައިވަނީ އެލް ކޮންފިޑެންޝަލް ނަމަކަށް ކިޔާ ވެބްސައިޓަކުންނެވެ.\nމި ރެކޯޑިންގައި ޕެރޭޒް ބުނެފައިވަނީ ރޮނާލްޑޯ އަކީ މޮޔައެއް ކަމަށާއި، އޭނާ ކުރާ ކަންކަމަކީ މޮޔަނޫން މީހަކު ކުރާ ކަހަލަ ކަންތައްތަކެއް ނޫން ކަމަށެވެ. އަދި މޮރީނިއޯ އަކީވެސް މުޅިން ހަމަ މީހެއް ނޫން ކަމަށާއި މި ދެ މީހުންނަކީވެސް "އީގޯ" ބޮޑު، "ހޭންޑަލް" ކުރަން އުނދަގޫ ދެމީހުން ކަމަށެވެ.\nމީގެއިތުރުން އެލް ކޮންފިޑެންޝަލް އިންވަނީ 2006 ވަނަ އަހަރު ޕެރޭޒް އެކުލަބުގެ ދެ ލެޖެންޑުން ކަމުގައިވާ އިކާ ކަސިއަސް އާއި ރައުލް ގޮންޒާލޭޒާއާ ބެހޭ ގޮތުން އަގުވައްޓާލާ ގޮތަށް ދެއްކި ވާހަކަތަކެއްގެ އޯޑިއޯވެސް ލީކު ކޮށްލާފައެވެ. ލީކުވި އޯޑިއޯގައި، އެނާ ވަނީ ރައުލް އާއި ކަސިއަސް އަކީ ރެއާލްގައި ކުޅޭ ފެންވަރަށްވުރެ ދަށް ކުޅުންތެރިން ކަމަށް ބުނެފައެވެ. އަދި އެ ދެ ކުޅުންތެރިންނަކީ އޮޅުވާލައިގެން ރެއާލަށް ކުޅެމުން އަންނަ ކުޅުންތެރިން ކަމަށްވެސް އޭނާ ބުންޏެވެ.\nމީގެކުރިންވެސް ބޭރުގެ ބައެއް ކުޅިވަރު މީޑިއާތަކުން ވަނީ ކަސިއަސް އާއި ރައުލް އަށް ރެއާލްގައި ހުރެ ރިޓަޔާކުރުމުގެ ފުރުސަތު ނުދިނީ ޕެރޭޒް ކަމަށް ތުހުމަތު ކޮށްފައެވެ. ލީކުވި މި އޯޑިއޯ ތަކާއިއެކު މި ތުހުމަތުތަކަކީ ހަގީގަތެއް ކަމަށް މިހާރު ގިނަ ބަޔަކު ގަބޫލު ކުރެއެވެ.\nމިފަރާތްތަކުގެ އިތުރުންވެސް މީގެކުރިން ރެއާލް އާއިއެކު އެތައް ކާމިޔާބީތަކެއް ހޯދާފައިވާ އެހެން ބައެއް ކުޅުންތެރިންނާއި ކޯޗުންނާއި ގުޅޭގޮތުންވެސް ބޭއަދަބީ އެތައް ވާހަކަތަކެއް މި ރެކޯޑިންގ ތަކުގައި ޕެރޭޒް ދައްކާފައިވެއެވެ. އެގޮތުން ކުރިން އެޓީމަށް ކޯޗުކަން ކޮށްދިން ޑެލް ބޮސްކޭ އާއި ޑިފެންޑަރު ފަބިއޯ ކޮންޓްރާއޮ އާއި ގުޅޭގޮތުން ދައްކާފައިވާ ވާހަކަތަކެއްވެސް މި ރެކޯޑިންގައި ހިމެނެއެވެ.\nމި އޯޑިއޯ ރެކޯޑިންގ ތަކާއެކު ގިނަ ބައެއްގެ ފާޑުކިޔުންތައް ޕެރޭޒް އަށް އަމާޒުވަމުން ދިއުމާއި ގުޅިގެން ރެއާލް މެޑްރިޑުން ވަނީ ނޫސްބަޔާނެއް ނެރެފައެވެ. އެ ބަޔާނުގައި ބުނެފައިވަނީ ދައުރުވަމުންދާ އޯޑިއޯ އަކީ މީގެ އަހަރުތަކެއް ކުރިން ޕެރޭޒާއި ހޯސޭ އަލްބާޓޯ އަބޭލާންއާ ދެކެވުނު ވާހަކަތަކެއްގެ ތެރެއިން ރެކޯޑްކޮށްފައިވާ އޯޑިއޯއެއް ކަމަށެވެ.\nއެހެންނަމަވެސް މި އޯޑިއޯ ލީކުކޮށްލާފައިވަނީ ވަކި މަގްސަދެއް ހާސިލުކޮށް، ޕެރޭޒްގެ އަގުވައްޓާލުމުގެ ބޭނުމުގައި ވާހަކަތައް އުނިކޮށް، ބަދަލުގެނެސްގެން ލީކު ކޮށްލާފައިވާ އޯޑިއޯއެއް ކަމަށް ރެއާލްގެ ބަޔާނުގައި ބުނެފައިވެއެވެ.\nރިޕޯޓްތައް ބުނާގޮތުން ޕެރޭޒް ވަނީ މި ރެކޯޑިންގ ތަކާއި ގުޅިގެން ގާނޫނީގޮތުން އެޅެންހުރި ފިޔަވަޅުތަކާއިމެދު މަޝްވަރާކޮށް، އެކަންކަން ކުރިއަށް ގެންދިއުމަށް އޭނާގެ ގާނޫނީ ޓީމާއި ހަވާލު ކޮށްފައެވެ. އަދި ޕެރޭޒްގެ ގާނޫނީ ޓީމާއި ރެއާލްގެ ގާނޫނީ ޓީމުން ގުޅޭނެކަމަށްވެސް ރިޕޯޓްތައް ބުނެއެވެ.\nކްރިސްޓިއާނޯ ރޮނާލްޑޯ ރެއާލްމެޑްރިޑް ކުޅިވަރު


Thimarafushee accident gai aniyaavi meehage haalu serious ve coma eh gai | Mihaaru\nތިމަރަފުށީގައި އިއްޔެ ހިނގި އެކްސިޑެންޓުގައި ގެއްލުން ލިބުނު ވޭން: މި އެކްސިޑެންޓުގައި އަނިޔާވި މީހާ އަށް އޭޑީކޭ ހޮސްޕިޓަލްގައި ފަރުވާދޭއިރު އޭނާ އޮތީ ކޯމާއެއްގައި.---ފޮޓޯ: ޕޮލިސް\nތިމަރަފުށީ އެކްސިޑެންޓުގައި އަނިޔާވި މީހާގެ ހާލު ސީރިއަސްވެ ކޯމާއެއްގައި\n13 މާޗް 2019 - 10:47 10 comments\nމި އެކްސިޑެންޓުގައި އަނިޔާވީ ތ. ވަންދޫ ކައުންސިލްގެ ރައީސް މުހައްމަދު ގިޔާސްގެ މައިދައިތަ އެވެ.\nމާލެ ގެނެސް އޭޑީކޭ ހޮސްޕިޓަލްގެ އައިސީޔޫގައި ފަރުވާދެމުން އަންނަ އުމުރުން 52 އަހަރުގެ ޒުލޭޚާ އަބްދުލް ޣަނީގެ ބޮލުގެ ތިން ތަނެއް ފަޅައިގެން ގޮސް، ސިކުނޑި އަށް ވަނީ ލޭ އެޅިފަ އެވެ. ފަސް ކުދިންގެ މަންމަ ޒުލޭޚާ ނޭވާލަމުން އަންނަނީ ވެންޓިލޭޓަރުގެ އެހީގަ އެވެ.\nގިޔާސް "މިހާރު" އަށް މިއަދު ވިދާޅުވީ، މައިދައިތަގެ ސިކުނޑީގެ އޮޕަރޭޝަނެއް ވަނީ ރޭ ކޮށްފައި ކަމަށެވެ. މައިދައިތަގެ މޭ ކަށިގަނޑުގެ ދެ ފަރާތުން ތިން ކައްޓެއް އަދި ދެ ދަތް ވެސް ވަނީ ބިނދިފައި ކަމަށް ގިޔާސް ވިދާޅުވި އެވެ.\nވަންދު އަށް އުފަން ޒުލޭޚާ ތިމަރަފުށްޓަށް އިއްޔެ ދިޔައީ އޭނާގެ އާއިލާގެ ބަޔަކު މާލެއިން އަންނާތީ، އެ މީހުން ބަލާ ކަމަށް ގިޔާސް ވިދާޅުވި އެވެ.\nއެކްސިޑެންޓުވީ، ތިމަރަފުށީ އެއާޕޯޓަށް ދާ މަގުގެ އެއްފަރާތުން ޒުލޭޚާ ހިނގާފައި ދަނިކޮށް، ބާރަށް ދުއްވާފައި ދިޔަ ވޭނެއް ކޮންޓްރޯލުން ނެއްޓި، އޭނާގެ ގައިގައި ޖެހުމުންނެވެ.\nThimarafusheegai hingi accidenttehgai anhenaku zahamvejje\n"އެކްސިޑެންޓު ވީ ފަހުން [ޒުލޭޚާ] ހެއެއް ނާރާ. ހާލަށް ބަލާފައި އިތުރު ފަރުވާ ދޭނެ ކަމަށް ބުނީ،" ގިޔާސް ވިދާޅުވި އެވެ.\nމި އެކްސިޑެންޓުގައި އެހެން އެއްވެސް މީހަކަށް އަނިޔާއެއް ނުވެ އެވެ. ނަމަވެސް އެ ވޭނުގެ ބިއްލޫރިގަނޑު ތަޅައިގެން ދިޔަ އެވެ.\nއެކްސިޑެންޓާ ގުޅިގެން އެއްވެސް މީހަކު އަދި ހައްޔަރެއް ނުކުރެ އެވެ. ފުލުހުން އަންނަނީ މި މައްސަލަ ތަހުގީގު ކުރަމުންނެވެ.\nމާލޭގެ ސެނަހިޔާ ކައިރީގައި އޮންނަ ކަފިހިހުރަސް މަތިން މަގު ހުރަސް ކުރަނިކޮށް ޓެކްސީ އަކުން ޖެހި މިދިޔަ މަހު ހިނގި އެކްސިޑެންޓުގައި އަނިޔާވި އަންހެންމީހާ އަށް އަދިވެސް އޭޑީކޭ ހޮސްޕިޓަލްގައި އަންނަނީ ފަރުވާދެމުންނެވެ. އެ އެކްސިޑެންޓުގައި، ޓެކްސީ ދުއްވި ޑްރައިވަރުގެ ލައިސަންސް ހިފަހައްޓައި، ޓްރާންސްޕޯޓް މިނިސްޓްރީން ވަނީ ހުއްދަ ބާތިލްކޮށްފަ އެވެ. އަދި އެ ޑްރައިވަރަށް ދައުވާ ކުރަން ޕްރޮސެކިއުޓާ ޖެނެރަލަށް ފޮނުވާނެ ކަމަށް ފުލުހުން ވަނީ ބުނެފެ އެވެ.\nTaxi driver ah jinaaee dhauvaa kuranee\nއެ އެކްސިޑެންޓުގައި އަނިޔާވި އުމުރުން 46 އަހަރުގެ އަންހެންމީހާ އަކީ 18 މަހުގެ ކުއްޖެއްގެ މަންމަ އެކެވެ. އޭނާގެ ސިކުންޑި އަށް ލޭ އެޅި އަދިވެސް އޮތީ ނާޒުކް ހާލަތެއްގަ އެވެ.\nއިތުރު ލިޔުންތައް އެކްސިޑެންޓް އޭޑީކޭ ހޮސްޕިޓަލް މަގުމަތީގެ އެކްސިޑެންޓް ތ. ތިމަރަފުށި ތ. ވަންދޫ ތިމަރަފުށި އެއާޕޯޓް


ރިލްވާން ގެއްލުނު މައްސަލާގައި ފުލުހުން ކާރެއް ހިފަހައްޓައިފި | Help Find Ahmed Rilwan (@moyameehaa)\nރިލްވާން ގެއްލުނު މައްސަލާގައި ފުލުހުން ކާރެއް ހިފަހައްޓައިފި\nމިނިވަން ނިއުސްގެ ނޫސްވެރިޔާ އަހުމަދު ރިލްވާން ގެއްލިފައިވާ މައްސަލަޔާ ގުޅުން ހުރި ކަމަށް ޝައްކު ކުރެވޭ ކާރެއް ފުލުހުންގެ ބެލުމުގެ ދަށަށް ގެންގޮސްފި އެވެ.\nރިލްވާން ގެއްލުނު ރޭ، އޭނާ ދިރިއުޅެމުން ދިޔަ ފްލެޓް ކުރިމަތިން ގަދަކަމުން މީހަކު ކާރަކަށް އެރުވި މަންޒަރު އެހެން ފްލެޓެއްގައި ދިރިއުޅުނު މީހަކަށް ވަނީ ފެނިފަ އެވެ. އަދި އެ ރޭ އެކަން ފުލުހުންނަށް ވަނީ ރިޕޯޓް ވެސް ކޮށްފަ އެވެ. ރިލްވާން ގެއްލުމާ ގުޅޭ ގޮތުން ކުރާ ތަހުގީގުގައި ފުލުހުން އަންނަނީ އެ މައްސަލަ ވެސް ބަލަމުންނެވެ.\n“ހަވީރަ”ށް އެނގިފައިވާ ގޮތުގައި ރިލްވާންގެ މައްސަލައާ ގުޅުން ހުރި ކަމަށް ބެލެވިގެން ފުލުހުންގެ ބެލުމުގެ ދަށަށް ކާރެއް ގެންދިޔައީ މިދިޔަ ހަފުތާގަ އެވެ. އަދި ކާރާ ގުޅުން ހުރި ފަރާތްތައް ފުލުސް އޮފީހަށް ހާޒިރުކޮށް ސުވާލު ވެސް ކޮށްފައިވާ ކަމަށް އެނގިފައިވެ އެވެ.\nނަމަވެސް އެކަމާ ގުޅިގެން ފުލުހުން އެއްވެސް އެއްޗެއް ބުނަން ބޭނުމެއް ނުވެ އެވެ. ފުލުހުން ބުނީ ރިލްވާން ހޯދުމަށް ކުރަން ޖެހޭ މަސައްކަތްތައް ވަރަށް ބާރަށް ކުރިއަށް ގެންދާ ކަމަށެވެ.\nރިލްވާން ގެއްލުނު މައްސަލަޔާ ގުޅުން ހުރި ހަތަރު މީހެއްގެ ޕާސްޕޯޓް ވެސް އިމިގްރޭޝަނުން މިއަދު ވަނީ ހިފަހައްޓައިފަ އެވެ.\nރިލްވާން އެންމެ ފަހުން ފެނިފައި ވަނީ މި މަހުގެ ހަތް ވަނަ ދުވަހުގެ ރޭ 12:45 އެހާއިރު މާލޭގައި ހުންނަ ހުޅުމާލެ ފެރީ ޓާމިނަލަށް ވަންނަނިކޮށެވެ. އޭގެ ފަހުން ރިލްވާންގެ ހަބަރެއް ނުވާ އިރު، އޭނާ އަށް ވީ ގޮތެއް އަދިވެސް ނޭނގެ އެވެ. އޭނާ ފެނޭތޯ ހުޅުމާލެ ކަނޑުގެ ސަރަހައްދާއި ބައެއް ތަންތަން ވެސް އަންނަނީ ބަލައި ފާސްކުރަމުންނެވެ.


Hulhumale in 76 bimeh vikkan ninmaifi - vNews.mv\nހުޅުމާލެއިން 76 ބިމެއް ވިއްކަން ނިންމައިފި\n23 August 2016, 16:17\nހުޅުމާލޭގެ ދެވަނަ ފިޔަވައްސަން ހިއްކި ސަރަހައްދުން 76 ބިމެއް ވިއްކަން ނިންމައިފި އެވެ.\nހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)އިން ބުނީ ވިއްކަން ނިންމި ބިންތަކަކީ ދެވަނަ ފިޔަވަހީގައި ހިމެނޭ ނޭބަހުޑް އެކަކުން ވިއްކާ 1000 އަކަފޫޓާއި 1800 އަކަފޫޓްގެ ބިންތަކެއް ކަމަށެވެ.\nބީލަމުގެ އުސޫލުން ބިންތައް ވިއްކަން ނިންމި ނަމަވެސް ބިންތަކަށް ބީލަން ހުޅުވާލުމަށް ހަމަޖައްސާފައިވަނީ އަންނަަ މަހުގެ 18 ވަނަ ދުވަހު އެވެ. ކޮންމެ ފަރާތަކަށް ވެސް ދެ ބިމަކަށް ބީލަން ހުށަހެޅޭއިރު ބީލަން ފެށުމަށް ހަމަޖައްސާފައިވަނީ އަކަފޫޓެއް 3000 ރުފިޔާއަށް ކަމަށްވެސް އެޗްޑީސީން ބުނެ އެވެ.\nއެޗްޑީސީގައި މިއަދު ބޭއްވި ނޫސްވެރިންގެ ބައްދަލުވުމެއްގައި އެކުންފުނީގެ މެނޭޖިން ޑިރެކްޓަރު މުހައްމަދު ސައިމަން ވިދާޅުވީ އުމުރުން 18 އަހަރުވެފައިވާނަމަ ކޮންމެ ދިވެހި ރައްޔިތަކަށް ވެސް ބިން ގަންނަން ކުރިމަތިލެވޭނެ ކަމަށެވެ. އަދި ބީލަން ހުށަހަޅާ ކޮންމެ ބިމަކަށް ވެސް ބިޑް ސެކިއުރިޓީގެ ގޮތުގައި ފައިސާގެ ވަކި އަދަދެއް ބަހައްޓަން ޖެހޭނެ ކަމަށްވެސް ވިދާޅުވި އެވެ. އަދި އެކުއިޒިޝަން ފީގެ ގޮތުގައި ބިމުގެ އަގުގެ ފަސް ޕަސެންޓް ނަގާނެ ކަމަށްވެސް ވިދާޅުވި އެވެ.\nސައިމަން އިތުރަށް ވިދާޅުވީ ބީލަމުގެ އުސޫލުން ބިންތައް ކާމިޔާބުކުރާ ފަރާތްތަކަށް ފައިސާ ދެއްކުމަށް ހަމަޖައްސާފައިވަނީ ދެ ހަފްތާގެ ތެރޭގައި އެއް ފަހަރާ ބިމުގެ ޖުމުލަ އަގު އަދާކުރާ ގޮތަށާއި ތާޑް ޕާޓީއެއް މެދުވެރިވެގެން ތިން މަސް ދުވަހުގެ ތެރޭގައި ތެރޭގައި ފައިސާ ދައްކާ ނިންމާ ގޮތަށް ކަމަށެވެ.


''Pawri Ho Rahi Hai'' Aai Kareena Kapoor Aai Othy Kon Gulhumeh? - Vaguthu\n''ޕާރީ ހޯ ރަހީ ހޭ'' އާއި ކަރީނާ ކަޕޫރާއި އޮތީ ކޮންގުޅުމެއް؟\n1 މަސް ކުރިން ( މާޗް 14, 2021 )\nމީސް މީޑިޔާގައި މަޝްހޫރުވެގެން ދިޔަ ''ޕާރީ ހޯ ރަހީ ހޭ'' ކިޔާފައިވާ ޑަނަނީރު މޮބީންއަކީ ކުޑަ ވަގުތު ކޮޅެއްގެ ތެރޭގައި މަޝްހޫރު ވެގެން ދިޔަ ފަންނާނެކެވެ. ގިނަ ބައެއްގެ ސަމާލުކަން ލިބިގެން ދިޔަ މި ލަވަ ކިޔާފައިވަނީ ބޮލީވުޑުގެ ފިލުމެއްގެ ކެރެކްޓަރއަކަށް ބަލައިގެން ކަމަށް ޑަނަނީރު ބުނެފައިވެއެވެ.\nފިލުމު ކަބީ ޚުޝީ ކަބީ ޣަމްގައި ކަރީނާ ކަޕޫރު ޚާން ކުޅެފައިވާ ރޯލު ''ޕޫ'' ގެ ބޮޑު ސަޕޯޓަރެއް ކަމަށްވާ ޑަނަނީރު ބުނެފައިވަނީ މި ލަވަ ނުވަތަ މި ވީޑިއޯކޮޅު އޭނާ ތައްޔާރު ކޮށްފައިވަނީ މި ކެރެކްޓަރއަށް ބަލައިގެން ކަމަށެވެ.\nބޮލީވުޑު ހަންގާމާއަށް ދިން އިންޓަވިއުއެއްގައި ޑަނަނީރު ބުނެފައިވަނީ އޭނާއަކީ އާއްމު ދިރިއުޅުމުގައި ވެސް ޕޫގެ ޑައިލޮގުތައް ބޭނުން ކުރާ މީހެއް ކަމަށެވެ. ރަހުމަތްތެރިންނާއި އެކު ހޭދަ ކުރާ ވަގުތު ތަކުގައި އާއްމުކޮށް ޕޫގެ ޑައިލޮގުތައް ބޭނުން ކުރާ ޑަނަނީރު ބުނެފައިވަނީ މިއީ އާއްމުގޮތެއްގައި ވަރަށް ގިނަ ބަޔަކު ބޭނުން ކުރާ ޑައިލޮގު ތަކެއް ކަމަށެވެ.\n''ޕޫ'' ގެ ކެރެކްޓަރއަށް ހުއްޓުމެއް ނެތި ތަޢުރީފު ކުރަމުން ޑަނަނީރު މި އިންޓަވިއުގައި ބުނެފައިވަނީ މި ކެރެކްޓަރއަކީ މިހާރު އޭނާގެ ގައިގައި ހަރުލާފައިވާ ކެރެކްޓާއެއް ކަމަށެވެ.\nކަރީނާ ކަޕޫރަށް ދޭން ބޭނުންވާ މެސެޖަކީ ކޮބައިތޯ ސުވާލު ކުރުމުން ޑަނަނީރު ބުނެފައިވަނީ ކަރީނާގެ ދެ ކުދިންނަކީ ވެސް ލޯބި ލޯބި ތުއްތު ދެ ކުދިން ކަމަށެވެ.\n''ރަސޯޅޭ މޭން ކޯންތޯ'' ތައްޔާރު ކުރި ޔޭޝްރާޖު މުޚަތޭ ރާގާއި އެކު ޑަނަނީރުގެ މި ބުނުންތައް ލައިގެން ތައްޔާރު ކޮށްފައިވާ ވީޑިއޯ ހިއްސާކޮށް ޑަނަނީރު ބުނެފައިވަނީ މީގެ ފަހުން އޭނާ ކުރާނީ ޕާޓީއެއް ނޫން ކަމަށާއި ޕާރީ ކަމަށެވެ.\nމި ވީޑިއޯއަށް އެތައް މަޝްހޫރު ފަންނާނުންނެއް ވެސް ވަނީ ވީޑިއޯ ތައްޔާރުކޮށް މީސް މީޑިއާގައި ހިއްސާ ކޮށްފައެވެ.\nކަރީނާ އަޅައިގެން ހުރި ފޭސް މާސްކު އޭނާގެ ޓީޝާޓަށް ވުރެ އަގުބޮޑު!\nކަރީނާ ބަނޑު ބޮޑުވުމުން އެންމެ ކާހިތްވި އެއްޗަކީ މިއީ\nކަރަންއާއި ކަރީނާ9މަސްވަންދެން ވާހަކަ ނުދައްކާ ތިބިކަން އެނގޭތަ؟


މިމަރުކަޒުގެ ކުލާސް ރޫމަށް ބޭނުންވާ ޓީ.ވީ ހޯދަދޭނެ ފަރާތެއް ހޯދުން\nމި މަރުކަޒުގެ ޕީ.ޓީ.އޭ ގެ ފަރާތުން ކުލާސްރޫމްތަކުގައި ޓީވީ ހަރުކުރުމަށްޓަކައި ޓީވީ ސަޕްލައިކޮށްދޭނެ ފަރާތެއް ހޯދުމަށް ކުރެވުނު ނަންބަރ (IUL)GS24/2020/12 (19) (އޮގަސްޓް 2020) އިޢުލާނާއި ގުޅިގެން ހުށައެޅިފައިވާ ބީލަންތަށް އަގު ބޮޑުކަމަށް ފެންނާތީވެ، އެ އިޢުލާން ބާތިލްކޮށް، މިމަސައްކަތަށް ބީލަން ހުށައެޅުމުގެ ދަޢުވަތު މިކަމަށް ޝަރުތު ހަމަވާ އެންމެހައި ފަރާތްތަކަށް އަލުން ހުޅުވާލަމެވެ. މިމަސައްކަތަށް ކުރިމަތިލާ ފަރާތްތަކުގައި ހުންނަންޖެހޭ ޝަރުތުތައް ބީލަންފޮތުގައި ބަޔާންކުރެވިފައިވާނެއެވެ.\nމިބީލަންމުގައި ބައިވެރިވާން އެދޭ ފަރާތްތަކުން، 28 ސެޕްޓެމްބަރ 2020 އިން 07 އޮކްޓޯބަރ 2020 އަށް ބަންދުނޫން ކޮންމެ ދުވަހަކު 9:30 އިން 13:00 އަށް މިސްކޫލުގެ އިދާރާ އަށް ވަޑައިގަތުމުން ނަންނޯޓް ކުރުމުގެ އިންތިޒާމް ހަމަޖެހިފައިވާނެއެވެ. އީމެއިލް މެދުވެރިކޮށް ރަޖިސްޓްރީ ކުރުމަށް ތިރީގައި ދެންނެވިފައިވާ އެޑްރެސްއަށް ކުންފުނި/ވިޔަފާރީގެ ރަޖިސްޓްރީ ކޮޕީ، ފޯން ނަންބަރ، ގުޅޭނެ ފަރާތެއްގެ މަޢުލޫމާތު، 07 އޮކްޓޯބަރ 2020 ވާ ބުދަދުވަހުގެ 13:00 ކުރިން އީމެއިލް ކުރެއްވުން އެދެމެވެ.\nމިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 11 އޮކްޓޯބަރ 2020 ވާ އާދިއްތަ ދުވަހުގެ 11:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nބީލަން ހުށައެޅުމާއި ހުޅުވުން އޮންނާނީ 12 އޮކްޓޯބަރ 2020 ވާ ހޯމަ ދުވަހުގެ 11:00 ގައި ދ. އަތޮޅު ތަޢުލީމީ މަރުކަޒުގައެވެ.\nޕަބްލިޝްކުރި ގަޑި: 11:43\nސުންގަޑި: 07 އޮކްޓޫބަރު 2020 13:00


3 miskitheh maraamaathu kuran 1 million rufiyaa dheefi\nތިން މިސްކިތެއް މަރާމާތުކުރަން އެއް މިލިއަން ރުފިޔާ ދީފި\nފުރުގާން މިސްކިތް: ތިން މިސްކިތެއް މަރާމާތު ކުރަން މިލިއަން ރުފިޔާ ވަނީ ލިބިފައި ކަމަށް މާލޭ ސިޓީ ކައުންސިލުން ބުނޭ -- އަވަސް ފޮޓޯ\nމާލޭ ސަރަހައްދުގެ ތިން މިސްކިތެއް މަރާމާތު ކުރަން ވަގުފް ފަންޑުން އެއް މިލިއަން ރުފިޔާ ލިބިފައިވާ ކަމަށް މާލޭ ސިޓީ ކައުންސިލުން ބުނެފި އެވެ.\nމާލެ ސަރަހައްދުގެ މިސްކިތްތައް މަރާމާތު ކުރުމާ ބެހޭ ގޮތުން މާލޭ ސިޓީ ކައުންސިލުން މިއަދު ނެރުނު ނޫސްބަޔާނެއްގައި ބުނެފައިވަނީ މިސްކިތްތަކުގައި މިހާތަނަށް މަރާމާތުގެ މަސައްކަތެއް ކުރަންހުރި ނަމަ އެކަމެއް ހައްލުކުރުމުގެ މަސައްކަތް ވަގުތުން ފަށާނެ ކަމަށެވެ.\nމި އަހަރުގެ މިހާތަނަށް ވެސް ބައެއް މިސްކިތްތައް ވަނީ މަރާމާތު ކޮށްފަ އެވެ. ނަމަވެސް ނިސްބަތުން އެއީ ކުދިކުދި މަރާމާތުގެ މަސައްކަތްތަކެކެވެ.\nމިސްކިތްތައް މަރާމާތު ކުރުމުގެ މަސައްކަތް މިހާތަނަށް ކޮށްފައިވާނީ ދައުލަތުގެ މާލިއްޔަތާ ބެހޭ ގާނޫނުތަކާއި ގަވައިދުތަކާ އެއްގޮތްވާ ގޮތުގެ މަތިން ކަމަށްވެސް ބަޔާނުގައިވެ އެވެ.\nބޮޑެތި މަރާމާތުތަކެއް ކުރަންޖެހޭ ތިން މިސްކިތެއް ފާހަަގަކުރެވިފައިވާ ކަމަށްވެސް ސިޓީ ކައުންސިލުން ބުނެ އެވެ. އެކަމަކު އެ މަސައްކަތް ކުރަން އަދި ބަޔަކާ ހަވާލުކޮށްފައެއް ނުވެ އެވެ.\nބޮޑެތި މަރާމާތުތަކެއް ކުރަންޖެހޭ މިސްކިތްތައް\nހުޅުމާލެ، މަސްޖިދުއް ޝައިހް ގާސިމް ބިން މުހައްމަދު އާލްޘާނީ\nމާލެ، މަސްޖިދުލް ފުރުގާން\nމާލެ، މަސްޖިދު ޝަހީދުއަލީ\nމި ތިން މިސްކިތް މަރާމާތުކުރުމަށް އިސްލާމިކް މިނިސްޓްރީން މިހާރު ވަނީ އެހީތެރިކަން ފޯރުކޮށްދީފަ އެވެ. އެގޮތުން އެ މަސައްކަތަށް ވަގުފް ފަންޑުން އެއް މިލިއަން ރުފިޔާ މިހާރު ވަނީ ސިޓީ ކައުންސިލާ ހަވާލުކޮށްފަ އެވެ.\nމީގެ އިތުރުން މަސްޖިދުލް އިބްރާހީމް، ދަރުމަވަންތަ ރަސްގެފާނު މިސްކިތް، އީދު މިސްކިތުގައި ވެސް ބޮޑުތި މަރާމާތުތަކެއް ކުރަން ހުރި ކަން ފާހަގަކުރެވޭ ކަމަށްވެސް ސީޓީ ކައުންސިލުން ބުނެ އެވެ.\nމާލޭގައި ހުރި ބައެއް މިސްކިތްތަކަކީ ވަރަށް ދުވަސްވީ މިސްކިތްތަކަކަށް ވާތީ ބައެއް ތަންތަން ކުއްލިއަކަށް މަރާމާތުކުރަން ޖެހިދާނެ ކަމަށްވެސް ސިޓީ ކައުންސިލުން ބުނެ އެެވެ. އަދި މާލޭގެ ހުރިހާ މިސްކިތެއް ވެސް ހުރީ ކުލަލާން ޖެހިފައި ކަމަށްވެސް ސިޓީ ކައުންސިލުން ވަނީ ބުނެފަ އެވެ.\nމިސްކިތް މާލޭ ސިޓީ އިސްލާމިކް މިނިސްޓްރީ + މާލޭ ސިޓީ ކައުންސިލް


China in Xinjiang gai hinganee genocide ge amaleh: Canada - Hali News\nޗައިނާއިން ޝިންޖިއާންގައި ހިންގަނީ ނަސްލު ނެތިކޮށްލުމުގެ އަމަލެއް: ކެނެޑާ ޕާލަމެންޓް\nޗައިނާ ސަރުކާރުން ޝިންޖިއާންގެ މުސްލިމުންނާ މެދު ނަސްލު ނައްތާލުމުގެ ސިޔާސަތެއް ގެންގުޅެމުންދާކަމަށް ބުނެ ކެނެޑާ ޕާލަމެންޓުން ގަރާތެއް ފާސްކޮށްފިއެވެ. މި ގަރާރުގައ ބުނެފައިވަނީ ޝިންޖިއާންގައި ނަސްލުތައް ނެތިކޮށްލުމުގެ ސިޔާސަތެއް ހިންގަމުން ގެންދާ ކަމަށެވެ.\nޗައިނާއިން ސިފަ ކުރިގޮތުގައި މިއީ ނުބައި ނިޔަތެއްގައި ޗައިނާ ރުޅިއަރުވާލުމަށް ހިންގާފައިވާ ކަމެކެވެ.\nއިންސާނީ ހައްގުތަކަށް މަސައްކަތް ކުރާފަރާތްތަކުން ގަބޫލުކުރާ ގޮތުގައި ޗައިނާއިން ޝިންޖިއާންގައި މިލިއަނަކަށް ވުރެން ގިނަ މުސްލިމުން ބަންދުކޮށްގެން ގެންގުޅޭ ޖަލުތަކުގައި ގަދަކަމުން މީހުން ލައްވައި މަސައްކަތް ކުރުވުމާއި އަނިޔާކުރުމާއި އަންހެނުން ރޭޕްކުރުމާއި ގަދަކަމުން އަންހެނުން ދަރިމައިވުން ހުއްޓުވުމުގެ މަސައްކަތްތައް ހިންގަމުން ގެންދާ ކަމަށެވެ.\nކެނެޑާ ޕާލަމެންޓުން ނިންމި ގަރާރުގައި ނިންމުމުގައި ބުނެފައިވަނީ، ޝިންޖިއާންގައި މުސްލިމުންނާ މެދު ހިންގަމުން ގެންދަނީ ޖެނޮސައިޑް ކަމަށެވެ. އަދި ކެނެޑާ ބޮޑު ވަޒީރުވެސް މިކަން މިގޮތަށް ބަލައިގަތުމަށް ބާރުއަޅާފައި ވެއެވެ. އަދި މި ޖެނޮސައިޑް މިގޮތަށް ކުރިއަށް ދަނީނަމަ، އަންނަ އަހަރު ބާއްވާ އޮލިމްޕިކްވެސް ބެއިޖިންގގައި ނު ބޭއްވުމަށް ގޮވާލާފައި ވެއެވެ.\nއެމެރިކާއިން ވެސް ޓްރަމްޕްގެ ވެރިކަމުގައި ވަނީ ޗައިނާއިން އުއިގޫރު މުސލިމުންނާމެދު ނަސްލުތައް ނައްތާލުމުގެ ސިޔާސަތެއް ގެންގުޅޭކަމަށް ތުހުމަތުކޮށްފައެވެ.\nކެނެޑާއިން ދަނީ ކެނެޑާގެ ބައިނަލްއަގްވާމީ ބައިވެރިންނާއެކު މި މައްސަލާގައި މަޝްވަރާ ކުރަމުންނެވެ.\nބެއިޖިންގއިން ބުނާ ގޮތުގައި ކެނެޑާގެ މި އަމަލަކީ ހުތުރު އަމަލެކެވެ. އަދި މިއީ ޗައިނާގެ 1.4 ބިލިއަން މީހުން ރުޅިއަރުވާލުމަށް ކުރާ މަސައްކަތެއްކަމަށްވެސް ސިފަކޮށްފައި ވެއެވެ. ކެނެޑާގައި ހުންނަ ޗައިނާ އެމްބަސީން ބުނެފައިވަނީ ޗައިނާގެ ތަރައްގީ ހުއްޓުވުމަށް ކުރާ މަސައްކަތް ކާމިޔާބެއް ނުވާނެ ކަމަށެވެ.\nއެމެރިކާއިން ނެރުނު ވޮރެންޓަކަށް 2018 ގައި ކެނެޑާގައި ވާވޭގެ ފައިނޭންޝަލް އެގްޒެކެޓިވް މެންގ ވެންޒޯ ހައްޔަރުކުރުމުން ދެގައުމުގެ ގުޅުން ވަނީ ވަރަށް ބޮޑަށް ގޯސްވެފައެވެ. އެއަށްފަހު ޗައިނާއިން ވަނީ ކެނެޑާގެ ދެ ރައްޔިތަކުވެސް ހައްޔރުކޮށްފައެވެ. އެއިން އެކަކީ، ކުރީގެ ޑިޕްލޮމޭޓެކެވެ.\nއެމެރިކާގެ ރައީސް ޖޯ ބައިޑެންވެސް ގެންދަވަނީ ޗައިނާގެ އިންސާނީ ހައްގުތަކުގެ މައްސަލާގައި ގައުމުތަކާ މަޝްވަރާކޮށް ޗައިނާއަށް ފިއްތުންތައް ކުރިމަތި ކުރުމަށް ބާރު އަޅުއްވަމުންނެވެ.\nއިތުރު ލިޔުންތައް ވީގޫރު މުސްލިމުން ޗައިނާ


މިއަދު ކުރިއަށްދާ އެމްޑީޕީގެ “ބާރަށް ކުރިއަށް” ބައެއް ހަރަކާތްތައް! – Maldivian Democratic Party\n22 ސެޕްޓެމްބަރު 2013\nމިއަދު ކުރިއަށްދާ އެމްޑީޕީގެ “ބާރަށް ކުރިއަށް” ބައެއް ހަރަކާތްތައް!\nދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)އިން މާލޭ ސިޓީގައި މިއަދު (22 ސެޕްޓެމްބަރ 2013) ހަވީރު 4.30ގައި 24ގަޑިއިރަށް ދެމިގެންދާ ދުވުމެއް/ހިނގުމެއް ރާޅުގަނޑު ސަރަހައްދުން ފެށުމަށް ހަމަޖެހިފައިވެއެވެ. މާލެވަށާ ދުވުމާއި އަދި ހިނގުމުގެ މިއިވެންޓަގައި ކޮންމެ ބޭފުޅަކަށްވެސް މާލޭގެ ކޮންމެ ދިމާލަކުން ގުޅިވަޑައިގެން ބައިވެރިވެވަޑައިގެންނެވޭނެއެވެ.\nމިރޭ 9.00 – 10.00 އަށް ޔުނިވަރސިޓީ އަދި ކޮލްޖްތަކުގައި ކިޔެވެމުންދާ ދަރިވަރުން މަންދު ކޮލެޖް ހޯލްގައި ރައީސް ނަޝީދު ބައްދަލުކުރައްވާނެއެވެ. އަދި އެމްޑީޕީގެ މެނިފެސްޓޯގައި މަތީ ތައުލީމާއި، ކަމާއި ގުޅުން ހުރި ދާއިރާތަކުގެ ސިޔާސަތު އޮޅުންފިލުވައިދީ އެކުދިންގެ ސުވާލުތަކަށް ރައީސް ނަޝީދު ޖަވާބު ދެއްވާނެއެވެ.\nއަދި 10.00 – 10.30 އަށް ކަނޑު ދަތުރުކުރުމުގެ ދާއިރާގައި މަސައްކަތްކުރައްވާ ބޭފުޅުންނާއި އެމަނިކުފާނު ބައްދަލުކުރައްވާނެއެވެ. މިބައްދަލުވުން ބޭއްވުމަށް ހަމަޖެހިފައިވަނީ ޖަންބު ޖަގަހައިގައެވެ.\nތ. އަތޮޅު އޮމަދޫގައި މިހާރު ކުރިއަށް ދާ “ބާރަށް ކުރިއަށް” ކެމްޕެއިންގައި އެމްޑީޕިގެ މެމްބަރުންނާއި ސަޕޯޓަރުން އިސް ނަންގަވައިގެން ރޭ އެރަށުގައި ބޭއްވި ޖަލްސާގައި އޮމަދޫގެ ރަށުކައުންސިލްގެ ރައީސް އަބްދުﷲ ޝާއިރު ވަނީ އެމްޑީޕީއަށް ސޮއިކުރައްވާ ޕާޓީއާއި ގުޅިވަޑައިގެންފައެވެ. އަދި މީގެ އިތުރުން އެރަށުގައި އެއްމެ އިސްކޮށް ހަރަކާތްތެރިވާ2ޒުވާނުން ކަމަށްވާ އަލީ ރަޝާދާއި އިބްރާޙިމް އާމިރުވެސް ވަނީ އެމްޑީޕީއާއި ގުޅިވަޑައިގެންފައެވެ.\nރައީސް ނަޝީދުގެ ރަނިންމޭޓް ޑރ. މުސްތޮފާ ލުތުފީ މިއަދުވަނީ އައްޑޫ ސިޓީއަށް ވަޑައިގެންފައެވެ. މިގޮތުން 10.30 ގައި ހިތަދޫ އުތުރު ދާއިރާގައި މަސައްކަތްކުރައްވާ ޕެޗް ލީޑަރުންނާއި ބައްދަލުކުރައްވާ، ކެމްޕެއިންގެ މައުލޫމާތު އޮޅުންފިލުއްވިއެވެ. އަދި 10.30 – 12.00 އެދާއިރާގައި ދޮރުން ދޮރަށް ހިންގަވައި ރައްޔިތުންނާއި ބައްދަލު ކުރެއްވުމަށް ހަމަޖެހިފައިވެއެވެ. ހަވީރު 4.30ގައި ހިތަދޫ ދެކުނު ދާއިރާގެ ޕެޗް ލީޑަރުންނާއި ބައްދަލުކުރައްވާ 6.00 ގައި އެދާއިރާގައި ދޮރުން ދޮރަށް ހިންގަވައި މެނިފެސްޓޯ އާއި ބެހޭ މައުލޫމާތު ހިއްސާކުރައްވާނެއެވެ.\nއެމްޑީޕީގެ ޕަރލިމެންޓްރީ ގްރޫޕްގެ ޑެޕިއުޓީ ލީޑަރ ތޮއްޑޫ ދާއިރާގެ މެންބަރު އަލީ ވަހީދު މިއަދު އަރި އަތޮޅަށް ކެމްޕެއިން ދަތުރުފުޅެއް މެންދުރުފަހު 2:30ގައި ފައްޓަވާނެއެވެ. މިދަތުރުފުޅުގައި މިއަދު ވަޑައިގަތުމަށް ހަމަޖެހިފައިވަނީ އުކުޅަހަށާއި ރަސްދޫއަށެވެ. ރަސްދޫގައި ރޭގަނޑު މަޑުކުރެއްވުމަށްފަހު މާދަމާ (23 ސެޕްޓެމްބަރ 2013) ވަޑައިގަންނަވާނީ ހަންޏާމީދޫ، އޮމަދޫ، ކުނބުރުދޫ އަދި މަހިބަދޫއަށެވެ. ދަތުރުފުޅު ނިންމަވައިލެއްވުމަށް ހަމަޖެހިފައިވަނީ 24 ސެޕްޓެމްބަރ 2013ގައެވެ. އެދުވަހު މަންދޫ، ފެންފުށި އަދި މާމިގިއްޔަަށް ވަޑައިގަންނަވާނެއެވެ. ކެމްޕެއިން ޓީމް ދަތުރުކުރައްވާ ރަށްތަކުގައި ދޮރުން ދޮރަށް ހިންގެވުމާއި، ޖަގަހަ އަދި ކަންމަތީ ބައްދަލުވުންތައް ބޭއްވުމަށް ހަމަޖެހިފައިވެއެވެ. އަދި އެމްޑީޕީގެ މެނިފެސްޓޯ އާއި ބެހޭ ލިޔުންތައް ރައްދުކޮށްދީ ޕާޓީގެ ސިޔާސަތުތަކަށް ރައްޔިތުން ހޭލުންތެރިކުރުވުމުގެ މަސައްކަތްކުރާނެއެވެ. ފުރަތަމަ ބުރުގައި އެމްޑީޕީއަށްް ވޯޓު ނުދޭ ފަރާތްްތަކުގެ ތާއީދު އެމްޑީޕީއަށް ހޯދުމުގެ މަސައްކަތްވެސް ކެމްޕެއިން ޓީމްއިން ކުރައްވާނެއެވެ.


India ge Hageegee Hero inn, Anekkaaves ''Oxygen man'' eh vidhaalaifi - One Online\nއިންޑިއާގެ ހަގީގީ ހީރޯއިން، އަނެއްކާވެސް ''އޮކްސިޖަން މޭން'' އެއް ވިދާލައިފި\nއިންޑިއާގައި ކޮވިޑުގެ ހާލަތު ބޮއްސުންލައި ސިއްހީ ނިޒާމަށް ނުތަކާވަރަށް ގައުމުގެ ހާލަތު ގޯސްވެ ބަލިމީހުންނަށް ބޭނުންވާ ވަރަށް އެނދާއި އޮކްސިޖަން ފޯރުކޮށްދިނުމަށް ނުކުޅެދިފައިވާ މިދަނޑިވަޅުގައި އެހީތެރިކަމުގެ އަތް ދިއްކޮށް ހަގީގީ ހީރޯއިން ވެސް މިނާޒުކު ދަނޑިވަޅުގައި އަންނަނީ ފާޅުވަމުންނެވެ.\nމިފަހަކަށް އައިސް މުމްބާއީގައި ދިރިއުޅެމުންގެން އަންނަ ޝާހް ނަވާޒު ޝެއިހު ރައްޔިތުންނަށް އޮކްސިޖަން ފޯރުކޮށްދިނުމުގެ ގޮތުން އޭނާ ދުއްވާ 22 ލައްކަ އިންޑިއަން ރުޕީސްގެ އެސްޔޫވީ ވިއްކާލި ހަބަރާއެކު ''އޮކްސިޖަން މޭން'' ގެ ގޮތުގައި ވަނީ މަޝްހޫރު ވެގެންގޮސްފައެވެ.\nމިފަހަރު މިއޮތީ ނާގުޕޫރުގެ ވިޔަފާރިވެރިއެއް ކަމަށްވާ ޕިޔާރޭ ހާންގެ ވާހަކައެވެ. ޕިޔާރޭ ހާން ވަނީ ރައްޔިތުންނަށް އޮކްސިޖަން ފޯރުކޮށްދިނުމުގެ ގޮތުން ނާގުޕޫރުގައި ހުރި ސަރުކާރު ހޮސްޕިޓަލުތަކަށް 400 މެޓްރިކް ޓަނުގެ މެޑިކަލް އޮކްސިޖަން ލިކުއިޑު ފޯރުކޮށްދިނުމަށް 85 ލައްކަ އިންޑިއަން ރުޕީސް ހަރަދުކޮށްފައެވެ.\nމިހާތަނަށް އޭނާ 32 ޓަނުގެ އޮކްސިޖަން ފޯރުކޮށްދީގެން ސަތޭކައަށްވުރެ ގިނަ މީހުންގެ ފުރާނަ ސަލާމަތްކޮށްދީފައިވާ ކަމަށް ޓައިމްސް އޮފް އިންޑިއާއިން ރިޕޯޓުކުރެއެވެ.\nސަރުކާރުން އޭނާއަށް މި ހަރަދު އަނބުރާ ދޭން އުޅުމުން އޭނާ ވަނީ އެކަމަށް އިންކާރުކޮށްފައެވެ.\nއޭނާ ބުނެފައިވަނީ މިއީ މި ބަރަކާތްތެރި ރަމަޟާންމަހު އޭނާ ދައްކާ ޒަކާތްކަމަށެވެ. އަދި މި ނާޒުކު ހާލަތަށް އެހީވުމުގެ ގޮތުން އިންސާނިއްޔަތަށް ޓަކައި އޭނާ އަދާކުރާ ފަރުދީ ޒިއްމާ ކަމުގައި ބުނެފައިވެއެވެ.\nއޭނާ ވަނީ މިމަސައްކަތަށް ބޭނުންވާ ދެ ކްރިޔޮޖެނިކް ގޭސް ޓޭންކަރު ބެންގަލޫރުން މާކެޓްގެ އަގަށްވުރެ ތިން ގުނަ އިތުރަށް ދައްކަން ޖެހުނު ނަމަވެސް އެކަމަށް ފަސް ނުޖެހި 14 ލައްކަ އިންޑިއަން ރުޕީސް ހަރަދުކޮށް އެކަން ހަމަޖައްސާފައެވެ.\nޕިޔާރޭ ހާން އަކީ 1995 ވަނަ އަހަރު ނާގުޕޫރުގެ ރޭލްވޭ ސްޓޭޝަނުގައި އޮރެންޖު ވިއްކުމުގެ ވިޔަފާރިކޮށް އަމިއްލަ މަސައްކަތުން މުއްސަންޖަކަށްވެފައިވާ މިހާރު 400 ކުރޯޅުގެ ކުންފުނީގެ ވެރިއެކެވެ.\nގުޅޭ ޓެގު އިންޑިއާ ކޮވިޑް 19 ލުއި ޚަބަރު\nހަނިމާދޫ އެއާޕޯޓް މަޝްރޫއުގެ ކޮންޓްރެކްޓް ޖުލައިގައި ހަވާލުކުރަނީ، ލަފާކުރަނީ ދެ އަހަރުން ނިންމަން\nމިވަގުތު ލޮކްޑައުނަކަށް ނުގޮސް، ބަލި ގިނަ ގައުމަކަށް ރާއްޖޭގެ ބޯޑަރު ބަންދުކުރެވިދާނެ: ޑރ. މުހައްމަދު އަލީ\nދީޕިކާ އާއި އޭނާގެ މުޅި އާއިލާ ކޮވިޑަށް ޕޮޒިޓިވްވެއްޖެ، ރަންވީރު ޕޮޒިޓިވް ކަމެއް އަދި ނޭނގެ\nއިންޑިއާއަށް އެހީވުމަށް ޕްރިޔަންކާ ކުރަމުންދާ މަސައްކަތަށް ހޮލީވުޑުގެ ސަމާލުކަން


BREAKING NEWS: Gasim Ge Amihla Iuthiraaf - Supreme Court In Amuru Nerunee Alhugandumen - Vaguthu\nގާސިމްގެ އަމިއްލަ އިއުތިރާފް: ސުޕްރީމް ކޯޓުން އަމުރު ނެރުނީ އަޅުގަނޑުމެން\n1 އަހަރު ކުރިން ( ފެބުރުއަރީ 25, 2018 )\nފެބްރުއަރީ 01 ގައި ސުޕްރީމް ކޯޓުން އަމުރު ނެރުނީ އަޅުގަނޑުމެން ކަމަށް ވިދާޅުވެ ކުރެވޭ ތުހުމަތުތަކަށް ގާސިމް އިބްރާހިމް އަމިއްލަ އަށް އިއުތިރާފްވެ ވަޑައިގެންފިއެވެ.\nސުޕްރީމް ކޯޓުން އަމުރު ނެރުމުގައި ގާސިމްގެ އަތެއް އޮތް ކަމަށް އޭނާ އިއުތިރާފުވީ "ރާއްޖެ ޓީވީ" އަށް ދެއްވި އިންޓަވިއުއެއްގައެވެ.\nއެއިންޓަވިއުގައި ގާސިމް ވިދާޅުވީ "ފެބްރުއަރީ 01 ގައި އަޅުގަނޑުމެން ޙުކުމެއް ނެރުމުން އެކަން ކަމަކު ނުދިޔަ" ކަމަށެވެ.\nފެބްރުއަރީ 01 ގައި ސުޕްރީމް ކޯޓުން ގާސިމާއި އިތުރު އަށް ކުށްވެރިޔަކު ދޫކޮށްލަން އަމުރު ކުރީ ފަނޑިޔާރުންނަށް ރިޝްވަތު ދީގެން ކަމަށް ސަރުކާރުން ތުހުމަތު ކުރެއެވެ. އެތުހުމަތުތަކަށް ބާރުލިބޭ ގިނަ ހެކިތަކެއް ވެސް ފުލުހުން ވަނީ ހޯދާފައެވެ.\nސުޕްރީމް ކޯޓުން އަމުރު ނެރުމުގައި ބައިވެރިވި މިހާރު ހައްޔަރުކޮށްފައިވާ އެކޯޓުގެ ފަނޑިޔާރު އަލީ ހަމީދަށް ނިސްބަތްވާ ދަބަހަކުން ވެސް ފުލުހުން ވަނީ 3.4 މިލިއަން ރުފިޔާ ހޯދާފައެވެ. އަދި އަލީ ހަމީދުގެ އާއިލާ މެންބަރަކަށް ވިލާ ކުންފުނިން 2.4 މިލިއަން ޑޮލަރު (36.9 މިލިއަން ރުފިޔާ) ގެ ލޯނެއް ދީފައިވާ ކަމުގެ ހެކި ވެސް ފުލުހުން ވަނީ ހޯދާފައެވެ. އެލޯނުގެ ފައިސާ އިން އަލީ ހަމީދުގެ އިތުރުން އުއްތަމަ ފަނޑިޔާރު އަބްދުﷲ ސައީދަށް ވެސް ފައިދާ ކޮށްފައިވާ ކަމަށް ފުލުހުން ވަނީ ކުރިން ވިދާޅުވެފައެވެ.\nފަނޑިޔާރުންނަށް ރިޝްވަތު ދީގެން ސުޕްރީމް ކޯޓުން އަމުރެއް ނެރުނު މައްސަލައިގައި ގާސިމްގެ ދޮށީ ދަރިކަލުން ސިޔާދު ގާސިމާއި، ކުރީގެ ރައީސް މައުމޫނާއި، އެމަނިކުފާނުގެ ދަރިކަލުން ފާރިސް އާއި މުހައްމަދު ނަދީމް ވެސް ވަނީ ހައްޔަރުކޮށްފައެވެ. އަދި މަޖިލިސް މެންބަރު ސިނާނާއި އިލްހާމް ވެސް ވަނީ އެމައްސަލައިގައި ހައްޔަރުކޮށްފައެވެ.\nރިޝްވަތު ހިފިކަމުގެ ތުހުމަތުގައި އުއްތަމަ ފަނޑިޔާރު އަބްދުﷲ ސައީދާއި، ފަނޑިޔާރު އަލީ ހަމީދު ވެސް ވަނީ ހައްޔަރުކޮށްފައެވެ.\nއިންޑިއާ އެއްބަސްވުމުގައި ސޮއިކުރަން ހެޔޮ ނުވާނެ - ގާސިމް\nފެބުރުއަރީ 25, 2018 09:28\nގާސިމްބޭ ހަގު އަނބި އަންނާނެ ކަމަށްތަ ހީކުރަނީ ރައީސްއަށް ވީމަ؟. ނުވާނެ އެކަމެއް\nފެބުރުއަރީ 25, 2018 09:48\nޢަޅުގަޑުމެން ގެ މާނައަކީ ގާސިމު އިބުރާހީމް ދޯ. ޢެހެން ވެެއްޖިއްޔާ ރައީސް ޔާމީން އަޅުގަޑުމެން މިގޮތަށް ވިދާޅުކޮންމެ ފަހަރަކު އެ ިދާޅުވަނީ އެމަނިކުފާނު ކުރައްވާ ވާހަކަދޯ.\nފެބުރުއަރީ 25, 2018 09:50\nތިއޮތީ ފަޅާ އަރާފަ. މިފަދަ ކޮންމެ ކަމަކީ އިރާދަކުރެއްވިއްޔާފަޅާ އަރާނެ ކަންތައްތައް\nފެބުރުއަރީ 25, 2018 09:51\nކިހާދެރަ. އެއްކަލަ ބޯނެތްކަލޭގެ މިފަހަރުވެސް އެގޮއްވާލީ އަތަށް. ބައިގޯލް އެޖެހީ. ޕިސްޕިސް\nމާނަ އޮޅުވާނުލައްވާ . ގާސިމް އެވިދާޅުވީ އޭނާ އަށް ރައްދުވާ ހުކުމެއްގެ ވާހަކަ. ޢޭނާ މިނިވަން ކުރާން ހުކުމްކުރީގަ ހުކުމް ކަމަކު ނުދިޔައޭ\nފެބުރުއަރީ 25, 2018 10:00\nތިމަންނަގެ ގެއަށް ވަނީ ހަލާލު ފައިސާއެއް ނޫނޭ ޔާނު ބުނީމަ ބުރޭކިންގ ނިއުސް ނޭރުވީ ކީއްވެއޯ؟ އެވެސް ހަމަ އަމިއްލަ އިއުތިރާފް އަދި ރައްޔިތުންގެ ފައިސާ... ގާސިމް ދިނިއްޔާ ދީފަ އޮންނާނީ އޭނަގެ އަމިއްލަ ފައިސާއިންތާ... މި ކޮމެންޓް ނުޖަހާނެ ވަގުތު ކުދިން... އެއީ ސަރުކާރާ ދެކޮޅު ކޮމެންޓެއް ވީމަ...\nފެބުރުއަރީ 25, 2018 17:42\nއަތައްގޮނި މިރު. ދެން ކިޔާނެ އެއްޗެއް ނޭގިގެން އެ އުޅެނީ\nފެބުރުއަރީ 25, 2018 10:16\nއަތަށްގޮވައި ފަޟޭޙަތްވީވީހެން މީނަ ކޮސްކަންތައްކުރާނެ! މިއޮތީ ސާފުކޮށް ބުނެފަ ތިމަންމެން ނެރުނު އަމުރެކޭ! ކޮބއި ހީވޭ!\nފެބުރުއަރީ 25, 2018 10:22\nބުޅާ ގޯނިން ބޭރުވެއްޖެ. މީއަށްކިޔަނީ ބޮޑު ބޭޒާރު. ތިމާގެ ތައުލީމުނެތުމާިއ ޙިލްމުނެތުމުން މިފަދައިން އަމިއްލައަށް މިބޭނެނީ. ޖޫޑީޝަރީ ބަޤާވާތަކީ ޤާސިމާއި މައުމޫންގެ އުފެއްދުމެއް. އިގިރޭސި އަދި އެމެރިކާ ސަފީރު ސައިޑްރޯލުކުޅުނު އެޕިސޯޑެއް. އިންޑިޔާ އިން ޑައިރެކްޓްކުރި. މުޅި އެޕިސޯޑް ފްލޮޕްވީ ސްޕްރީމް ކޯޓުގެ ޖަޖުން ނެރުނު ޙުކުމުގައި، ރާއްޖޭގެ ޤާނޫނު އަސާސީ އިން ޖޭއެސްސީ އަށް މަތިކޮށްފައިވަކަމެއް ސްޕްރީމް ކޯޓުން އަމިއްލައަށްނަގާ ކިހިލިފަތްދަށަށް ޖަހާލުމުން.\nފެބުރުއަރީ 25, 2018 10:32\nވަގުތު މިއީ ނޫސްވެރިކަން ކުރަން އެނގޭ ބައެއް ނޫން. ބޮޑުވަރު ތީ ބްރޭކިން އޭ ކިޔާފަ ލިޔާނެ އެއްޗެއް ނޭގުނަސް\nފެބުރުއަރީ 25, 2018 10:36\nކޮބާހީވޭތާ ކަމެއްހެން!!! އަމިއްލައަށްފޭހުނު އިލޮށިގަޑު އަމިއްލަލޮލަށް ހެރެނީ.... ހައްހައްހާ.\nފެބުރުއަރީ 25, 2018 10:48\nކަލޭ އޮރިޔާންވާއިރުވެސް ކަލެއަކަށް ނޭނގޭނު. ބޮޑު މަރުމޯލެއްނު ތީ. އެންމެން ބަޣާވާތް ކުރަންވީމަ ކަލޭގެ ފައިސާއިން އެކަން ކުރެވެނީ ބޮޑު ގަމާރެއް ވީމައެއްނު.\nފެބުރުއަރީ 25, 2018 10:49\nފެބުރުއަރީ 25, 2018 10:53\nރިލޯޑް ޢަބްދުﷲރިޔާޟް ، ރިލޯޑް ސަމީރު ، ރިލޯޑް ޢިމާދުޞާލިޙް މިކަމުގައި މަތިޖަހަން ދައްކާ ދެކޮޅު އަދި މެދުވެސް ނުޖެހޭ ވާހަކަ މިރޭ ކާލިގަނޑު ޓީވީގަ އޮންނާނީ! އަމިއލް އިޢްތިރާފް އެއީ މައްސަލަ ސާބިތުވުމަށް އޮތް ފުރަތަމަ ހެކި!\nފެބުރުއަރީ 25, 2018 10:58\nފާއިތުވެ މި ދިޔަ ދިހަ ވަރަކަށް އަހަރު ރާއްޖޭގެ ސިޔާސީ މައިދާން ހަލަބޮލި ކޮށްލުމުގައި އިސް ދައުރެއް މި ޤާސިމު ބޭވަރު އަދާ ކޮށްފައިވޭ! އޭނަ ޖެހޭނީ ފުނޑެއް ނޫނީ ކޮންމެވެސް ގޮތަކުން އޭނަ ހައްމަތަ ކުރުން! މި މީހާ ކަސްރުން ބޭރުން ކޮށްގެން ނޫނީ ވެރިކަމަށް އަންނަ އެއްވެސް ފަރާތަކަށް ހަމަ ޖެހުމެއް ނޯންނާނެ!\nގާސިމް އަށް ރާ ޓީވީން ދޭން އުޅުނު ލަގާ ދީފި ، ދެން ގާސިމް މަރުފލިޖެހިޔަސް ސަލާމަތެއް ނުވެވޭނެ. ( އއ )\nފެބުރުއަރީ 25, 2018 11:03\nމި ޤާސިމް ގޮވައިގެން ކިތަންމެ ސިއްރުން ކަމެއްކުރަން ކުރަން އުޅުނަސް ހަމަ ފަޅާއަރުވަނީ . މީނަ ގޮވައިގެން ނުވާނެ މިކަމެއް .\nގާސިމަށް ރާކަނިމަސް ކެވިފަ އެއޮތީ ، ގާސިމް ދެން ޖަރުމަނުވިލާތް ދޫކޮށް އަވަހަށް މާލެ ވަޑައިގަންނަވާ ، މަނިކުފާނަށް ދޫނިދޫގަ5ތަރީގެ ކުޑަގޮޅިއެއް ތައްޔާރުކުރެވިފަ އެބަހުރި. ( އއ )\nފެބުރުއަރީ 25, 2018 11:06\nއޭއި މިތިބަ ތަނެއް ދޮރެއް ނޭނގޭ ބީތާ ތަކާ. އަޅުގަނޑު މެންނޭ އެކިޔަނީ ދިވެހިދައުލަތަށް. ސުޕްރީމް ކޯޓަކީ ދައުލަތުގެ ތިން ބާރުތަކުގެ ތެރެއިން އެއް ބާރު. އެއީ ގާސިމް އެވިދާޅުވާ އަޅުގަނޑު މެންނަކީ. ކޯޓުތަކުން ކުރާ ހުކުމްތަކުގައްޔާއި ކުރާ ދައުވާތަކުގަ އޮންނަ ތަން ނުދެކެންތަ ދައުލަތުން ކުރާ ދައުވާ އެކޭ ނުވަތަ ދައުލަތުން ކުރި ހުކުމެކޭ. ތިދެން ތަންދޮރު ނޭނގުނަސް ބޮޑުވަރު. އަދިވެސް އަނގަ ފުޅާ ކޮއްފަ ބުނާތި ތިމަންނާމެންނަކީ ވެސް ހަމަ މިވެނި މީހެކޭ އެވެނި މީހެކޭ. ލަދުން ބޯހަލާކު ސަހާދަތް.\nފެބުރުއަރީ 27, 2018 09:53\nތީތި ޤަބޫލުކުރާނީ އަންނި، ޤާސިމް، އަދި ޔެލޯ ބައިގަނޑާއި ބަޤާވާތްކުރާން އުޅޭ މީހުން. އަދި އިރާދަކުރެއްވިއްޔާ ދިވެހިބަސް އިނގޭ. ތިބޭޅާ ޒުހޭރު ކާރީ ބުނުއްވާ މާނަކޮށްދޭން.\nފެބުރުއަރީ 25, 2018 11:07\nރޭވި ބަޣާވާތް އަތަށް ގޮވީ . ( އއ )\nފެބުރުއަރީ 25, 2018 11:10\nމިއީ އަންނި ބުނެގެން ރާއްޖެޓީވީއިން ގަސްތުގައި ޤާސިމް މަޅިއަށް ފާއްތާލިކަމަށް ވާނީ . މި ދިވެހިރާއްޖޭގެ އެންމެންނަށް ވެސް އިނގޭ ޤާސިމް ކިކް އަރުވާފިއްޔާ އޭނަ ކޮށްފައިހުރި ހުރިހާ ކަމެއް ކިޔައިދޭނެކަން އެއީ ސިއްރުންކޮށްފައި ހުރި ކަމެއްވިޔަސް ކިޔައިދޭނެ ކަން . ސާބަހޭރާއްޖެޓީވީ .\nފެބުރުއަރީ 25, 2018 11:30\nގާސިމު ބުނަންނެތް ބަހެއް އޭނާގެ އަނގައިން އަންނި އަށް ނެރެވޭތަ...؟\nފެބުރުއަރީ 25, 2018 11:15\nމިކަލޭގެ ކުރި ހުވާ ކޮބާ ދެން؟ ﷲ ގެ ކުޅަދުންވަންތަ ކަމުގެ ބޮޑުކަމާ އެވެ.\nއެގޭތަ ބާރު ރައްޔިތުންގެ އަތުގަ އޮންނަގޮތް . ބާރުއޮންނަނީ އެމީހުންގެ މައްޗަށް ގާނޫނުތަންފީޒު ކުރާނެ ވެރިޔަކު ހޮވާ އެމީހާ ދުސްތޫރީއާ އެއްގޮތަށް ހިންގާ އަމުރު މައުރޫފަށް ކިޔަމަންގަތުން. ކީރިތި ގުރްއާނުގެ ނިސާސޫރަތުގެ 59 ވަނަ އާޔަތުގަ ވާފަދައިން ވެރިމީހާ އަާ އިދުކޮޅުވެވޭނީ އުރެދުމަކަށް އަމުރުިކުރާނަމަ އެކަނި .މިއީ ﷲ ގެ ވަހީއާ ރަސޫލާ ގެ ހަދީސް . ދަވްރަކަށް5އަހަރު މަގުން ދީފައިވާ ދުސްތޫރީ އަދި ދީނީ ބާރުން ވެރިޔަކަށް ހޮވާމީހާ ކަމުނުދާނަމަ ބަދަލު ކުރުމުގެ ބާރު ވެސް5އަހަރުން ރައްޔިތުންނަށްވަނީ ލިބިދީފަ. މާތްﷲ ބަގަރާސޫރަތުގެ 11،12 ގަ އަންގަވަނީ އެމީހުން ބުނާނެތެވެ. އަޅުގަނޑުމެން މަސައްކަތް ކުރަނީ އިސްލާހު ކުރުމަށެވެ. ހަމަކަށަވަރުން އެމީހުންނަކީ ފަސާދަ ކުރާމީހުންނެވެ. މާއިދާ ސޫރަތުގެ 33 ވަނަ އާޔަތުގަ ފަސާދަ ކުރާމީހާގެ ހާލަތާ އެމީހާގެ މައްޗަށް އޮތް ހުކުމް އަންގަވާފަވޭ ، ވިސްނަބައްލަވަ . ތިމާއަށް ނާސިރު ، މައުމޫނު ، ނަސީދު ވަހީދު ޔާމީނު ވެސް ކަމަކުނުދިޔަ ހަމަ ބުނަނީ ތިމާ މަސއްކަތް ކުރަނީ އިސްލާހަށޭ . އެހިސާބުން ތިމާގެ މައްޗަސް މާތްﷲ ކަނޑައެޅުއްވި ހުކުމްގެ މައްޗަސް ވިސްނާ ތެދުމަގަށް ރުޖޫއުވާން ނުޖެހޭތަ ؟\nފެބުރުއަރީ 27, 2018 09:55\nތީތި ސަޅި. ފެކްޓްއާއި އެކު ވަރަށް ފުރިހަމަ ކޮމެންޓް\nފެބުރުއަރީ 25, 2018 11:26\nފެބުރުއަރީ 25, 2018 11:42\nޥެރިކަން ދިފާއު ނުވެގެެން މުޅި ގައުމުގާ ތިބި ބަސްކިޔޭ އެމްމެން ޖަލައް ދެންވެސް ތެޅެން އޮތް ހުރިހާ އެއްޗެއްތަޅަނީ\nފެބުރުއަރީ 25, 2018 11:57\nޔާމީން ބުނި ގެއައްވަނީ ހަލާލް ނޫން ފާސާއޭ އަވަހައް ހަތްޔަރު ކުރޭ\nފެބުރުއަރީ 25, 2018 11:59\nމަގެ ރައީސު ޕޯޑިއަމަށް އަރާ ކޮންމެފަހަރަކު ސަރުކާރު ޑްރާމާގެ ކޮންމެވެސް އެޕިސޯޑެއް ސާފު މަށް ދިވެހިބަހުން ކިޔާދީފަ އަތްޖަހާށޭ ބުނާއިރަށް ކޮނޑުހުޅު ލުހޭވަރަށް އަތްޖަހާ އިރު މަރުމޯލުންނަށް މިހީވަނީ ޖޯކެއްކިޔަނީހެން. ބަލަ ކައެމެން ދޭ ޖީއެސްޓީ ކާފަ ބޮއެފަ އެހިފައިގެން ގޯނިގޯނީގައާ ފޮށިފޮށީގަ ބަހާވާހަކަ މިތިބަ ދައްކަނީ. ގާސިމު ދެއްކިވާހަކައިގަ ގޯހެއްނެތް. އަޅުގަނޑުމެންގެ ކިޔާފަ ބުނާކޮންމެ އެއްޗަކީ ބުނާމީހަާއަށް ނިސްބަތްކޮށް ބުނެވޭ ވާހަކައެއްނޫން އިނގޭތޯ\nފެބުރުއަރީ 25, 2018 12:25\nކަލޯ ކޮން ފކ ކޭ ތި ކިޔަނީ\nފެބުރުއަރީ 25, 2018 12:00\nޢަމިއްލަޔަށް ފަޟީހަތް ވެވޭ އިރުވެސް ނޭނގޭ..\nފެބުރުއަރީ 25, 2018 12:08\nޔާމިންގެ ވެރިކަން ވައްޓާލަން އެތަކެއް ފަހަރު ބަގާވާތް ކޮށްފި. އެންމެ ފަހުން ކޯޓުތަށް މެދުވެރިކޮށް މިގެންނަން އުޅުނު ބަގާވާތް ވެސް ވީ ފެއިލް ކަމަށް ބަލަމާ ދެއްތޯ. ބުނަމުން އަޅުގަނޑު ކުރާ ސުވާލަކީ ކޯޓަށް މި ނުބައި ހިންގި މީހުން ދިނީ 30 މިލިޔަން ކަމަށް ބަލަމާ! ދެން އެމީހުން އަރީސް ގެ އިސްތަށިފުޅުގައި އެޅުވި ދޮގު 800 މިލިޔަން ކޮބާތޯ؟ އަދި އެއީ ތެދެއް ކަމަށް ވާނަމަ އެފައިސާ ރައީސްގެ ވެރިކަން ދިފާއުކުރަން ބޭނުން ނުކުރާނެތޯ؟ ނުވަތަ މެމްބަރުން ނުގަނެވޭނެތޯ؟ މިސުވާލެވެ. ޢަނެއް ސުވާލަކީ މމޕރސ ގެ ފައިސާގެ ބަދުނާމު ވެސް ހަމަ ރައީސްގެ އިސްތަށިފުޅުގައި އަޅުވައި ވެރިކަން ހަތަމް ކުރަން އުޅޭއިރު އެއީ ތެދެއްކަމަށް ވާނަމަ ކުރިން މިކަން ކަން ހުއްޓުވަން ފައިސާ ބޭނުން ކޮށްގެން ވެރިކަން ހިމާޔަތް ކުރުމުގެ ވިސްނުމެއް ރައީސްގެ ނޭތީތޯއެވެ.؟ ނޫން. ހުރިހާ ކަމެއް ފެއިލް ކުރަނީ ރައީސްގެ މޮޅުކަމުންނެއް ނޫނެވެ. މިއީ ތެދުވެރި ހިތެއްގެ ވެރިޔަކަށް ދެއްވާނެ ޖަޒާއަކަށް ނޫނީ ނުވާނެއެވެ. އެންމެ މޮޅަށް ދެނެވޮޑިގެންވަނީ ހިތްތަކުގައިވާ ސިއްރު މޮޅަށް ދެނެވޮޑިގެންވާ ރަސްކަލާންގެ އެވެ. އަޅުގަނޑު މަތީގައި ދަންނަވާފައިވާ ކަންކަމަކީ ހަމަ އެންމެ ފަހަރަކު ވިސްނާލުން ވަރަށް މުހިންމު ކަމެއްނޫންތޯ؟\nފެބުރުއަރީ 25, 2018 12:54\nފިރައުނު ވެސް ވެރިކަން ކުރި!!!!!!!! ވ ވާހަކަ މީ..... ކުމް ކުމް މެން ކުޑަވީމަ ތ ނޭނގެނީ\nފެބުރުއަރީ 25, 2018 14:25\nމާތް ﷲ ބައްލަވައި ވޮޑިގެން ވަނީ މީސްތަކުންގެ ހިތްތަކުގެ ނިޔަތަށް . އިޚްލާޞްތެރި ހިތަކާއެކު ރަނގަޅު ނިޔަތުގަި ކުރާަ ކޮންމެ ކަމެއްގައި މާތްﷲ ބަރަކާތް ލައްވާނެ.\nފެބުރުއަރީ 25, 2018 12:15\nމާކުރިން އިގޭ ކަމެއްތީ ގާސިމަކީ އަނިޔާ ވެރިޔެއް\nފެބުރުއަރީ 25, 2018 12:16\nއެކަމަކު ގާސިމް ވަނީ މީގެދެރޭކުރިން 'ﷲގަންދީ ހުވާކުރައްވާ އެއީމުޅިންބުހުތާން ދޮގުކަމައްވެސްވިދާޅުވެފަ. ފާހަގަކޮށްލެވޭކަމަކީ ގާސިމްއަކީ ވާހަކަދެއްކެވުމުގަ ދޫއޮޅުމާއި އެހުނަރުހުންނަބޭފުޅެއނޫންކަން. އިތުރުފުޅެއްހައްދަވަން އެނިޔަތުގަ އެއޗެއްވިދާޅުވުމައްތުރެބޮޑައްގަބޫލް ކުރެވެނީ އެއީބުނެވުނުވާހަކައެއްކަމައް.\nފެބުރުއަރީ 25, 2018 12:36\nތީވާ މޮޔައިންގެވެސް މޮޔައެއް... އަމިއްލައަށް ބޭޒާރުވެ ގޯނިން ބޭރު ވާއިރުވެސް ނޭގޭ... ކީއްކުރާނީ ޢިލްމެއް ހިލްމެއް ނެތިމަ..... މަހުޖަނަކަށްވެ، ކައިރީގަ ތިބި މީހުން ގުނބޯ ހެއްދި ވަރަކަށް ހެއްދޭތީ މީހާ ތިހިރީ ބުރާންތިވެފަ...\nފެބުރުއަރީ 25, 2018 12:37\nފެބުރުއަރީ 25, 2018 12:53\nރައީސް ޔާމީން ވިދާޅުވީ މިހެންނެވެ. "އަޅުގަނޑުގެ ގެއަށް ވަދެފައި ހުރި ފައިސާ އަކީވެސް ހަލާލު ނޫން ފައިސާ އަށް ވެދާނެ" މިހެންނެވެ. އަދި އެހެން ވިދާޅުވި ބަސްފުޅަކީ އަދީބުގެ ނުބައިކަން ރައްޔިތުންނަށް ހާމަ ކޮށްދިނުމުގެ ގޮތުން ވިދާޅުވި ބަސްފުޅެކެވެ. އަދި އެއީ، ކޮންފައިސާއެއް ކަމެއް ހާމަ ކުރައްވާފައެއް ވެސް ނުވެއެވެ. އެހެންކަމުން މިމައްސަލާގައި ރައީސް ކިތަންމެ ރަނގަޅަކަށްވެސް ސަލާމަތްވެެއެވެ.\nއެކަމަކު ގާސިމު އެއޮތީ އަތައް ގޮއްވާލާފައެވެ. އަމިއްލެއަށް އެއޮތީ ބުނެވިފައެވެ. ތިމަންނާމެން ސްޕޮންސަރ ކޮށް ހަރަދު ކޮށްގެން ގެނުވި ހުކުމެއް ކަން.\nޒަމީރާ ޢަލީ / މާލެ\nފެބުރުއަރީ 25, 2018 13:10\nއިރާދަކުރެއްވިއްޔާ ޤާސިމުގެ ތައްޕާހުން ކައިބޮއުޅޭ ޢަބްޅޯރިޔާޟުމެން ޢިމާދުޞާލިޙްމެން ފެޅުމަކާ މި ގާތްވީ! މާތްﷲ ކަމަކަށް އިރާދަކުރައްވައިފިނަމަ އެކަމަކަށް އޮތް ހުރަސްތައް ފުރަތަމަ ނެތިކުރައްވައެވެ. އުއްތަމަ ފަޑިޔާރުން ރިޝްވަތު ހިފުމާ ބަޔަކު އެމީހުނަށް ރިޝްވަތު ދިނުމާ މައުމޫނު ދޫފުޅުން މިކަމާގުޅޭގޮތުން ކީހާ އެއްޗެއްސާ ވަކިގަޑިޔަކަށް އެއްވި އެއްވުމާ ޤާސިމު އަމިއްލަދުލުން އިޢްތިރަފްވުމާ މި ހުރިހާކަމަކީވެސް ދިވެހިންގެ ވަލިއްޔުލްއަމްރަށް ޢަދާވާތްތެރިންގެމައްޗަށް ނަޞްރު ލިބުމަށް އިރާދަކުރެއްވިހިނދު އެކަލާންގެ މެދުވެރިކުރެއްވި ކަންތައްތަކެވެ. ހޮނު ގުގުރީގެ އަޑު އިވޭނީވެސް އިވުން ސަލަމަތުން ހުރިނަމައެވެ. ބުއްދީގެ ބޭނުންކުރެވޭނީ ސިނކުޑީގައި ކަމެއް ހުރެގެންނެވެ.\nފެބުރުއަރީ 25, 2018 13:44\nވަރަށް ހިތާމަކުރަން ތިޔަދަްަކާވާހަކައިން\nފެބުރުއަރީ 25, 2018 14:44\nކުރިންވެސް ރިސްވަތުގެ ތުހުމަތު ގާސިމަށާ ސްޕްރީމްކޯޓްގެ އަމުރަށް ތުހުމަތު ކުރެވިފާއޮތްއިރު އަޅުގަނޣުމެން ނެރުނު އަމުރެކޭ ބުނީމަ ނިސަބަތްވޭ ގާސިމަށްވެސް ނަސީދަށްވެސް މައުމޫނަށްވެއް އަދި އިތރު އެހެން ބަޔަކަށްވެސް ދޯ\nފެބުރުއަރީ 25, 2018 15:41\nއެހެންނު ވާނީ ހިފިނުހުރެވިގެން މާއަނގަބޮޑުވީމަވެސް ވާނެ ތިހެން. ރައީސް ދޫނުދެއްވާތި.\nފެބުރުއަރީ 25, 2018 17:13\nކަލޯ އަމުރުނެރެނެރެ ތިބެންޖެހޭނީ ރައީސްޔާމީނަކާ ނުކުޅެވޭނެ އިންޝާﷲ.\nފެބުރުއަރީ 26, 2018 18:12\nބަޔަކަށް ލިބިފައިވާ ނުފޫޒުގެ ބޭނުންކޮށްގެން ގެންގޮސް ދިވެހި ޚަޒާނާގެ އަނގަމަތީގައި ބޭންދީމަ މަހުޖަނަކަށް ވާނެ ބޮއްޅަބޭވެސް..އެހެން ނޫނީ ތީ ހަމަ ބޮލެއް ނެތް ބުރުމާއެއް ފަދަ އެއްޗެއް.\nފެބުރުއަރީ 27, 2018 07:03\nތީއޭ ވަގުތުގެ މައްސަލައަކީ މާބޮޑުވަރުކޮށްފަ ތިއޮތީ މީގަ ޖަހާބަލަ އމ އަދުރޭ ފުލުހުންނައް ވުރެކުރީގައިއުޅޭ ވާހަކަ ޕޮލިސް ކަމިސަނަރުކަންކުރާާވާހަކަ މީގައި ލިޔެބަލަ ސްޕްރީމްކޯޓް ހިންގަނީ އެމް އެން ޑީ އެފުންނޭ ......\nމާޗް 1, 2018 11:51\nއަހަރެމެނ ހުކުމެއް ނެރުމާ، އަހަރެމެންނާ ބެހޭ ހުކުމާ އުޑާ ބިމާހާ ތަފާތު. ދެން އޮޅުވާލަން ނޫޅޭ.\nކުޅުދުއްފުށީ މާލި ޕެރޭޑާއި ގުޅިގެން މިނިސްޓަރ ޝިދާތާ ހިތްހަމަނުޖެހިއްޖެ


ލޯބިވެރިންގެ ދުވަސް ފާހަގަ ކުރުން – DhiSalafiyyah\nލޯބިވެރިންގެ ދުވަސް ފާހަގަ ކުރުން\n10/02/2013 ޢަޤީދާއާއި ފިރުޤާތައްއައްޝައިޚް އާދަމް ނިޝާން ބިން ޢަލީ އާދަމް\nالله سبحانه وتعالى ކީރިތި ޤުރުއާނުގައި ވަޙީ ކުރައްވާފައިވެއެވެ:\nوَلَن تَرْضَىٰ عَنكَ الْيَهُودُ وَلَا النَّصَارَىٰ حَتَّىٰ تَتَّبِعَ مِلَّتَهُمْ [البقرة: ١٢٠]\nމާނައީ: “އަދި ޔަހޫދީންނާއި ނަޞާރާއިންވެސް، އެބައިމީހުންގެ މިއްލަތަށް ކަލޭގެފާނު ތަބާވެއްޖައުމަށް ދާންދެން ދުވަހަކުވެސް ކަލޭގެފާނަކަށް ނުރުހޭނެއެވެ.”\nއަބޫ ސަޢީދު އަލްޚުދްރީ رضي الله عنه، ރަސޫލު الله صلى الله عليه وسلم އަރިހުން ރިވާކުރައްވާފައިވެއެވެ. އެކަލޭގެފާނު ޙަދީޘްކުރެއްވިއެވެ.\n((لَتَتْبَعُنَّ سَنَنَ مَنْ كَانَ قَبْلَكُمْ، شِبْرًا شِبْرًا وَذِرَاعًا بِذِرَاعٍ، حَتَّى لَوْ دَخَلُوا جُحْرَ ضَبٍّ تَبِعْتُمُوهُمْ. قُلْنَا: يَا رَسُولَ اللَّهِ، الْيَهُودُ وَالنَّصَارَى؟ قَالَ: فَمَنْ؟!)) [رواه البخاري / كتاب: الإعتصام / باب: … لَتَتْبَعُنَّ سَنَنَ مَنْ كَانَ قَبْلَكُمْ / رقم: ٧٣١٩ ]\nމާނައީ: “ހަމަކަށަވަރުން ތިޔަބައިމީހުން، ތިޔަބައިމީހުންގެ ކުރިން އައިމީހުންގެ ގޮތްތަކަށް ތަބާވާނެއެވެ. ކައިވަތަކަށްފަހު ކައިވަތެކެވެ. މުށަކަށްފަހު މުށެކެވެ. އެބައިމީހުން ضبّއެއްގެ [ސަހަރާތެރޭ އުޅޭ ބޮނޑެއްގެ] ހޮރަށް ވަންކަމުގައި ވިޔަސް، ތިޔަބައިމީހުން އެމީހުންގެ ފަހަތުން ގޮސް އެހޮރަށް ވަންނާނެއެވެ.” ތިމަންބޭކަލުން ދެންނެވީމެއެވެ: “އޭ اللهގެ ރަސޫލާއެވެ. އެއީ ޔަހޫދީންނާއި ނަޞާރާއިން ހެއްޔެވެ؟” އެކަލޭގެފާނު ޙަދީޘްފުޅު ކުރެއްވެވިއެވެ: “ފަހެ އެނޫން ދެން ކޮންބައެއް ހެއްޔެވެ؟”\nލޯބިވެރިންގެ ދުވަހުގެ އަޞްލު\nލޯބިވެރިންގެ ދުވަހަކީ ޤަދީމީ ރޫމީން ފާހަގަ ކުރަން ފެށި ޙަފްލާއެކެވެ. އެއީ މީގެ 17 ޤަރުނު ކުރިން އެމީހުން ބުދު ދީނުގެ އަހުލުވެރީންކަމުގައި ވަނިކޮށެވެ. އެމީހުން ޤަބޫލުކުރާ ގޮތުގައި އެއީ “ރޫހާނީ ލޯތްބެކެވެ”. މިގޮތުން މިހާރުވެސް ބައެއް ވެލަންޓައިންސް ކާޑުތަކުގައި ކިއުޕިޑް (CUPID) ގެ ކުރެހުންތައްވެއެވެ. އެއީ ދެ ވަރަ ލާފައި، ދުނިދަނޑިއަކާއި ތީރުތަކެއް ހިފައިގެން ވާ ކުޑަ ކުއްޖެއްގެ ޞޫރައެވެ. މިއީ ބުދަށް އަޅުކަން ކޮށް އުޅުނު ރޫމީންގެ ‘ލޯބީގެ ކަލާނގެ’ އެވެ.\nކޮންމެއަކަސް ނަޞާރާދީނަށް ބަދަލުވުމަށް ފަހުވެސް އެމީހުން އައީ މިޙަފްލާ ފާހަގަ ކުރަމުންނެވެ. އެކަމަކު އެއީ ފާދިރީ ވެލަންޓައިން އަށް ނިސްބަތް ކޮށް ‘ޝަހީދުންގެ ލޯބީގެ’ ދުވަހެއްގެ ގޮތުގައެވެ.\nފާދިރީ ވެލަންޓައިންއާއި މިޙަފްލާއާ ހުރި ގުޅުން\nރޫމީން ނަޞާރާދީނަށް އެނބުރުމަށް ފަހު އެދީން ވަރުގަދައަށް ފެތުރުމުން، ރޫމީންގެ ވެރިއަކަށް ހުރި އިމްބްރާތޫރް: ކްލޯޑިއަސް II، މީލާދީން 3ވަނަ ޤަރުނުގައި އެބައިމީހުންގެ ހަނގުރާމަވެރިންނަށް ކައިވެނި ނުކުރެވޭ ގޮތަށް ހަމަޖެއްސިއެވެ. އެއީ ކައިވެނީގެ ސަބަބުން އެމީހުން ކުރަންޖެހޭ ހަނގުރާމަތަކަށް ފަސްޖެހޭނެތީއެވެ.\nމިނިންމުމާ ފާދިރީ ވެލަންޓައިން އިދިކޮޅުވިއެވެ. އަދި ސިއްރުގައި ސިފައިންނަށް ކައިވެނި ކޮށްދޭން ފެށިއެވެ. މިކަން އިމްބްރާތޫރްއަށް އެނގުމުން ފާދިރީ ވެލަންޓައިން ޖަލަށް ލުމަށްފަހު މެރުމަށް ޙުކުމް ކުރިއެވެ. ޖަލުގައި ހުރިއިރު ފާދިރީ ވެލަންޓައިން، ޖަލު ބަލަހައްޓާމީހާގެ އަންހެން ދަރިފުޅާ ހިތާވިއެވެ. އެހެންނަމަވެސް މިކަމެއް ހިނގާ ދިޔައީ އެހާމެ ސިއްރިއްޔާތުގައެވެ. އެހެނީ ނަޞާރާއިންގެ ގާތުގައި، އެމީހުންގެ ފާދިރީންނާއި އަޅުވެރީން ކައިވެނި ކުރުމާ އަދި ލޯބިވުމަކީވެސް ޙަރާމް ކަމަކަށް ވާތީއެވެ.\nކަންމިހެންވީ ކަމުގައިވީ ނަމަވެސް، ނަޞާރާއިންގެ ގާތުގައި މިފާދިރީވީ ވަރަށް މަތިވެރި މީހަކަށެވެ. އެއީ ނަޞާރާދީނުގައި އޭނާ ވަރުގަދައަށް ޘާބިތުވެ ހުރުމުންނެވެ. އެއީ އިމްބްރާތޫރް، ފާދިރީ ވެލަންޓައިންއަށް އޭނާ ނަޞާރާދީން ދޫކޮށް ރޫމީންގެ ބުދު ކަލާނގެތަކަށް ރުޖޫޢަވެއްޖެނަމަ، މަޢާފުކޮށް އެންމެ އަރިސް މީހެއް ކަމުގައި ހަދާ އަދި އޭނާގެ ދަނބިދަރިއަކަށްވެސް ހަދާދޭނެ ކަމަށް (އަންހެން ދަރިފުޅާއި ކައިވެނި ކޮށްދޭނެކަމަށް) ވަޢުދުވުމުންވެސް އެކަމަށް އިންކާރުކޮށް ނަޞާރާދީން ޚިޔާރު ކުރީމައެވެ.\nއެހެންކަމުން މީލާދީން 14 ފެބްރުއަރީ 270ގައި މިފާދިރީ މަރާލެވުނެވެ. މަރާލަން ހަމަޖެހިފައި އޮތްދުވަހު އޭނާ ގަނޑު ކޮޅެއްގައި، އެލޯބިވި އަންހެން ކުއްޖާއަށް އޭނާގެ އެއޯގާތެރިކަމާއި ގާތްކަމަށް ޝުކުރު އަދާކޮށް، އޭގައި “ލޯބިވާ ވެލަންޓައިންގެ ފަރާތުން” މިހެން ލިޔެ ކުޑަ ނޯޓުކޮޅެއް ބޭއްވިއެވެ. މިގޮތުން މިދުވަހަށް ‘ވެލަންޓައިންސް ޑޭ’ ގެ ނަމުން ނަންދެވި ލޯބިވެރިންގެ ދުވަހުގެ ގޮތުގައި ފާހަގަކުރެވެން ފެށުނެވެ. (والله أعلم)\nމުސްލިމުން މިދުވަސް ފާހަގަ ކުރުމަކީ ހުއްދަ ކަމެއްތަ؟\nމަތީގައި ބަޔާންވެ ދިޔަ ޙަދީޘްގައި ވާގޮތަށް މިހާރު އަޅުގަނޑުމެންގެ ތެރެއިން ބައެއް މީހުން މިދަނީ ފިޔަވަޅަކަށް ފަހު ފިޔަވަޅެއް، ކާފަރުންނާ ތަބާވަމުންނެވެ. ކޮންމެއަކަސް މިފަދަ ޙަފްލާއެއް މުސްލިމުން ފާހަގަ ކުރުމަކީ އެއްގޮތަކަށްވެސް ހުއްދަ ކަމެއްނޫނެވެ. އެދުވަހު އެކަކު އަނެކަކަށް ލޯބީގެ ކާޑުތަކާއި މެސެޖްތައް ފޮނުވާ އަދި ކުލަކުލައިގެ މާތައް ފޮނުވާ ހެދުމަކީ ކަނޑައެޅިގެން ހުރި ބޮޑު މުންކަރާތެކެވެ. ރަސޫލު الله صلى الله عليه وسلم ޙަދީޘްފުޅު ކުރައްވާފައިވެއެވެ.\n((مَن تَشَبَّهَ بِقَومٍ فَهُوَ مِنْهُمْ.)) [أخرجه أبو داود / كتاب: اللباس / باب: في لبس الشهرة / رقم: ٤۰٢٤، وصححه الألباني في الإرواء رقم: ١٢٦٩]\nމާނައީ: “ފަހެ ބަޔަކާ ވައްތަރުވެގެންވީ މީހަކީ އެބައެއްގެ ތެރެއިންވާ މީހެކެވެ.”\nދެމަފިރިންގެ ދެމެދުގައިވާ ޙަޤީޤީ ލޯތްބަކީ الله سبحانه وتعالى ލައްވަވާ އެއްޗެކެވެ. އަދި ހަމަ އެގޮތަށް ރަނގަޅު ހިތްހަމަ ޖެހޭ ދިރިއުޅުމަކީވެސް އެއިލާހު ދަެއްވާ އެއްޗެކެވެ.\nވީމާ އުފާވެރި ހަމަޖެހޭ ދިރިއުޅުމެއް އުޅެން ބޭނުންކަމުގައިވާނަމަ އަޅުގަނޑުމެންނަށް އޮތީ الله سبحانه وتعالى އެންގެވި ގޮތަށް ޢަމަލުކޮށް އެއިލާހުގެ މާތް ނަބިއްޔާ صلى الله عليه وسلم ހިންގެވި ފިޔަވަޅުތައް މަތީގައި ހިނގުމެވެ. ފަހެ އަޅުގަނޑުމެން އެންމެންނަކީވެސް އެފަދަ ބައެއް ކަމުގައި ލައްވާށިއެވެ! آمين.\nوصلّى الله وسلّم وبارك على نبيِّنا محمّد وعلى آله وصحبه أجمعين.


SunOnline: Meege kurin nukuraa varah surfing ah mi sarukarun haradhu kohfaivaane: Mahloof\nމީގެ ކުރިން ނުކުރާ ވަރަށް ސާފިންއަށް މި ސަރުކާރުން ޚަރަދުކޮށްފައިވާނެ: މަހުލޫފް\nއައިޝަތު ނުޒުހާ 29 Nov 2021, 23:26\nގައުމީ ރާޅާ އެރުމުގެ މުބާރާތުގެ ނިމުމުގެ ރަސްމިއްޔާތުގައި ޔޫތު މިނިސްޓަރު އަހުމަދު މަހުލޫފް ވާހަކަ ދައްކަވަނީ --- ފޮޓޯ/ ރައީސް އޮފީސް\nމީގެ ކުރިން އެއްވެސް ސަރުކާރަކުން ސާފިންއަށް ހަރަދުކޮށްފައިނުވާ މިންވަރަށް، މި ސަރުކާރުން އެ ކުޅިވަރަށް ހޭދަކޮށްފައިވާނެ ކަމަށް ޔޫތު އެންޑް ސްޕޯޓްސް މިނިސްޓަރު އަހުމަދު މަހުލޫފް ވިދާޅުވެއްޖެއެވެ.\nސީ ސްޕޯޓްސް ރަންނަމާރި ޗެލެންޖުގެ ނަމުގައި ބާއްވާ ގައުމީ ރާޅާއެޅުމުގެ މުބާރާތް ނިންމުމުގެ ރަސްމިއްޔާތުގައި ވާހަކަދައްކަވަމުން މިނިސްޓަރު މަހުލޫފް ވަނީ އަބަދުވެސް ޚަރަދު ކުރަނީ ފުޓުބޯޅައަށް ކަމަށް ބުނެ ކިޔަމުން އަންނަ ފާޑުކިޔުންތަކަށް ރައްދު ދެއްވައިފައެވެ.\nގައުމީ ރާޅާ އެރުމުގެ މުބާރާތުގެ ނިމުމުގެ ރަސްމިއްޔާތުގައި ރައީސް އިބްރާހިމް މުހައްމަދު ސޯލިހާއި ޔޫތު މިނިސްޓަރު އަހުމަދު މަހުލޫފް-- ފޮޓޯ/ ރައީސް އޮފީސް\nމަހުލޫފް ވިދާޅުވީ ޔޫތު މިނިސްޓަރު ކަމާ ހަވާލުވުމުގެ ކުރިން، މިނިސްޓްރީން ސާފިން އެސޯސިއޭޝަނަށް ދީފައިވަނީ ޖުމްލަ 20،000 ރުފިޔާ ކަމަށެވެ. ނަމަވެސް މި ސަރުކާރުން އެކަން ބަދަލުކޮށްފައިވާނެ ކަމަށާއި ހަމައެކަނި މި އަހަރުގެ ގައުމީ މުބާރާތަށް ވެސް ހަތަރު ލައްކަ ރުފިޔާ ސާފިން އެސޯސިއޭޝަނަށް ހަރަދުކޮށްފައިވާނެ ކަމަށް ވިދާޅުވިއެވެ.\nމިނިސްޓަރު އިތުރަށް ވިދާޅުވީ މީގެ އިތުރުން ވެސް މި ކުޅިވަރު ކުރިއެރުވުމަށް އެސޯސިއޭޝަނުން ކުރަމުން އަންނަ މަސައްކަތްތަކަށް އެހީތެރިވަމުން އަންނަ ކަމަށެވެ.\n"ސާފިން އެސޯސިއޭޝަނުން އަޅުގަނޑުމެން ކައިރިއަށް އައިސް ހަމަގައިމު ވެސް ހުސްއަތާ ދާން ނުޖެހޭނެކަން ސާފިން އެސޯސިއޭޝަނަށް ވަރަށް ރަނގަޅަށް އެނގޭނެ،" މަހުލޫފް ވިދާޅުވިއެވެ.\nމިނިސްޓަރު ވަނީ ރާއްޖޭގެ އެކި ކަންކޮޅުތަކުގައި އަޅަމުން އަންނަ ސާފް ޓްރެކްތަކާއެކު، ތަމްރީނު ޕްރޮގްރާމްތަކާއި މުބާރާތްތަކާއި ބޭރުގެ ކޯޗިންގެ އެހީ ހޯދުމަށް ސާފިން އެސޯސިއޭޝަނަށް ވެދެވެން ހުރި ހުރިހާ އެހީއެއް ވެދެއްވާނެ ކަމުގެ ޔަގީން ކަން ދެއްވައިފައެވެ.\nމި މަހުގެ 23 ވަނަ ދުވަހު ފެށި، ގައުމީ ރާޅާ އެރުމުގެ މުބާރާތުގައި ހަ ޑިވިޝަނެއްގައި 25 ރަށަކުން 14 ޓީމް ބައިވެރިވެ، 102 ބައިވެރިއަކު ރާޅާ އަޅައިފައިވެއެވެ.\nގައުމީ ރާޅާ އެރުމުގެ މުބާރާތުގެ ރަން ވަނަ ހާސިލްކުރި ރާޅާއެޅުންތެރިންނަށް، ރައީސް ސޯލިހު އިނާމު ހަވާލުކޮށްދެއްވަނީ-- ފޮޓޯ/ ރައީސް އޮފީސް\nމި މުބާރާތުގެ ޝޯޓްބޯޑް ކެޓެގެރީގެ ޗެމްޕިއަންކަން ހޯދައިފައިވަނީ ހޫދު އަހްމަދެވެ. ޝޯޓްބޯޑްގެ އަންހެން ޗެމްޕިއަންކަން އާޔާ ނަސީމް ހޯދިއިރު ޖޫނިއާ ޗެމްޕިއަންކަން ހޯދީ އަހްމަދު އަމީރުއެވެ.\nމާސްޓާސް ކެޓެގެރީގެ ފައިނަލުގައި ދެބެން ވާދަކުރިއިރު، ޗެމްޕިއަންކަން ހޯދައިފައިވަނީ އިބްރާހިމް އަރީފެވެ. މުބާރާތުގެ ސުޕަރ ސާރފިން ބައިގެ ޗެންޕިއަނަކީ މުހައްމަދު މުއާޒެވެ.\nމި އަހަރުގެ ގައުމީ މުބާރާތުގެ އެއްވަނަ ޓީމަކަށް ހޮވިފައިވަނީ މާލޭ ޓީމެވެ.


King Salmaan miskithuge thanbuthah hadhan fashaifi\nކިންގް ސަލްމާން މިސްކިތުގެ ތަނބުތައް ހަދަން ފަށައިފި\nމާލޭގެ ހެންވޭރުގައި އާޓިފިޝަލް ބީޗުގެ އުތުރަށްވާ ގޮތަށް އިމާރާތް ކުރަން ފަށާފައިވާ ކިންގް ސަލްމާން މިސްކިތުގެ ތަނބުތައް ހެދުމުގެ މަސައްކަތްތައް ފަށައިފި އެވެ. ކިންގް ސަލްމާން މިސްކިތަކީ ސައުދީ ސަރުކާރުން ރާއްޖޭގައި އަޅައިދޭ މިސްކިތެކެވެ.\nސަރުކާރުގެ މުހިންމު ޕްރޮޖެކްޓްތައް ހިންގެވުމާ ހަވާލުވެ ހުންނަވާ ހައުސިން މިނިސްޓަރު ޑރ. މުހައްމަދު މުއިއްޒު އެފަދަ ޕްރޮޖެކްޓްތަކުގެ ތަފްސީލް ނޫސްވެރިންނާ ހިއްސާ ކުރެއްވުމުގެ ބަދަލުގައި އާދަވެ ދޫކޮށްލައްވަނީ ޓްވިޓާއަށެވެ. މިއަދު ހެނދުނު މިނިސްޓަރު މުއިޒު ވަނީީ ކިންގް ސަލްމާން މިސްކިތާބެހޭ ކުޑަކުޑަ އަޕްޑޭޓެއް ޓްވިޓާއަށް ދޫކޮށްލައްވާފަ އެވެ.\nވިދާޅުވެފައި ވަނީ "ކިންގް ސަލްމާން މިސްކިތުގެ ތަނބުތަކުގެ ހަދަން ފަށާފައިވާ" ކަމަށެވެ. މީގެ ހަފުތާއެއް ކުރިން ވެސް މިނިސްޓަރު ވަނީ ހަމަ އެގޮތަށް މިސްކިތުގެ އަޕްޑޭޓެއް ދެއްވާފަ އެވެ. އެ ފަހަރުގެ ޓްވީޓްގައި ވިދާޅުވީ، މިސްކިތުގެ "ފައުންޑޭޝަން ކޮންކްރީޓް މަސައްކަތްތައް ފެށިގެން ބާރަށް ކުރިއަށް ދާ" ކަަމަށެވެ.\nމިނިސްޓަރު މުހައްމަދު މުއިއްޒު ކުރެއްވި ޓްވީޓް\nމި މިސްކިތަކީ 41500 އަކަފޫޓުގެ ޖާގައެއްގައި 500 ދުވަހުން މަސައްކަތް ނިންމަންޖެހޭ މިސްކިތެކެވެ. އެ ޝެޑިއުލަށް މަސައްކަތް ގެންގޮސް މި އަހަރުގެ އޯގަސްޓްގައި މިސްކިތް ނިމޭނެ ކަމަށް ކުރިން ވަނީ ހައުސިން މިނިސްޓަރު ވިދާޅުވެފައެވެ.\nއެކުވެރި ސައުދީގެ ހިލޭ އެހީގައި ރާއްޖޭގައި އަޅާ އެންމެ ބޮޑު އަދި ރީތި މިސްކިތުގެ މަސައްކަތް ކުރަނީ ތުރުކީގެ ޓާމެކްސް ކުންފުނިންނެވެ. ޓާމެކްސް އަކީ މިފަދަ ބިޔަ މަސައްކަތްތައް ކުރުމަށް މަޝްހޫރު ކުންފުންޏެވެ. މި ކުންފުނިން ރާއްޖޭގައި ހިންގި އެންމެ ބޮޑު މަޝްރޫއަކީ ހުޅުމާލެ ޓްރީޓޮޕް ހޮސްޕިޓަލުގެ މަޝްރޫ އެވެ. މިސްކިތުގެ މަޝްރޫއަށް 24.95 މިލިއަން ޑޮލަރު ހޭދަކުރާނެ އެވެ.\nމިސްކިތް ސަލްމާން ރަސްގެފާނު މިސްކިތް\nސަލްމާން މިސްކިތާއި މާވެޔޮ މިސްކިތް ބައްލަވާލައްވައިފި


Dharifulhah kiyaane nameh Ranveer hoadhanee\nދީޕިކާ އާއި އޭނާގެ ދަރިންނަށް ކިޔާނެ ނަން ރަންވީރު ހޯދަނީ!\nބޮލީވުޑްގެ އެންމެ މަގްބޫލު އެއް ޖޯޑު ކަމަށްވާ ދީޕިކާ ޕަދުކޯން އާއި ރަންވީރު ސިންގް އަށް ދަރިއަކު ލިބެން އުޅޭ ކަމަށް ވަރަށް ގިނައިން އަޑުތައް ފެތުރެ އެވެ. އަދި މި ފަހަކުން މި އަޑުތައް މާ ގަދަވެގެން އުޅެނީ މި ދެ ތަރިން ހިންދޫޖާ ހޮސްޕިޓަލުގެ ބޭރުން ފެނިގެންނެވެ.\nމި ދެމަފިރިން ހޮސްޕިޓަލުގެ ބޭރުގައި ތިއްބާ ނަގާފައިވާ ފޮޓޯތަކެއް އިންޓަނެޓުގައި ވައިރަލްވުމާއެކު އެމީހުންގެ ހުރިހާ ފޭން ކްލަބުތަކުން މިކަމާ ވަރަށް އުފާ ފާޅުކޮށްފައި ވެއެވެ. ނަމަވެސް ފޭނުން އުފާ ކުރަމުން ދަނިކޮށް ރަންވީރާއި ދީޕިކާ ވަނީ އެމީހުންގެ އަމިއްލަ އިންސްޓްގްރާމް އެކައުންޓްތަކުން ޝެއާކުރި މެސެޖުތަކެއްގައި މި ވާހަކަތަކުގައި އެއްވެސް ހަގީގަތެއް ނެތްކަމަށް ބުނެފަ އެވެ.\nނަމަވެސް އެންމެ ފަހުން މި ދެކެވެމުންދާ ވާހަކަ އަކީ މިގޮތަށް ހީވާ ހީވުމަށް ބަޔަކު ދައްކާ ވާހަކައެއް ނޫނެވެ. ރަންވީރު ދައްކައިގެން އުޅޭ ވާހަކަ އެކެވެ. ރަންވީރު ހޯސްޓްކުރާ އަލަށް ފަށާ ޓީވީ ޝޯ "ދަ ބިގް ޕިކްޗާޒް" ދައްކަން ފެށުމުގެ ކުރިން އިންޓަނެޓުގައި ލީކުވެފައިވާ މި ޝޯގެ ވީޑިއޯއެއްގައި ޝޯގެ ބައިވެރިއެއް ކަމަށްވާ އަބޭ ސިންގް ކައިރީ ރަންވީރު ބުނަނީ އޭނާގެ އަލަތު ދަރިފުޅަށް ކިޔާނެ ނަމެއް ޝޯޓްލިސްޓް ކުރަމުން އަންނަ ކަމަށެވެ. ނަމަވެސް އޭނާ އާއި ދީޕިކާ ދަރިއަކު ހޯދަން ގަސްތު ކުރަނީ އަދި 2-3 އަހަރު ފަހުން ކަމަށް ވެސް މި ވީޑިއޯގައި ރަންވީރު ބުނެ އެވެ.\nރަންވީރު ފުރަތަމަ ބޭނުމީ ދީޕިކާ އާ ވަރަށް ވައްތަރު އަންހެން ދަރިއެއް ކަމަށް ވެސް ވައިރަލް ވެގެން އުޅޭ ވީޑިއޯގައި އޭނާ ބުނެ އެވެ.\nރަންވީރަކީ ހުނަރުވެރި އެކްޓަރެއް ނަމަވެސް އޭނާ ޝޯއެއް ހޯސްޓްކުރާ މިއީ ފުރަތަމަ ފަހަރު ކަމަށް ވަރަށް ހިތް ނުތަނަވަސް ވެފައިވާ ކަމަށް ރަންވީރުގެ އިންޓަވިއު އެއްގައި ވަނީ ބުނެފަ އެވެ. އަދި އަދި އޭނާ ހިތްހަމަޖައްސައި ދޭން އަންހެނުން ދީޕިކާ ވަރަށް ހިތްވަރު ދޭ ކަމަށް ވެސް ޝޯ ލޯންޗު ކުރުމުގެ ގޮތުން ދިން އިންޓަވިއު އެއްގައި ރަންވީރު ބުންޏެވެ. ރަންވީރު އާއި ދީޕިކާ ކައިވެނި ކޮށްފައި ވަނީ ނޮވެމްބަރު 2018 ގައެވެ.\nދިޕިކާ ޕަދުކޯން ވަރި ކައިވެނި ރަންވީރު ސިންގް


ނޭކުރެންދޫ ސްކޫލުގެ ދަރިވަރުންނަށް ފަތަން ދަސްކޮށްދިނުމުގެ ޕްރޮގްރާމެއް ފަށައިފި\nޕޮލިސް ސްޓާފް ސަރޖަންޓް ޙައްވާ ނަސްރާ\nއަންގާރަ ،25 ފެބުރުއަރީ 2020 / 14:39\nހދ. ނޭކުރެންދޫ ސްކޫލު ދަރިވަރުންނަށް ފަތަން ދަސްކޮށްދިނުމުގެ ޕްރޮގްރާމެއް އެ ރަށު ޕޮލިސް ސްޓޭޝަނުން ފަށައިފިއެވެ.\nމި ހިނގާ ފެބުރުއަރީ މަހުގެ 21 ވަނަ ދުވަހުން ފެށިގެން އެއް މަސްދުވަހުގެ މުއްދަތަށް ކުރިއަށް ގެންދާ މި ޕްރޮގްރާމަކީ ސްކޫލު ކަރިކިއުލަމްގައި ހިމެނޭ ކޮންމެ ކުއްޖަކީ ފަތަން ދަންނަ ކުއްޖަކަށް ހެދުމަށް، އެ ސްކޫލުގެ އެދުމުގެ މަތިން ކުރިއަށް ގެންދާ ޕްރޮގްރާމެކެވެ.\nމި ޕްރޮގްރާމުގައި ފްލޯޓް ކުރާނެ ގޮތާއި، ކިކް ޖަހާނެ ގޮތާއި، ފެތުމުގެ ހުނަރުތައް ދަރިވަރުންނަށް ދަސްކޮށްދިނުމަށް ހަމަޖެހިފައިވެއެވެެ. އަދި މޫދުގައި އުޅޭއިރު ދިމާވާ ހާދިސާތަކުގައި އަމަލުކުރަންވީ ގޮތްތަކާއި މޫދަށް އެރި އުޅުމުގައި ސަމާލުކަންދޭންވީ ކަންކަމާއި ގުޅޭގޮތުން މަޢުލޫމާތު ދޭނެއެވެ.\nމި ޕްރޮގްރާމުގައި އެ ސްކޫލުގެ ގްރޭޑް4އިން ގްރޭޑް 10 އަށް ތައުލީމް ހާސިލްކުރަމުންދާ 70 ދަރިވަރުން ބައިވެރިވެފައިވެއެވެ.\nބަނގުރާކަމަށް ޝައްކުކުރެވޭ އެއްޗެއްހުރި ފުޅިތަކަކާއެކު ދެ މީހަކު ވިލިމާލޭން ހައްޔަރު ކޮށްފި އާދިއްތަ ،5 ޖުލައި 2020\nގދ އަތޮޅުގެ ދެރަށެއްގައި މަސްތުވާތަކެތީގެ ދެ އޮޕަރޭޝަނެއް ހިންގައި މީހަކު ހައްޔަރުކޮށްފި އާދިއްތަ ،5 ޖުލައި 2020\nވަގަށް ނަގާފައިވާ އައުޓްބޯޑު އިންޖީނެއް ހޯދައި ދެ މީހަކު ހައްޔަރުކޮށްފި އާދިއްތަ ،5 ޖުލައި 2020\nމަސްތުވާތަކެއްޗާއެކު ވެލިދޫން މީހަކު ހައްޔަރުކޮށްފި އާދިއްތަ ،5 ޖުލައި 2020\nޝަރުއީ އުސޫލުތަކާ ހިލާފަށް ކޯޓުން ބޭރުގައި ކުޑަ ކުއްޖަކާ ކައިވެނިކޮށް، އެ ކުއްޖާ ބަލިވެއިން މައްސަލައެއްގައި ހައްޔަރުކުރި މީހާ ޝަރީއަތް ނިމެންދެން ބަންދުގައި ބެހެއްޓުމަށް އަމުރުކޮށްފި އާދިއްތަ ،5 ޖުލައި 2020


ކަރަންޓީން އަދި ޕޮޒިޓިވް މީހުންނަށް ވޯޓުލެވޭނީ އެންމެން ވޯޓުލާ...\nކައުންސިލް އިންތިޚާބު ވޯޓުލުން\nކަރަންޓީން އަދި ޕޮޒިޓިވް މީހުންނަށް ވޯޓުލެވޭނީ އެންމެން ވޯޓުލާ ނިމުމުން، އެހީތެރިއަކު ގެންނަންޖެހޭނެ\nއެމީހުންގެ އަތަށް ވޯޓު ކަރުދާސްކޮޅު ނުލިބޭނެ\nއެމީހުން ވޯޓުލާން އަންނައިރު ކަރަންޓީނުގައި ނެތް އަދި ޕޮޒިޓިވް ހާލަތުގައި ނެތް މީހަކު އެހީތެރިއެއްގެ ގޮތުގައި ގެންނަންޖެހޭނެ\nއެމީހުންނަށް ވޯޓުލާން ދެވޭނީ އޮފިޝަލުންނަށް އެމީހުން ވޯޓުލާން ދާން ބޭނުންވާކަން އެންގުމަށްފަހު\n1 އޭޕްރިލް 2021 | ބުރާސްފަތި 16:24\nއިންތިޚާބެއްގައި ވޯޓުލާން މީހުން ގޮސް\nއޭޕްރީލް މަހުގެ 10 ވަނަ ދުވަހު ބާއްވާ ލޯކަލް ކައުންސިލް އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުގެ އިންތިޚާބުގައި ވޯޓުލާ ދުވަހު ކަރަންޓީނުގައި އަދި ކޮވިޑަށް ޕޮޒިޓިވްވެފައި ތިބޭ މީހުންނަށް ވޯޓުލެވޭނީ އެފޮއްޓަކަށް ވޯޓުލާން ގޮސްފައި ތިބި އެންމެން ވޯޓުލާ ނިމުމުންކަމަށް އިލެކްޝަންސް ކޮމިޝަން (އީސީ)ގެ ރައީސް އަހުމަދު ޝަރީފް ވިދާޅުވެއްޖެއެވެ.\nވޯޓުލުން ކުރިޔަށް ގެންދިޔުމަށް ހަމަޖައްސާފައިވަނީ އެދުވަހުގެ ހެނދުނު 7ން ހަވީރު5ޖަހަންދެންނެވެ. އަދި ވޯޓު ނެގުން ބަންދުވާތާ 30 މިނެޓް ފަހުން ވޯޓު ގުނަ ފަށާނެއެވެ.\nއިންތިޚާބާއި ގުޅިގެން އީސީން ވަމުން އަންނަ ތައްޔާރީތަކާއި ގުޅޭގޮތުން "ރާއްޖެ އެމްވީ" އަށް ދެއްވި ޚާއްސަ އިންޓަރވިއުއެއްގައި ޝަރީފް ވިދާޅުވީ އެދުވަހު ކަރަންޓީނުގައި އަދި ޕޮޒިޓިވްވެފައި ތިބި މީހުންނަށް ވެސް ވޯޓުލުމުގެ ކަންކަން ކުރިޔަށް ގެންދެވޭނެކަމަށެވެ. އެމީހުން ވޯޓުލާން އަންނައިރު އަމަލުކުރާނެ އުސޫލެއް އާންމުކޮށްފައި ނުވާނެކަމަށް ޝަރީފް ވިދާޅުވިއެވެ. އެމީހުން އަމަލުކުރަންޖެހޭނެ ގޮތަކީ ހެލްތު ޕްރޮޓެކްޝަން އެޖެންސީ (އެޗްޕީއޭ)އިން އާންމުކޮށްފައި އޮންނަ އުސޫލުކަމަށް ޝަރީފް ވިދާޅުވިއެވެ. އެއީ މާސްކު އެޅުމާއި ގައިދުރުކަން ގެންގުޅުންފަދަ ކަންކަން ކަމަށް ޝަރީފް ވިދާޅުވިއެވެ.\nއެހެންނަމަވެސް އެމީހުން އަމަލުކުރާނެ އުސޫލެއް އީސީން ތައްޔާރުކޮށްފައިވާނެ ކަމަށް ޝަރީފް ވިދާޅުވިއެވެ. މިއުސޫލުގައިވާ ގޮތުން އެދުވަހު ވޯޓުލާން އެފަދަ މީހުން އައުމަކީ އެމީހުންގެ އަމިއްލަކަމެކެވެ. ނަމަވެސް އެމީހުންނަށް ވޯޓުލާން ދެވޭނީ އޮފިޝަލުންނަށް އެމީހުން ވޯޓުލާން ދާން ބޭނުންވާކަން އެންގުމަށްފަހު ކަމަށް ޝަރީފް ވިދާޅުވިއެވެ.\nވޯޓުލާން އަންނަން ޖެހޭނީ އެކަމާ ކަމާގުޅޭ ފަރާތްތަކަށް ދަންނަވައިގެން މިމަރުކަޒަށް ޕޮޒިޓިވްވެފައި ތިބި ދެމީހުން ނުތަވަ ކަރަންޓީނުގައި ތިބި ތިން ސަތޭކަ މީހުން އެބައާދޭ. އެއަންނަ މީހުން އަންނަ ގަޑިތައް އަންގަންޖެހޭނެ. ރަށެއްގައި ވެއްޖިއްޔާ ރަށެއްގައި ހުންނާނެތާ އެރަށެއްގައި ފޯކަލް ޕޮއިންޓްތަކެއް. އެމީހުންނަށް ކަރަންޓީނުގައި ހުންނަ މީހަކު ގުޅާފައި ބުނަންޖެހޭނީ ވޯޓުލާން ދާން ބޭނުމޭ. އެހެންވިއްޔާ އެމީހުން ވޯޓުލާ މަރުކަޒަށް އަންގާނެ މިވެނި ގެއަކުން ތިން މީހުން ވޯޓުލާ މަރުކަޒަށް އެބަދެއޭ. އެމީހުންނަށް ވޯޓުލުމަށް ކަނޑައަޅާފައި އިންނާނެ ގަޑިއަކީ އާންމު ގޮތެއްގައި5ގެ ފަހުން ބާކީ އިންނަ ގަޑީގައި. އޭގެ މާނައަކީ އާންމު ރައްޔިތުން ވޯޓުލާ ގަޑިތަކުގައި ކަރަންޓީނުގައި ތިބި މީހުންނާއި ޕޮޒިޓިވް މީހުންނަށް ވޯޓުލާކަށް ނުދެވޭނޭ.\nޝަރީފް ވިދާޅުވީ އެމީހުންނަށް ވޯޓުލެވޭނީ އިތުރު ރައްކާތެރިކަމުގެ ފިޔަވަޅުތަކާއެކު ކަމަށެވެ. އެގޮތުން އެމީހުންނާ ވޯޓުލާ މަރުކަޒުތަކުން ރައްކާތެރިކަމުގެ ފިޔަވަޅު އަޅައިގެން ތިބޭ އޮފިޝަލުން ހަވާލުވާނެކަމަށް ޝަރީފް ވިދާޅުވިއެވެ.\nޝަރީފް ވިދާޅުވީ އެމީހުންގެ އަތަށް ވޯޓު ކަރުދާސްކޮޅު ނުލިބޭނެކަމަށެވެ. އެމީހުން ވޯޓުލާން އަންނައިރުގައި ކަރަންޓީނުގައި ނެތް އަދި ޕޮޒިޓިވް ހާލަތުގައި ނެތް މީހަކު އެހީތެރިއެއްގެ ގޮތުގައި ގެންނަންޖެހޭނެކަމަށް ޝަރީފް ވިދާޅުވިއެވެ.\nޖިސްމާނީ ގޮތުން ނުކުޅެދުންތެރިކަން ހުންނަ މީހުން ވޯޓުލާ އުސޫލުން އަމަލުކުރާނީ. އެމީހަކު ކައުންޓްކުރާނީ ބަލި މަޑުކަމެއްގެ ސަބަބުން ކަރުދާހުގައި ފާހަގަޖެހުމަށް ނުކުޅެދޭ މީހެއްގެ ގޮތުގައި. އެއީ ވޯޓު ކަރުދާހުގައި ފާހަގަ ޖަހާ ހިސާބުން ސްޓާފުންނާއި ވޯޓު ގުނާ މީހުންނަށް ވައިރަސް ޖެހުމުގެ ފުރުސަތު އެބައޮތްތާ. އެހެންވީމާ އެކަހަލަ ރައްކާތެރިކަމުގެ ފިޔަވަޅު އަޅާފައި ހުންނާނީ. އެމީހުން އިތުބާރު ކުރާ މީހަކު ގޮވައިގެން ގޮސް ދުރުފައި ހުރެފައި ވޯޓު ކަރުދާހާ ހަވާލުވާނީ ބަދަލުގައި އައި މީހާ. ބަދަލުގައި އައި އެމީހާ ވޯޓު ކަރުދާހުގައި ފާހަގަ ޖަހާފައި އެމީހާއަށް ދައްކާފައި ވޯޓު ފޮއްޓަށް ވޯޓު ލާނީ.\nމީގެއިތުރުން ޝަރީފް ވިދާޅުވީ ވޯޓުލާ ދުވަހު ކަރަންޓީނުގައި އޮންނަ ރަށްތަކުގައިވެސް ވޯޓުލުމުގެ ކަންކަން ކުރިޔަށްދާނެ ކަމަށެވެ. އެރަށްރަށަށް ވޯޓު ފޮށިތަކާއި ސެކިޔުރިޓީ އުރައާއި ބޭލުމުން އެތަކެއްޗާ ހަވާލުވާނީ އެރަށެއްގައި ތިބޭ އީސީގެ އޮފިޝަލުން ކަމަށް ޝަރީފް ވިދާޅުވިއެވެ.\nކޮވިޑް-19ގެ ޕެންޑަމިކްގެ ތެރޭގައި އިންތިޚާބު ކުރިޔަށް ގެންދަންޖެހިފައިވާތީ ވޯޓު ލުމުގެ ކަންކަން ކުރިޔަށްދާނީ ރައްކާތެރިކަމުގެ ފިޔަވަޅުތަކާއެކު އެވެ. އެކަމުގެ ސަބަބުން ވޯޓު ފޮށީގެ އަދަދު ވަނީ އިތުރުކޮށްފައެވެ. ކޮންމެ ވޯޓުލާ މަރުކަޒަކަށްވެސް މީހުން ވައްދާނީ ސެނެޓައިޒްކޮށްފައެވެ. އަދި ވައިރަސް ފެތުރިދާނެކަމަށް ބަލާ ކޮންމެ މީހަކުވެސް އަމިއްލަ ގަލަމެއް ވޯޓު ލާން ދާއިރު ގެންދިޔުމަށް އީސީން ވަނީ އިލްތިމާސްކޮށްފައެވެ.\nލޯކަލް ކައުންސިލް އިންތިޚާބު އިލެކްޝަންސް ކޮމިޝަން


BREAKING NEWS: Afghanistan Gai Dhin Bomuge Hamalaa Eh Gai UAE Safeeru Zahamvehjje - Vaguthu\nއަފްޣާނިސްތާންގައި ދިން ބޮމުގެ ހަމަލާއެއްގައި ޔޫއޭއީ ސަފީރު ޒަހަމްވެއްޖެ\nއަފްޣާނިސްތާންގެ ކަންދަހާރުގައި ދިން ބޮމުގެ ހަމަލާއެއްގައި އެގައުމަށް ޔުނައިޓެޑް އަރަބް އެމިރޭޓްސް (އެކުވެރި އަރަބި އިމާރާތުން) ކަނޑައަޅާފައި ހުންނަ ސަފީރު ޒަހަމް ވެއްޖެއެވެ.\nމީޑިއާ ރިޕޯޓްތައް ބުނާ ގޮތުގައި މިބޮމުގެ ހަމަލާގައި ހަތް މީހަކު މަރުވެ 17 މީހަކު ޒަހަމްވިއެވެ. ޒަހަމްވި މީހުންގެ ތެރޭގައި ކަންދަހާރުގެ ގަވަރުނަރާއި ޔޫއޭއީގެ ގިނަ ޑިޕްލޮމެޓުންނާއި ސީނިއާ އޮފިޝަލުން ހިމެނެއެވެ.\nޔޫއޭއީގެ ފޮރިން މިނިސްޓްރީ އިން ނެރުނު ބަޔާނެއްގައި އެގައުމުން އަފްޣާނިސްތާނަށް ކަނޑައަޅާފައި ހުންނަ ސަފީރު ޖުމާ މުހައްމަދު އަބްދުﷲ އަލް ކާބީ ޒަހަމްވެފައިވާކަން ކަށަވަރު ކޮށްދިން ނަމަވެސް އޭނާގެ ހާލަތާއި ބެހޭ އިތުރު ތަފްސީލެއް ނުދެއެވެ.\nމިހަމަލާގެ ޒިންމާ އަދި އެއްވެސް ބަޔަކު އުފުލާފައެއް ނުވެއެވެ.\nމިއަދު އަފްޣާނިސްތާންގެ ވެރިރަށް ކާބުލްގައި ހުންނަ އެގައުމުގެ ޤާނޫނު ހަދާ މަޖިލިސް ކައިރީގައި ވެސް ވަނީ ބޮމުގެ ދެހަމަލާ ދީފައެވެ. އެހަމަލާތަކުގައި 30 މީހުން މަރުވެ 80 އށް ވުރެ ގިނަ މީހުން ޒަހަމްވިއެވެ. މިހަމަލާގެ ޒިންމާ ޠާލިބާނުން ވަނީ އުފުލާފައެވެ.\nހެލްމަންދު ޕްރޮވިންސްގައި ވެސް އިއްޔެ ވަނީ ޖާނުންފިދާވެގެން ބޮމުގެ ހަމަލާއެއް ދީފައެވެ. އެހަމަލާގައި ހަތް މީހުން މަރުވިއެވެ.\nޖެނުއަރީ 11, 2017 - 03:15\nމީހުން މަރާ މީހުން ވެސް މަރުވާނެ އެވެ.އެދުވަސް ހަނދާން ކުރުން ހުއްޓެވެ.\nގުޅުން ކަނޑާލާފައިވާ ޤަތަރަށް ޔޫއޭއީ އިން ލުއިތަކެއް ދީފި\nގަތަރާ މެދު ހަމްދަރުދީ ވާ މީހުން 15 އަހަރަށް ޖަލަށް ލަނީ\nސައުދީ، ޔޫއޭއީ، ބަހްރޭން އަދި މިސްރުން، ގަތާރާއި އެކު އޮތް ހާރިޖީ ގުޅުން ކަނޑާލައިފި\nއަހަރެމެންނަށް ކާފަ ނުވަތަ މާމަ ކިޔާނެ ދަރިން ދިރިއުޅޭނީ މާސްގައި!\n10 މަސް ކުރިން 5


Lanka cabinetun 15 memberun vaki kuran hushahalhaifi | Mihaaru\n09 އެޕްރީލް 2018 - 13:112comments\nއެޑިއުކޭޝަން މިނިސްޓަރު ވަކިލާ ވިރާޖް ކަރިޔަވަސަމް ވިދާޅުވީ ކެބިނެޓުން ވަކި ކުރުމަށް އެދިފައި ވަނީ ބޮޑު ވަޒީރު ރަނިލް ވިކްރަމަސިންހަގެ އިތުބާރު ނެތް ކަމަށް ވޯޓު ދިން ހުރިހާ މިނިސްޓަރުން ކަމަށެވެ. އޭގެ ތެރޭގައި ޕާލަމެންޓުގެ ނައިބް ރައީސް ވެސް ހިމެނެ އެވެ. އޭނާ ވިދާޅުވީ ރަނިލްއާ ދެކޮޅަށް ވޯޓު ދިން ސިރިސޭނާގެ ސްރީ ލަންކާ ފްރީޑަމް ޕާޓީ (އެސްއެލްއެފްޕީ) ގެ މެންބަރުން ކެބިނެޓުގައި ތިބެއްޖެ ނަމަ ބޮޑު މައްސަލައަކަށް ވާނެ ކަމަށެވެ.\nއެޑިއުކޭޝަން މިނިސްޓަރު ވިދާޅުވީ ސަރުކާރުގެ ކުރިމަގާ ގުޅޭ ގޮތުން ރައީސް ސިރިސޭނާ އާއި ބޮޑު ވަޒީރު ރަނިލް ވަރަށް ދިގުކޮށް މަޝްވަރާ ކުރައްވާފައިވާ ކަމަށެވެ. އަދި ސިންހަޅަ އާއި ޓަމިލް އާ އަހަރުގެ ކުރިން ކެބިނެޓަށް ބަދަލުތަކެއް ގެނައުމަށް ސިރިސޭނާ އެއްބަސްވެވަޑައިގެންފައިވާ ކަމަށް ވެސް އޭނާ ވިދާޅުވި އެވެ.\nޖޮއިންޓް އޮޕޮޒިޝަނުން ހުށަހެޅި މައްސަލައިގައި ރަނިލް މަގާމުން ދުރުކުރަން ފެންނަ ކަމަށް ވޯޓު ދިނީ 76 މެންބަރުންނެވެ. ދެކޮޅަށް 122 މެންބަރުން ވޯޓު ދިނެވެ.\nވޯޓުގެ ކުރިން ސިރިސޭނާގެ ޕާޓީން ވަނީ ރަނިލް އިސްތިއުފާ ދެއްވުމަށް ވެސް ގޮވާލައިފަ އެވެ. ސެންޓްރަލް ބޭންކުގެ ބޮންޑް ވިއްކައިގެން ހިންގި ބޮޑު ކޮރަޕްޝަނުގައި ރަނިލް މަގާމުން ދުރު ކުރަން އެސްއެލްއެފްޕީގެ ވަރަށް ގިނަ މެމްބަރުން ތާއިދުކުރި އެވެ.


NCB In Arjun Rampal Aa7Gadi Iru Vandhen Suvaalu Kohffi - Vaguthu\nއެންސީބީން އަރްޖުން ރާމްޕަލްއާ ހަތް ގަޑިއިރު ވަންދެން ސުވާލުކޮށްފި\nބޮލީވުޑުގެ ޑުރަގު މައްސަލައިގައި މަޝްހޫރު އެކްޓަރ އަރުޖުން ރާމްޕާލްގެ ގެ ބަލައި ފާސްކުރުމަށްފަހު އެ ގެއިން މަސްތުވާތަކެތި ފެނުމުން އޭނާ އެންސީބީއަށް ހާޒިރުކޮށް ގިނަ ސުވާލުތަކެއް މި ވަނީ ކޮށްފައެވެ..\nމި މައްސަލައިގެ ތަހުގީގަށް އަރުޖުން އިއްޔެ އެންސީބީއަށް ހާޟިރުވިއިރު މި ތަހުގީގުގައި ނާކޮޓިކްސް ކޮންޓްރޯލް ބިއުރޯއިން ވަނީ ހަތް ގަޑިއިރު ވަންދެން އަރުޖުން ރާމްޕާލްއާއި ސުވާލު ކޮށްފައެވެ.\nތަހުގީގަށް ފަހު ނޫސްވެރިންނަށް މައުލޫމާތުދެމުން އަރުޖުން ބުނެފައިވަނީ ޑުރަގުގެ މައްސަލައާއި އޭނާއާއި އެއްވެސް ގުޅުމެއް ނެތް ކަމަށެވެ. އަދި އޭނާގެ ގެއިން ފެނުނު ތަކެއްޗަކީ އޭނާ ޑޮކްޓަރަށް ދައްކައި ޑޮކްޓަރު އޭނާއަށް ދީފައިވާ ބޭސްތަކެއް ކަމަށެވެ. ޑޮކްޓަރު ދެއްވި ބޭސް ސިޓީ މިހާރު ވާނީ އެންސީބީއާއި ހަވާލު ކޮށްފައި ކަމަށް ވެސް އަރުޖުން ބުނެފައިވެއެވެ.\nމިކަމާއި ގުޅިގެން އަރުޖުން ރާމްޕާލް ބުނެފައިވަނީ އެންސީބީގެ އޮފިޝަލުން ވެސް އެ މީހުންގެ މަސައްކަތް ވަރަށް ރަނގަޅަށް އަދާ ކުރާކަމަށާއި އަދި އޭނާގެ އެއްބާރުލުން އެންމެ ފުރިހަމައަށް ދޭނެ ކަމަށެވެ.\nއުމުރުން 47 އަހަރުގެ އެކްޓަރ އަރުޖުން ރާމްޕަލް އެންސީބީއަށް ހާޟިރުވެފައިވަނީ ހުކުރު ދުވަހުގެ މެންދުރު 11 ޖަހާއިިރުއެވެ. އަދި އޭނާގެ ތަހުގީގު ނިމިގެން އެންސީބީއިން ނިކުމެފައިވަނީ އިރުއޮއްސި6ޖަހާކަށްހާއިރެވެ.\nޑުރަގު މައްސަލައާއި ގުޅިގެން އަރުޖުން ރާމްޕާލްގެ ލޯބިވެރިޔާ ގެބްރިއެއްލާ ޑެމެޓްރިއޭޑްސް ވެސް ވަނީ މިދިޔަ ބުދަ ދުވަހާއި ބުރާސްފަތި ދުވަހު އެންސީބީއަށް ހާޟިރުކޮށް ސުވާލު ކޮށްފައެެވެ. އަދި އަރުޖުންގެ ރަހުމަތްތެރިޔާ ޕައުލް ބާޓެލް ވެސް ވަނީ ޑުރަގު މައްސަލައާއި ގުޅިގެން ހައްޔަރު ކޮށްފައެވެ.\nމަސްތުވާތަކެތީގެ މައްސަލައެއްގައި އަނެއްކާވެސް އަރުޖުން ރާމްޕަލް އެންސީބީއަށް ހާޟިރުކުރަނީ


ސީނިއަރ އޮފިސަރ (MS-1)\nނޭޝަނަލް އިންޓެގްރިޓީ ކޮމިޝަން / ކ. މާލެ\nއަސާސީ މުސާރައިގެ %45 (3,015/- ރުފިޔާ)\n· ޤާނޫނު ނަންބަރު 2008/2 (ވަޒީފާއާ ބެހޭ ޤާނޫނު) ގައި ބަޔާންކޮށްފައިވާ އުޞޫލުން އިތުރުގަޑީގެ ފައިސާ ހަމަޖައްސައި ދެވޭނެއެވެ.\n1. މަގާމުގެ މަސައްކަތާގުޅޭ ދާއިރާއަކުން ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ޙާޞިލުކޮށްފައިވުމާއެކު، މަޤާމުގެ މަސައްކަތާގުޅޭ ދާއިރާއެއްގައި މަސައްކަތްކޮށް2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\n2. މަޤާމުގެ މަސައްކަތާ ގުޅޭ ދާއިރާއެއްގެ މިފެންވަރުގެ މަޤާމެއްގައި މަސައްކަތް ކުރަމުންދާ މީހެއް ކަމުގައިވުން. ނުވަތަ\n3. އޮފިސަރ ފެންވަރުގެ މަގާމެއްގައި5އަހަރު ދުވަހު މަސައްކަތްކޮށް މަސައްކަތުގެ ތަޖުރިބާ ލިބިފައިވުމާއެކު، މަސައްކަތުގެ ފެންވަރު ބެލުމުގެ ނިޒާމުން ޖެހިޖެހިގެން2އަހަރު 85 އިން ސައްތަ މާކްސް ލިބިފައިވުން.\n1. ކޮމިޝަނުން ފައިސާ ދައްކަންޖެހޭ ފަރާތްތަކަށް ޤަވާޢިދުން ފައިސާދެއްކުމާގުޅޭ އެންމެހައި މަސައްކަތް ކުރުން.\n2. ކޮމިޝަނުން ރާއްޖޭން ބޭރަށާއި އަތޮޅުތަކަށް ކުރަންޖެހޭ ދަތުރުތަކަށް ބޭނުންވާ ފައިސާގެ އިންތިޒާމުތައް ހަމަޖެއްސުން.\n3. ސެކްޝަނުގެ ވެރިޔާގެ އިރުޝާދާ އެއްގޮތަށް، ކޮމިޝަނުގެ ބަޖެޓް ތައްޔާރުކޮށް ކަނޑައެޅިފައިވާ ދުވަހަށް ސިސްޓަމަށް އެޅުން.\n4. ކޮމިޝަނުގެ އަހަރީ ފައިނޭޝަލް ސްޓޭޓްމަންޓް ތައްޔާރުކުރުމާއި، ކަނޑައެޅިފައިވާ ތާރީޚުތަކުގެ ކުރިން ކަމާބެހޭ އިދާރާތަކަށް ފޮނުވުން.\n5. ބަޖެޓުން ޚަރަދުކުރެވޭ ފައިސާގެ ރިޕޯޓްތައް ތައްޔާރުކޮށް، ރިކޮންސައިލްކޮށް ޤަވާއިދުން ފޮނުވަންޖެހޭ ފަރާތްތަކަށް ފޮނުވުން.\n6. ތިޖޫރީ ރިޕޯޓް ތައްޔާރުކޮށް، ރިޕޯޓް ފޮނުވަންޖެހޭ ފަރާތްތަކަށް ފޮނުވުން.\n7. ފައިސާ ބަލައިގަތުމާއި ޖަމާކުރުމާއި ދުވަހު ހިސާބު ތައްޔާރުކުރުން.\n8. އާމްދަނީ ރިޕޯޓްތައްޔާރުކޮށް، ފޮނުވަންޖެހޭ ފަރާތްތަކަށް ފޮނުވާ ބެލެހެއްޓުން.\n9. ތިޖޫރީ ތަޅުދަނޑިއާއި ކޮމްބިނޭޝަން ރައްކާތެރިކަމާއެކު ބެލެހެއްޓުން.\n10. ޕެޓީކޭޝް ފައިސާގެ ރެކޯޑް ބެލެހެއްޓުމާއި، ފައިސާ މެނޭޖް ކުރުން.\n11. އޮޑިޓާ ގުޅިގެން ކުރަންޖެހޭ އެންމެހާ މަސައްކަތްތައް ކުރުން.\n12. މަގާމުގެ މަސްއޫލިއްޔަތާ ގުޅިގެން ކުރަންޖެހޭ އެހެނިހެން ކަންކަން ކުރުން\n1. ވަޒީފާއަށް އެދި ހުށަހަޅާ ފޯމް\n2. ކުރިމަތިލައްވާ ފަރާތުގެ ވަނަވަރު. (ގުޅޭނެ ނަންބަރާއި އީމެއިލް އެޑްރެސް ހިމެނޭ ގޮތަށް)\n3. ދިވެހި ރައްޔިތެއްކަން އަންގައިދޭ ކާޑުގެ ކޮޕީ. (ދެފުށުގެ ކޮޕީ، ލިޔެފައިވާ ލިޔުންތައް ކިޔަން އެނގޭފަދަ ސާފު ކޮޕީއެއް)\n· މިމަޤާމަށް ޝަރުޠު ފުރިހަމަވާ ފަރާތްތަކުން މި ކޮމިޝަނުގެ ވަޒީފާއަށް އެދޭ ފޯމު ފުރިހަމަ ކުރެއްވުމަށްފަހު 2021 މާރިޗު 28 (އާދިއްތަ) ދުވަހުގެ 14.00 ގެ ކުރިން admin@nic.gov.mv އަށް މެއިލް ކުރެއްވުން އެދެމެވެ.\n· ކަނޑައެޅިފައިވާ ސުންގަޑީގެ ފަހުން ހުށަހަޅާ އެއްވެސް އެޕްލިކޭޝަނެއް ނުވަތަ ކުރިން ހުށަހަޅާފައިވާ އެޕްލިކޭޝަނުގެ ބައެއްވެސް ބަލައިނުގަނެވޭނެއެވެ.\n· މި މަޤާމަށް އެދޭ ފަރާތްތަކުން ފުރަންޖެހޭ ވަޒީފާއަށް އެދޭ ފޯމު، މި ކޮމިޝަންގެ ވެބްސައިޓުން ލިބެން ހުންނާނެއެވެ.\n5 ޝައުބާން 1442\nView on Gazette\nޕަބްލިޝްކުރި ތާރީޚް: 2021-03-22\nސުންގަޑި : 2021-03-28 14:00:00


ލިންގާޑް ހޯދަން މަސައްކަތްކުރުން\nލިންގާޑް އަންނަނީ ވެސްޓް ހޭމުގައި ތަފާތު މޮޅު ކުޅުމެއް ދައްކަމުން\nލިންގާޑް ހޯދަން ޕީއެސްޖީ، ރެއާލް އަދި އިންޓައިން މަސައްކަތްކުރޭ\n12 އޭޕްރިލް 2021 | ހޯމަ 18:26\nވެސްޓް ހޭމަށް ކުޅެމުން އަންނަ އިންގްލެންޑުގެ މިޑްފީލްޑަރު ޖެސޭ ލިންގާޑް\nވެސްޓް ހޭމް ޔުނައިޓެޑަށް ކުޅެމުން އަންނަ އިންގްލެންޑުގެ މިޑްފީލްޑަރު ޖެސޭ ލިންގާޑަށް ޔޫރަޕުގެ ބޮޑެތި ކުލަބުތަކުން ފާރަލަމުން އަންނަ ކަމަށް ރިޕޯޓުތައް ބުނެފިއެވެ.\nމެންޗެސްޓާ ޔުނައިޓެޑަށް ކުޅެމުން އައި އުމުރުން 28 އަހަރުގެ ލިންގާޑް ވެސްޓް ހޭމާ ގުޅުނީ މިދިޔަ ފިނި މޫސުމުގެ ޓްރާންސްފާ ބާޒާރުގައި ލޯނު އެއްބަސްވުމެއްގެ ދަށުން، މި ސީޒަނުގެ ނިޔަލަށެވެ.\nވެސްޓް ހޭމަށް ބަދަލުވުމަށްފަހު ކެރިއަރުގައި އައު ތަޖުރިބާއެއް ކުރަން ކެތްމަދުވެފައިވާ ކަމަށް ލިންގާޑް ބުނިއިރު، އޭނާ އަންނަނީ އެ ޓީމުގައި ތަފާތު މޮޅު ކުޅުމެއް ދައްކަމުންނެވެ. އެގޮތުން މިހާތަނަށް ވެސްޓް ހޭމަށް ކުޅެދުން ނުވަ މެޗުގައި އޭނާ ވަނީ އަށް ލަނޑު ޖަހާފައެވެ. އަދި ވެސްޓް ހޭމުން އެންމެ ފަހުން ކުޅުނު ހަތަރު މެޗުގައިވެސް ލިންގާޑް ވަނީ ލަނޑު ޖަހާފައެވެ. އަދި މީގެ އިތުރުން މި ފަހަކަށް އައިސް ދައްކަމުން އަންނަ މޮޅު ކުޅުމާއެކު، އޭނާ ވަނީ އިންގްލެންޑުގެ ޤައުމީ ފުޓްބޯޅަ ޓީމުގެ ޖާގައެއްވެސް އަލުން ހޯދާފައެވެ.\nއެއާއެކު ލިންގާޑަށް ޔޫރަޕުގެ ބޮޑެތި ކުލަބުތަކުން ފާރަލާން ފެށިއިރު، ޕީއެސްޖީ އާއި، ރެއާލް މެޑްރިޑް އަދި އިންޓަ މިލާނުން ލިންގާޑް ހޯދަން މަސައްކަތްކުރަމުން އަންނަ ކަމަށް މަޝްހޫރު ކުޅިވަރު ނޫސް "އީއެސްޕީއެން" އިން ވަނީ ރިޕޯޓުކޮށްފައެވެ. ލިންގާޑަށް ޔޫރަޕުގެ ބޮޑެތި ކުލަބުތަކުން ފާރަލަމުން އަންނައިރު، އޭނާގެ ލޯނު އެއްބަސްވުން ދާއިމީކުރުމަށް ވެސްޓް ހޭމުން އަންނަނީ މަސައްކަތްކުރަމުންނެވެ. މި ސީޒަން ނިމުމުން ލިންގާޑުގެ ލޯނު އެއްބަސްވުން ހަމަވާއިރު، އޭނާ ޔުނައިޓެޑާއެކު ހަދާފައިވާ އެއްބަސްވުމުގައި އަދި ބާކީ އެއް އަހަރު އެބައޮތެވެ.\nލޯނު އުސޫލުން ވެސްޓް ހޭމަށް ބަދަލުވެ، އެ ޓީމުގައި ލިންގާޑް ތަފާތު މޮޅު ކުޅުމެއް ދައްކަމުން އައި ނަމަވެސް، މީގެ ކުރިން ޔުނައިޓެޑުގައި އޭނާއަށް އެންމެ އެދެވޭ ކުޅުމެއް ދެއްކިފައެއް ނުވެއެވެ. އެގޮތުން ވެސްޓް ހޭމަށް ބަދަލުވުމުގެ ކުރިން ޔުނައިޓެޑުގެ ފުރަތަމަ އެގާރައިން ލިންގާޑަށް ފުރުޞަތު ލިބުން މަދުވިއިރު، މި ސީޒަނުގައި އޭނާ ޔުނައިޓެޑަށް ކުޅެދިނީ އެންމެ ތިން މެޗެވެ. ނަމަވެސް މީގެ ކުރިން އޭނާ ވަނީ ޔުނައިޓެޑާއެކު އެފްއޭ ކަޕާއި، އިނގިރޭސި ލީގު ކަޕާއި، އެފްއޭ ކޮމިއުނިޓީ ޝީލްޑުގެ އިތުރުން ޔުއެފާ ޔޫރޮޕާ ލީގު ކާމިޔާބުކޮށްފައެވެ.


Saudi Ah Aadhaya Hilaafah Vihsaara Kurany, Maruvi Meehunge Adhadhu 35 Ah - Vaguthu\nސައުދީއަށް އާދަޔާ ޚިލާފަށް ވިއްސާރަ ކުރަނީ، މަރުވި މީހުންގެ އަދަދު 35 އަށް\nސައުދީ އަރަބިޔާއަށް މިހާރު ކުރަމުންދާ ބޯ ވިއްސާރާއިގެ ސަބަބުން ފާއިތުވީ މަހެއްހާ ދުވަހުގެ ތެރޭގައި ސައުދީ އަރަބިއްޔާއިން މަރުވި މީހުންގެ އަދަދު 35 އަށް އަރައިފިއެވެ.\nސައުދީގެ ސިވިލް ޑިފެންސް އޮތޯރިޓީއިން ބުނެފައިވަނީ ފެންބޮޑުވުމުގެ ހާދިސާތަކާއި ގުޅިގެން 5000 އަށްވުރެ ގިނަ މީހުން މިހާރު ވަނީ ރައްކާތެރި ހިސާބުތަކަށް ބަދަލުވެސް ކޮށްފައެވެ.\nމޫސުން ގޯސްވުމުގެ ސަބަބުން އެންމެ ގިނަ އަދަދަކަށް މީހުން މަރުވެގެން ރިޕޯޓްކޮށްފައިވަނީ މައްކާއިނެވެ. ރިޕޯޓްތައް ބުނާ ގޮތުގައި މަދީނާ އާއި މައްކާގެ އިތުރުން ދަވަދްމީ އަދި އަލް ބަހާ ޕްރޮވިންސަށް ވެސް ދަނީ ބޯކޮށް ވާރޭ ވެހެމުންނެވެ.\nމައްކާއިން 11 މީހަކު މަރުވި ކަމަށް ރިޕޯޓްކޮށްފައިވާއިރު ވިއްސާރައިގެ ސަބަބުން ލިބުނު ގެއްލުންތައް ބަލާ އެހީތެރިކަން ފޯރުކޮށްދޭން ޖެހޭ ފަރާތްތަކަށް އެހީތެރިކަން ފޯރުކޮށްދެމުންދާ ކަމަށް ވެސް ސައުދީގެ ކަމާބެހޭ ފަރާތްތަކުން ބުނެއެވެ.\nމީޑިއާ ރިޕޯޓްތައް ބުނާ ގޮތުގައި މި ވިއްސާރައިގެ އަސަރު މިދިޔަ ހުކުރު ދުވަހުން ފެށިގެން ދަނީ މެދުއިރުމަތީގެ ބައެއް ގައުމުތަކަށް ވެސް ކުރަމުންނެވެ. އެގޮތުން މެދުއިރުމަތީގެ އެކި ހިސާބުތަކުގައި ފެންބޮޑުވުމުގެ އިތުރު ހާދިސާތަކެއް ހިނގުން އެކަށީގެންވާކަމުގެ އިންޒާރުވެސް، މޫސުން ކުރިއަށް ލަފާކުރާ ފަރާތްތަކުން ވަނީ ދީފައެވެ.\nކޮންމެ އަހަރެއްގެ ވެސް މި ދުވަސްކޮޅަކީ މެދުއިރުމައްޗަށް އާންމުކޮށް ވިއްސާރަ މޫސުމެއް ނަމަވެސް، ސައުދީ އަރަބިއްޔާ، ކުވައިތު، އިރާގު އަދި އީރާނަށް މިމަހު އާދަޔާ ޚިލާފު ގަދައަށް ވިއްސާރަކޮށްފައިވާކަމަށް ރެކޯޑްތަކުން ދައްކައެވެ.\nކުރިއަށް އޮތް ދެދުވަހު ވެސް ވިއްސާރައިގެ އަސަރު ކުރާނެ ކަމަށް މޫސުން ލަފާކުރާ ފަރާތްތަކުން ބުނެއެވެ.\nސައުދީގެ މަޝްހޫރު ތިން އިލްމުވެރިޔަކަށް މަރުގެ އަދަބު ދެނީ\nމައްކާއާއި ޖިއްދާއަށް މިސައިލް ހަމަލާތަކެއް ދޭން މަސައްކަތް ކޮށްފި\nސައުދީގެ އިންޒާރު: އީރާނާއި ދެކޮޅަށް ހުރިހާ ބާރެއް ބޭނުން ކުރާނަން\nނޮވެމްބަރު 24, 2018 10:58\nކުރިއަށް އޮތް ދުވަސްތަކުގައިވެސް ޢަޖައިބުތަކެއް ފެންނާނެ ކަމަށް ބެލެވޭ ، ހޫނުކަން ގަދަ މެދުއިރުމަތި ގަސްގިނަ ފެން ކޯރުތަކާއި ފެންގަނޑު ތައް އުފެދިގެންދާނެ ހަދީޘް ފުޅުގައި ވާ ފަދައިން ، ހައްތަހާވެސް ޤިޔާމަތުގެ ޢަލާމާތްތައް\nނޮވެމްބަރު 24, 2018 12:16\nމަށަށް އޮޅުން ފިލުވައި ދީބަލަ ކޮންމެސް މީހަކު މިއީ ކޮންކަހަލަ ކަމެއްތޯ؟\nނޮވެމްބަރު 24, 2018 15:31\nތިއީ އައި.އެމް. ސާލިހު ގެ ކޯލިޝަން ސަރުކާރުގައި ރެނދުލައި ރޫޅުމުގެ އަލާމާތެއް .


Qasimakee dhonbandaarain fadha beyfulheh: Nihan\nޖުމްހޫރީ ޕާޓީގެ ލީޑަރު އަދި މަޖިލިސް ރައީސް ގާސިމް އިބްރާހީމް\nޖޫމްހޫރީ ޕާޓީގެ ލީޑަރު އަދި ރައްޔިތުންގެ މަޖިލީހުގެ ރައީސް ގާސިމް އިބްރާހީމަކީ ބޮޑު ތަކުރުފާނާއި ދޮން ބަންޑާރައިން ފަދައިން ދިވެހި ރައްޔިތުންނާއި ދިވެހި ފަސްގަނޑު ދެކެ ލޯބިވާ ބޭފުޅެއް ކަމަށް މަޖިލީހުގެ ވިލިމާލޭ ދާއިރާގެ މެމްބަރު އަހުމަދް ނިހާން ހުސައިން މަނިކު ވިދާޅުވެއްޖެ އެވެ.\nނިހާން މިއަދު ކުރެެއްވި ޓްވީޓްތަކެއްގައި ގާސިމަށް ތައުރީފު ކުރައްވާފައި ވެއެވެ. އޭގެ ތެރެއިން ޓްވީޓެއްގައި އޭނާ ވިދާޅުވީ ވެރިކަމާއި ވަޒީރުކަން ބޭނުންވުމުން ގާސިމް ވަރެއް ނޯންނަ ކަމަށާއި އެކަންކަން ލިބުމުން ހުރިހާ އެންމެން ގާސިމްގެ މަތީން ހަނދާން ނެތޭ މައްސަލަ ގައުމީ ފެންވަރެއްގައި ބަލަން ޖެހޭ ކަމަށެވެ.\nއަދި އިތުރު ޓުވީޓެއް ކުރެއްވާ ވިދާޅުވީ ގާސިމަކީ ބޮޑުތަކުރުފާނާއި ދޮންބަންޑާރައިން ފަދައިން ދިވެހި ފަސް ގަނޑާއި ރައްޔިތުން ދެކެ ލޯބިވާ ލީޑަރެއްކަން ޖޭޕީގެ ކައުންސިލްގެ މެންބަރުންގެ ތެރެއިން ބަޔަކަށް ނޭނގޭ ނަމަ ދައްކާނެ އިތުރު ވާހަކައެއް ނެތް ކަމަށެވެ.\nރައްޔިތުންގެ މަޖިލީހުގެ އިންތިހާބުގައި ޖޭޕީއިން ޕްރޮގްރެސިވް ކޯލިޝަނާއެކު މަސައްކަތް ކުރަން ގާސިމް ނިންމަވާފައިވާތީ ޖޭޕީއަށް ނިސްބަތްވާ ބައެއް އިސް ބޭފުޅުން ވަނީ އެކަމާ ނުރުހޭކަން ހާމަ ކުރައްވާފަ އެވެ.\nރައީސް އަބްދުﷲ ޔާމީން އެމްޑީޕީ ޕީޕީއެމް + ރައީސް އިބްރާހިމް މުހައްމަދު ސޯލިހު އަހުމަދު ނިހާން ހުސައިން މަނިކު ގާސިމް އިބްރާހިމް ޖުމްހޫރީ ޕާޓީ ފައިސަލް ނަސީމް ޕީޕަލްސް ނޭޝަނަލް ކޮންގްރެސް - ޕީއެންސީ


vnews - Thimaa kuraa amaluthakuge natheejaa libeynee hama thimaa asheve.\nތިމާ ކުރާ ޢަމަލުތަކުގެ ނަތީޖާ ލިބޭނީ ހަމަ ތިމާއަށެވެ.\nކީރިތި ޤުރްއާނުންނާއި މާތް ރަސޫލާގެ ސުންނަތުން އެނގޭގޮތުގައި، އާޚިރަތް ދުވަހުން އިންސާނުން ދިންނަވާނީ، ދެކަމަކުންނެވެ. އެއް ކަމަކީ، އީމާން ކަމެވެ. އަނެއް ކަމަކީ، ހެޔޮ ޢަމަލެވެ. މާތް\nاللّه وحى ކުރެއްވިއެވެ. [إِنَّ الَّذِينَ ءَامَنُواْ وَعَمِلُواْ الصَّٰلِحَٰتِ كَانَتْ لَهُمْ جَنَّٰتُ الْفِرْدَوْسِ نُزُلاً. خَٰلِدِينَ فِيهَا لاَ يَبْغُونَ عَنْهَا حِوَلاً.] (الكهف: 107 - 108) މާނައީ: "ހަމަކަށަވަރުން، إيمان ވެ، صالح عمل ތައް ކުޅަމީހުންނަށް އެއުރެން ތިބެނިވި ތަނެއްކަމުގައި، فردوس އޭ ކިއުނު ސުވަރުގެތައް ވެއެވެ. އެއުރެން އެތަންފިޔަވައި، އެހެންފަރާތަކަށް އެނބުރިދިއުމަށް ނޭދި، އެތާނގައި އަބަދަށް ދެމިތިބޭ حال ގައެވެ."\nއީމާންކަމަކީ، ހިތުގެ ޢަމަލެކެވެ. އެއީ، ހިތުގެއަޑިން ކަމެއް ޤަބޫލުކޮށް ކަށަވަރު ކުރުމެވެ. އީމާންކަމުގެ ތެރޭގައި ހިމެނެނީ، މާތް اللّه ވޮޑިގެންވާކަން ޤަބޫލުކުރުމާއި، އެކަލާނގެ މަލާއިކަތުން ޤަބޫލުކުރުމާއި، އެކަލާނގެ ބާވައިލެއްވި ފޮތްތައް ޤަބޫލުކުރުމާއި، އެކަލާނގެ ފޮނުއްވި ރަސޫލު ބޭކަލުން ޤަބޫލުކުރުމާއި، އާޚިރަތް ދުވަސް ޤަބޫލުކުރުމާއި، ހެޔޮ މިންވަރާއި ނުބައި މިންވަރު ޤަބޫލުކުރުމެވެ.\nހެޔޮ ޢަމަލުގެ ތެރޭގައި އެތައް ބާވަތެއްގެ ކަންތައްތަކެއް ހިމެނެއެވެ. އެއް ބާވަތަކީ، ދީނުގައި ފަރްޟު ކުރައްވާފައި ކަންތައްތަކެވެ. ނަމާދު ކުރުމާއި، ރޯދަ ހިފުމާއި، ޒަކާތް ދިނުމާއި، ޙައްޖުވުމެވެ. އަނެއް ބާވަތަކީ، އަޚްލާޤީ މާތް ސިފަތަކުގެ ތެރޭގައި ހިމެނޭ ކަންކަމެވެ. ތެދުބުނުމާއި، އަމާނަތްތެރިކަމާއި، މައިންބަފައިންނަށް ކަމޭހިތުމާއި، ދީލަތިވުމާއި، ރުޅިމަޑުކުރުމާއި، ކެތްތެރިވުމާއި، އެހެންމީހުންނަށް އިޙްސާންތެރިވުން ފަދަ ކަންކަމެވެ. ތިންވަނަ ބާވަތަކީ، ދިރިއުޅުމަށް ކުރާ ހުއްދަ މަސައްކަތްތަކާއި، ތިމާ ދިރިއުޅޭ ޖަމާޢަތަށާއި ޤައުމަށް ޚިދްމަތް ކުރުމުގެ ގޮތުން ކުރާ ކަންތައްތަކެވެ.\nاللّه سبحانه وتعالى މީސްތަކުންގެ ޢަމަލުތަކަކަށް ބޭނުންވެ ވޮޑިގެނެއް ނުވެއެވެ. އެއްވެސް ކަމަކަށް ނުވަތަ އެއްޗަކަށް ނުވަތަ ފަރާތަކަށް ބޭނުންވެ ވޮޑިގެނެއް ނުވެއެވެ. އެކަލާނގެއީ، އެކަލާނގެ ޒާތުފުޅައިގެން ފުދިވޮޑިގެންވާ ރަސްކަލާނގެއެވެ. މީސްތަކުން ކުރާ ހެޔޮ ޢަމަލުތަކުގެ މަންފާއެއް އެކަލާނގެ ޒާތުފުޅަކަށް ނުކުރާނެއެވެ. އަދި ކުރާ ނުބައި ޢަމަލުތަކުގެ ގެއްލުމެއްވެސް، އެކަލާނގެ ޒާތުފުޅަކަށް ނުވާނެއެވެ.\nތިމާ ކުރާ ހެޔޮ ޢަމަލުތަކުގެ ފައިދާއަކީ، ހަމަ ތިމާއަށް ލިބޭނެ އެއްޗެކެވެ. ތިމާ ކުރާ ނުބައި ޢަމަލުތަކުގެ ގެއްލުން ލިބޭނީވެސް، ހަމަ ތިމާއަށެވެ. މާތް اللّه ފަރްޟު ކުރައްވާފައިވާ ކަންތައްތައް ކުރުމުން، އަޅުގަނޑުމެންގެ އީމާންކަން އިތުރުވެއެވެ. ނަފްސުތައް ޠާހިރު ވެއެވެ. އަޚްލާޤާއި ސުލޫކު އިސްލާޙު ވެއެވެ. ފާފަކުރުމުން ދުރުހެލިވެވެއެވެ. މިއީ، އަޅުގަނޑުމެން އަބަދުވެސް ހަނދާން ކުރަންވީ ޙަޤީޤަތެކެވެ.\nފަހެ، މާތް اللّه ކީރިތި قرآن ގައި وحى ކުރެއްވިއެވެ. [مَّنْ عَمِلَ صَٰلِحاً فَلِنَفْسِهِ وَمَنْ أَسَاۤءَ فَعَلَيْهَا وَمَا رَبُّكَ بِظَلَّـٰمٍ لِّلْعَبِيدِ.] (فصّلت: 46) މާނައީ: "صالح عمل އެއް ކޮށްފިމީހާ (ދަންނާށެވެ!) ފަހެ، އެކަމުގެ ދަރުމަހުރީ އެމީހާގެ އަމިއްލަ نفس އަށެވެ. އަދި ނުބައި عمل އެއް ކޮށްފިމީހާ (ދަންނާށެވެ!) ފަހެ، އެކަމުގެ ހަލާކުހުރީ، ހަމަ އެ نفس ގެ މައްޗަށެވެ. އަދި ކަލޭގެފާނުގެ ވެރިރަސްކަލާނގެއީ، އަޅުތަކުންނަށް އަނިޔާވެރިވެވޮޑިގެންވާ ކަލަކުކަމުގައެއް ނުވެއެވެ."\nއަޚްލާޤީ މާތް ސިފަތަކުން ޒީނަތްތެރިވުމަކީ، މީހުންގެ ކުރިމަތީގައި ތިމާގެ އަގު އުފުލިގެންދާ ކަމެކެވެ. އެހެން މީހުންގެ ރުހުމާއި ލޯބި ލިބޭ ކަމެކެވެ. އެންމެންގެ އިޙްތިރާމާއި އިތުބާރު ޙާޞިލުވާކަމެކެވެ. ދިރިއުޅުމަށް ކުރާ މަސައްކަތުގެ ނަތީޖާ ލިބެނީވެސް، ހަމަ ތިމާއަށެވެ. އެމަސައްކަތުގެ ސަބަބުން، ތިމާއަށް ލިބޭ އާމްދަނީ އިތުރުވެ، ތިމާއާއި ތިމާގެ ޢާއިލާގެ ދިރިއުޅުން ތަނަވަސްވެއެވެ. ޖަމާޢަތަށާއި ޤައުމަށް އިޚްލާސްތެރި ކަމާއެކު ޚިދްމަތްކުރުމަކީ، ތިމާގެ މަޤްބޫލުކަން އިތުރުވެ، މީސްތަކުންގެ ޝުކުރާއި ތާރީފު ޙައްޤުވާ ކަމެކެވެ.\nނުބައި ޢަމަލު ކުރުމުގެ ގެއްލުމާއި ހަލާކަކީވެސް، ހަމަ ތިމާއަށް ލިބޭނެ އެއްޗެކެވެ. ވައްކަން ކުރުމާއި، ފޭރުމާއި، ޚިޔާނަތާއި، މިފަދަ ނުބައި ޢަމަލުތަކުން ވަގުތީ ފައިދާއެއް ލިބުނަސް، އެފަދަ ކަންކަމުން އާޚިރުގައި ނުލިބި ނުދާނެ ގެއްލުމާއި ހިތްދަތިކަން މާބޮޑެވެ. މިއީ، އިންސާނީ ތަޖުރިބާ ކަށަވަރުކޮށްދޭ ޙަޤީޤަތެކެވެ. އަޅުގަނޑުމެން ބަލައިލި ކޮންމެ ދިމާއަކުން، ހާމަކަން ބޮޑު ގޮތެއްގައި ފެންނަން އޮތް ޙަޤީޤަތެއް މެއެވެ.\nމިކަމަކީ، އަޅުގަނޑުމެން ދުނިޔޭގައި އުޅެމުންދާއިރު، މަގުން ކައްސާލައިގެން ނުދިޔުމަށްޓަކައި އަބަދާއަބަދު ހަނދާން ކުރުން ލާޒިމް ކަމެކެވެ. އަދި އެއަށްވުރެ ބޮޑަށް އަޅުގަނޑުމެންގެ ވިސްނުމުގައި ބަހައްޓަންވީކަމަކީ، ހެޔޮ ޢަމަލު ކުރުމުން އާޚިރަތް ދުވަހުން މާތް اللّه ދެއްވާނެކަމަށް وعد ވެވޮޑިގެންފައިވާ ސުވަރުގޭގެ މަތިވެރި ސަވާބާއި ދަރުމައެވެ. އަދި ނުބައި ޢަމަލު ކުރުމުން އެދުވަހު ކުރިމަތިލާން ޖެހޭނެ ވޭނާއި ހަލާކެވެ.\nހެޔޮ ވެރިކަމެއް ގާއިމުކުރެވޭނީ ހެޔޮ ވެރިއަކަށް، އެއީ އިބޫ: އައިޝާ\nއަޅުގަނޑުމެންގެ ދީނީ ސިޔާސަތަކީ "ގާލް ފްރެންޑް، ބޯއި ފްރެންޑް" ސިޔާސަތެއް ނޫން: އަލީ ޒާހިރު\nއަނިޔާވެރިކަމުން ގައުމު ސަލާމަތްކުރުމަށް އިބޫއަށް ވޯޓު ދެއްވުމަށް ނަސްރީނާ އެދިވަޑައިގެންފި\nސިއްރު ފެންފުށީގައި ހުރި ބުދުތައް ފަސް ގަޑިއިރު ތެރޭގައި ނެގުމަށް ކޯޓުން އަމުރުކޮށްފި\nހޯމަ ދުވަހު ސުކޫލުތައް ބަންދުކުރަން ނިންމައިފި


#Column : Madheenage islaamee dhaulathun kurimathilaanjehunu emme muhimmu thin massala - 11 - One Online\nމަދީނާގެ އިސްލާމީ ދައުލަތުން ކުރިމަތިލާން ޖެހުނު އެންމެ މުހިންމު ތިން މައްސަލަ - 11\n3. ޖިހާދާއި އީމާންކަމާވަނީ ގުޅިލައިމެހިފައެވެ.\nއީމާންކަމަށް އިތުރު ކަށަވަރުކަމެއް ލިބެނީ ޖިހާދުކުރުމުންނެވެ. ޖިހާދަކީ މުއުމިނުންގެ އެންމެ މުހިންމު ވާޖިބުތަކުގެ ތެރެއިން އެއްވާޖިބެވެ. ޖިހާދުގައި ބައިވެރިވުމުގެ ޖަޒާއަކީ ދުނިޔޭގައި ގިނަގުނަވެގެންވާ ފައިދާއާއި މަންފާއެވެ. ލާބައެވެ. އާޚިރަތުގައި މަރެއްގެފިކުރުވެސް ނެތް އަދި ޚިޔާލަށްވެސް ނުގެނެވޭހައި ނިޢުމަތްހުރި ސުވަރުގޭގައި އާބާދު ކުރެއްވުމެވެ. ޖިހާދުގައި ބައިވެރި ނުވުމުގެ ސަޒާއަކީ ދުނިޔޭގައި ވެސް އާޚިރަތުގައިވެސް ގެއްލުމާއި ހަލާކެވެ. ދެރަކަމެވެ. ދުނިޔޭގައި ނިކަމެތިކަމާއި މިސްކީނުކަމެވެ. ތިމާމެންގެ އާރެއް ބާރެއް ނެތުމެވެ. އިއްޒަތެއް ކަރާމަތެއް ނެތުމެވެ. އާޚިރަތުގައި ނަރަކައިގެ ވޭންދެނިވި އަޒާބެވެ.\nދުނިޔެފެށުނީއްސުރެ ހައްގާއި ބާޠިލުގެ ހަނގުރާމަ ދަނީ ހިނގަމުންނެވެ. އިންސާނީ ޝުޢޫރުގައި ހައްޤާއި ބާޠިލުގެ ފަރަގު ދެނެގަތުމުގެ ބާރުލެއްވީއްސުރެން ހެޔޮކަމުގެ އަހްލުވެރީންގެ މަސައްކަތަކީ ބާޠިލުގެ ކިބައިން ޙައްޤު ރައްކާތެރިކުރުމެވެ. ޙައްޤުގެ އަހްލުވެރީން ބާޠިލުގެ އަހްލުވެރީންގެ ކިބައިން ޙިމާޔަތް ކުރުމެވެ. އެކަމަށްޓަކައި ޖިހާދުކުރުމަކީ ހައްޤުގެ އަހުލުވެރީންނަށް ނުކޮށްދޫކޮށްލެވޭނެ ކަމެއް ނޫނެވެ.\n4. މަރުވާނެ ވަގުތު ވަނީ ކަނޑައަޅުއްވައިފައެވެ.\nއިންސާނާ ހަނގުރާމައިގެ މައިދާނުގައި ހުރިކަމުގައިވިޔަސް ކިއްލާއެއްގެ ޙިމާޔަތުގައި އުފާފާގަތިކަމުގެ މަހެފިލެއްގައި ހުއްޓަސް ކަނޑައަޅުއްވައި ލިޔުއްވައިފައިވާ ވަގުތުގައި މަރު އައިސް ބައްދަލުކުރާނެއެވެ. ކަނޑައެޅިފައިވާ ވަގުތުގެ ކުރިޔަކުވެސް އެޔަށްވުރެ ފަހަކުންވެސް މަރެއް ނާންނާނެއެވެ. އިސްލާމްދީނުގެ މިޢަޤީދާވަނީ މުޖާހިދުންގެ ހިތްތަކުން ބިރުފިލުވައިފައެވެ. މުޖާހިދުންނަކީ ސިހިގެންފަހަތަށް ނުޖެހޭ، ޖެހިލުންނުވާ ބަޔަކަށް ހަދައިފައެވެ. ފިނޑިކޮށް ދެރަކޮށް ނުލެވޭނެ ބަޔަކަށް ހަދައިފައެވެ. ނުހަނު ކެތްތެރި ބަޔަކަށް ހަދައިފައެވެ. ލޯލިތައް ކޮޅަށްޖެހޭފަދަ ނިރުބައިގެ ތެރޭގައި ވެސް ފިސާރި މަތިހަށި ނަގައި އިސްއުފުލައި ލައިގެން ތިބެ ކުރިއަރަމުން ދެވޭ ފަދަ ބަޔަކަށް ހަދައިފައެވެ.\n5. މުސްލިމެއްގެ ހަޔާތުގެ މަޤްސަދަކީ ޝަހީދުވުމެވެ.\nމުޖާހިދެއްގެ ހަޔާތުގެ ކުރިގަނެވި ބޮންތި އަތުވުމަކީ މާތްﷲ ގެ މަގުގައި ހަނގުރާމަ ކުރަމުންގޮސް ޝަހީދުވުމެވެ. ޑޮކްޓަރ ޢައްލާމާ މުޙައްމަދު އިޤްބާލު ރަޙިމަހު ﷲ ގެ ޅެންބައިތެއްގައިވެއެވެ.\nމުއުމިނެއްގެ ހަޔާތުގެ މަޤްޞަދަކީ އަދި ލަނޑުދަނޑިޔަކީ ޝަހީދުވުމެވެ.\nޣަނީމާ މުދާ ހޯދުމެއްނޫނެވެ. ރަށްތައް ހިފައި ވެރިކަން ފުޅާކުރުމެއްނޫނެވެ.\nޝަހީދުވުމުގެ އުޖޫރަޔަކީ ސުވަރުގޭގެ އަބަދީ ދިރިއުޅުމެވެ. އުފާފާގަތިކަމާއި، ހިތްގައިމުކަމެވެ. އަރާމާއި ލައްޒަތެވެ.\n6.އުނގެނުމާއި މެދުކެނޑުމެއްނެތި ތަމްރީނު ހޯދުން\nޢިލްމާއި ހުނަރުގެ ކޮންމެ ދާއިރާ އެއްގައިވެސް މަތީދަރަޖަ ހާސިލުވުމުގެ ޝަރުތަކީ އެފަންނެއް އުނގެނުމާއި މެދުކެނޑުމެއްނެތި ތަމްރީނު ހޯދުމެވެ. އަސްކަރީ ހުނަރުތަކަށް ބަލާއިރު އެހުނަރުތައް ދަސްކުރުމާއި ހުއްޓައިނުލައި ތަމްރީނުކުރުމުގެ އެތަކެއް ފައިދާ ތަކެއް ހިމެނެއެވެ. އެއްފައިދާއަކީ ހަށިގަނޑުގެ ގުނަވަންތަކުގެ ވާޅުކަން ފިލައި ހީވާގިވުމެވެ. ހޭލުންތެރިކަމާއި ހުސިޔާރުކަން އައުމެވެ. ކަމާގުޅޭ ހިއްސުތަކާއި ހިތަށް އެއްގައިކަންލިބުމެވެ. އެހުރިހައި ހިއްސުތަކަކާއި ގުނަވަންތަކެއް އެކައްޗަކަށްވެގެން އަމިއްލަޔަށް ހިނގާ މެޝިނެއް ފަދައިން އެއްފުރޮޅެއް އަނެއް ފުރޮޅަކާގުޅިގެން އެކުގައި މަސައްކަތް ކުރާން ފެށުމެވެ. ނުހަނު ހޭލުންތެރިކަމާއެކުގައެވެ. ނުހަނު ހައްސާސުކަމާއެކުގައެވެ.\nއަސްކަރީ ފަންނުތައް އުނގެނުމާއި ހުއްޓައިނުލައި ތަމްރީނު ހޯދުމުން އެކަމުގެ އަމާޒަކީ ސާލިހު އަމާޒެއް ކަމުގައިވާނަމަ އެދެވޭ ނަތީޖާ ފެންނާންފަށައެވެ. އެހެންކަމުން އަސްކަރީ ތަރުބިޔަތުގައި އެކަމުގެ އަހަންމިއްޔަތުގެ ވާހަކަޔަކީ މިނަށްވުރެ ކަންބޮޑުކޮށްގެން ދެއްކޭ ވާހަކައެއް ނޫނެވެ. ކައުސާހިބާ ސައްލަﷲ އަލައިހި ވަސައްލަމަ އެ މަސައްކަތްޕުޅު ހިންގައިލެއްވީ އަސްކަރީ މާހިރެއް ފަދައިންނެވެ. ނަމޫނާ ކޮމާންޑަރ އިންޗީފަކު ފަދައިންނެވެ. ކައުސާހިބާ ސައްލަﷲ އަލައިހި ވަސައްލަމަ އިސްލާމީ މުޖާހިދުންނަށްޓަކައި އެކަށައެޅުއްވި އަސްކަރީ ތަމްރީނުގެ އުސޫލުތަކާއި ގަވައިދުތަކަކީ ފުރިހަމަ ކަމުގައި ނަމޫނާ އުސޫލުތަކެކެވެ. ގަވާއިދު ތަކެކެވެ. ނަމަވެސް އެކަންކަން ވަނީ މިޒަމާނުގެ ގޮތަށް ކަރުދާހުގައި ލިޔެވިފައެއްނޫނެވެ. ގެޒެޓުކުރެވިފައެއްނޫނެވެ. އެކަންކަން ބަޔާންވެފައި ވަނީ އިތުރުސާހިބާގެ ބަސްފުޅުތަކުގައެވެ. ދެއްވާ އިރުޝާދުފުޅުތަކުގައެވެ. އެމާތްސާހިބާ ދެއްވާ ކޮންމެ އިރްޝާދަކީ މުއުމިނުންގެ މައްޗަށް އަމުރުފުޅެއްގެ ދަރަޖަ ލިބިފައިވާ ކަމެކެވެ. އިތުރުސާހިބާ ގެންދެވީ މުޖާހިދުންނަށް މެދުކެނޑުމެއްނެތި އިރްޝާދާއި ނަސޭހަތް ދެއްވަމުންނެވެ. ނަތީޖާއެއްގެ ގޮތުން މުޖާހިދުންގެ ހިތްޕުޅުތަކުގައި އުފެދިގެންދިޔައީ ވަރަށް ވަރުގަދަ އިންގިލާބީ ރޫހެކެވެ. އެބޭކަލުން ތަމްރީނު ވެވަޑައިގަންނަވަމުން ގެންދެވީ މުޅިންވެސް އެބޭކަލުން ކުރައްވާ ހިތްޕުޅުން ކުރައްވާ ހިލޭ ސާބަހުގެ އަމިއްލަފުޅު މަސައްކަތްޕުޅެއްގެ ގޮތުގައެވެ. ސަހާބީން އަމިއްލަފުޅަށް އެކި ކޯޅިކޯޅިޔަށް ބެހިވަޑައިގެން ހަތިޔާރުގެ ބޭނުން ކުރައްވަން ފަރިތަކުރައްވަމުންގެންދެވިއެވެ. ކައުސާހިބާ ސައްލަﷲ އަލައިހި ވަސައްލަމަގެ އިރްޝާދާ އެއްގޮތަށް އެޒަމާނުގެ ހުރިހާ ހަތިޔާރުތަކެއް ބޭނުން ކުރައްވާން ދަސްކުރެއްވުމާއި ފަރިތަކުރެއްވުމަކީ ސަޙާބީންގެ އާދަފުޅަކަށްވަނީ ހައްދަވައިފައެވެ. އެހެންކަމުން މުޖާހިދުން ތަމްރީނުކުރަން އިސްލާމީ ދައުލަތުން ހިނގީ ވަރަށްވެސް ކުޑަކުޑަ ޚަރަދެކެވެ.\nއެދުވަސްވަރުގެ އަރަބީންގެ ހެވިކަމުގެ ހުނަރުތަކުގެ ތެރޭގައި ހިމެނެނީ އަމާޒުފަތްގަނޑަށް ދުނިއުކުމާއި، ލޮންސީގެ އުކުޅުތަކާއި، ކަނޑިހެވިކަމާއި އަސްދުއްވުން ފަދަކަންކަމެވެ. އެދުވަސްވަރު އާއްމުވެފައިވާ ހަތިޔާރުތަކުގެ ތެރެއިން ދުނިއުކުމަކީ އިތުރު ސާހިބާ ސައްލަﷲ އަލައިހި ވަސައްލަމަ ޚާއްޞަ ބާރެއްލައްވައިފައި އެކަން އުނގެނި ދަސްކޮށް ފަރިތަކުރުމަށް އިރްޝާދު ދެއްވި ކަމެކެވެ. އެކަމާބެހޭގޮތުން ވިދާޅުވެފައިވާ ދެބަސްފުޅެއް މިތާނގައި ނަކަލުކޮށްލަމެވެ.\n"އަރަހުށި މާތްﷲ ސުބްޙާނަހޫ ވަތަޢާލާ އެންމެ ތީރެއްގެ ޒަރީޢާއިން ތިންމީހަކު ސުވަރުގެ ވައްދަވާނެއެވެ. އެކަކީ އެތީރު ހެދި މީހާއެވެ. އެކަމުގައި އޭނާގެ ހިތުގައި ހެޔޮކަމުގެ އުންމީދެއް އޮތްކަމުގައިވާނަމައެވެ. ދެވަނަ މީހަކީ އެތީރުއެއްލި މީހާއެވެ. ތިންވަނައީ އެކަމަށް އެހީތެރިވި މީހާއެވެ. އެހެންކަމުން ތިޔަބައިމީހުން ދުނިއުކުމަށާއި އަސްދުއްވަން ފަރިތަކުރާށެވެ. އާނއެކެވެ. ތިޔަބައިމީހުންގެ އަސްދުއްވުމަށްވުރެ ބޮޑަށް އަހުރެން ލޯބިކުރަނީ ތިޔަބައިމީހުންގެ ދުނިހެވިކަމަށެވެ." (އިބްނުމާޖާ، ކިތާބުލްޖިހާދި)\n"ދުނިއުކުމުގެ ހުނަރު ދަސްކުރުމަށްފަހު އެކަންދޫކޮށްލައިފިމީހާ ނިއުމަތެއް ލިބުމަށްފަހު އެނިއުމަތް ދޫކޮށްލައިފިއެވެ." (ޠަބަރާނީ – ޝަރަހަ ޖާމިއުއްޟަޣީރު)\nކައުސާހިބާގެ މި ޙިކުމަތްތެރި ނަސޭހަތްޕުޅުގެ ވާހަކަ ދައްކައި ލިޔެހަދާއިރު އާއްމުކޮށް އަޅުގަނޑުމެން އެނަސޭހަތްޕުޅުގައި ފޮރުވިފައިވާ ބުއްދިވެރި އެއްނުކުތާއެއް ފާހަގަނުކޮށް ދޫކޮށްލަމުއެވެ. އާދެ، އެނުކުތާއަކީ އިތުރުސާހިބާ ސައްލަﷲ އަލައިހި ވަސައްލަމަ ދުރަށް ހަމަލަދެވޭ ހަތިޔާރަށް ޚާއްޞަ އަހަންމިއްޔަތެއް ދެއްވިކަމެވެ. ދުރަށް ހަމަލަދެވޭ ހަތިޔާރަކަށް އެޒަމާނުގައި އީޖާދުވެފައިވަނީ ދުންޏެވެ. އެހެންކަމުން ކައުސާހިބާ ސައްލަﷲ އަލައިހި ވަސައްލަމަވަނީ އެ ހަތިޔާރު މޮޅަށް އުފެއްދުމަށާއި، އެހަތިޔާރު ބޭނުން ކުރުމުގެ ހުނަރު ތަރައްޤީކުރުމަށާއި، އެކަމަށް އެހީވުމަށް އިރްޝާދުދެއްވައިފައެވެ. އެކަންވަނީ އެމާތް ސާހިބާގެ ރިވެތި ސުންނަތެއްކަމުގައި ހައްދަވައިފައެވެ.\n7. ބުރަކޮށް މަސައްކަތް ކުރުމާއި ކެތްތެރިވުމުގެ ތަރުބިޔަތު\nމިއީ ކައުސާހިބާ ސައްލަﷲ އަލައިހި ވަސައްލަމަގެ ޢަސްކަރީ ތަރުބިޔަތުގައި ވަރަށް އިސްކަންދެއްވި ލާޒިމީ ބައެކެވެ. އެ ތަރްބިޔަތުގެ ސަބަބުން ސިފައިންގެ ބަރުދާސްތުކުރުމުގެ ބާރު އިތުރުވެއެވެ. އިންތިހާދަރަޖައިގެ ނުރައްކާތެރި އަދި ބިރުވެރި ދަނޑިވަޅުތަކުގައި ވެސް ކެތްތެރި ވެވެއެވެ. ހިއްސުތައް ފުރިހަމަޔަށް ހަމައިގައި ހިފެހެއްޓެއެވެ. ދިމާވާ އެންމެ ނުސިޔާނު ހާލަތްތަކާވެސް ކުރިމަތިލައި އެ ހާލަތެއް ފަހަނަޅައި ކުރިޔަށްދިޔުމުގެ ގާބިލުކަން އުފެދެއެވެ.\nމުހާޖިދުންނަށް އާދަކޮށްދެއްވީ ޚުދު އެމާތްސާހިބާ ފަދައިން ނުހަނު ބުރަކޮށް އަދި އެހައިމެ ސާދާކޮށް ދިރިއުޅުއްވުމަށެވެ. މުޖާހިދުންގެ ކިބައިގައި ކެތްތެރި ވެވަޑައިގަތުމާއި ބަރުދާސް ކުރެއްވުމުގެ ގާބިލިއްޔަތު އުފެއްދެވުމަށްޓަކައެވެ. އެގޮތުން ރަމަޟާން ނޫން އެހެން މަސްމަހުގައި ސުންނަތްރޯދަ ހިއްޕަވަން ފަރިތަކޮށްދެއްވައި އާދަކުރެއްވިއެވެ. ރޭގަނޑު ތަހައްޖުދު ނަމާދު ކުރައްވަން އާދަކޮށްދެއްވިއެވެ. ފަޤީރުކަމާއި ހައިހޫނު ކަމުގައި އުޅުއްވުމަށް ލޯބި ޖެއްސެވިއެވެ. އެނގިވަޑައިގަންނަވާނެ ފަދައިން ކައުސާހިބާގެ އާދަފުޅަކީ ހަނގުރާމައިގެ މައިދާނުގައިވެސް އަމިއްލަފުޅު ގެކޮޅުގައިވެސް އަރާމާއި ރާހަތުގެ އެއްޗެއްސާ ދުރުވެ ވަޑައިގެން ވަރަށް އާދައިގެ ކުރަކި ޙަޔާތްޕުޅެއްގައި ދިރިއުޅުއްވުމެވެ. އަމިއްލަފުޅު ކޮންމެ މަސައްކަތްޕުޅެއް އަމިއްލަފުޅަށް ކުރެއްވުމަކީ އެމާތް ސާހިބާގެ ޝިއާރެކެވެ. އެހެންކަމުން ހުރިހާ މުއުމިނުންވެސް އެ ގޮތް ނަކަލު ކުރެއްވުމަކީ ފަޚުރެއްކަމުގައި ދެކެވަޑައިގެންނެވިއެވެ. ނަތީޖާއެއްގެ ގޮތުން އަތްފައިން މަސައްކަތްކޮށްގެން ދިރިއުޅުމަކީ އެންމެހައި މުސްލިމުންގެ ޝަރަފެއްއްކަމުގައި ވިއެވެ. މިއީ، މުޖުތަމައަށް ވަރަށް ބޮޑު އިންގިލާބެއް ގެނުވި ކަމެކެވެ. ހުއްދަނޫން މުއްސަނދިކަމާއި، މަޖަލާއި އަރާމުގައި އުޅޭމީހުންނަށް ވަރަށް ބޮޑު ގޮންޖެހުމަކަށްވީކަމެކެވެ. މުސްލިމު މުޖާހިދުންގެ ބަލިބުރަކަން ފިލައި މުސްލިމުން މުޖާހިދުންނަކީ ނުހަނު މުރާލިފުޅު ހީވާގިފުޅު ބަޔަކަށްވިއެވެ. ވަރުބަލިފުޅުކަމެއް ނެތި މަސައްކަތް ކުރެއްވުންއާދަވެފައިވާ ބަރުދާސްތު ކުރެއްވުމާއި ކެތްތެރި ވެވަޑައިގެންނެވުމުގެ ނަމޫނާ ބައެއްކަމުގައިވިއެވެ.


New in Imran ge contract uvaalaifi | Mihaaru\n17 އޮކްޓޯބަރ 2018 - 12:15 19 comments\nނިއުގެ އޮފިޝަލަކު ބުނީ އިމްރާނަށް މި އަހަރު ދޭން ޖެހޭ މުސާރައިގެ 70 ޕަސެންޓް އެޑްވާންސުގެ ގޮތުގައި ދީފައިވާ ކަމަށާއި ބާކީ 30 ޕަސެންޓް ފައިސާ ތިން ޕޭމަންޓަކަށް ބަހާލައިގެން ދޭން އެއްބަސްވެ އިއްޔެއާ ހަމަޔަށް މުއްދަތު ހަމަވެފައިވަނީ އޭގެ ތެރެއިން ދެ ޕޭމަންޓެއް ކަމަށެވެ.\nއޮފިޝަލް ބުނީ ބޮޑު އަގެއްގައި އިމްރާން ގެނައީ އޭނާ އަކީ ލީޑަރަކަށް ވާތީ ކަމަށާއި ކްލަބަށް ދިމާވެފައިވާ މި ހާލަތުގައި ބޭނުންވީ އިމްރާންގެ ފަރާތުން ލީޑާޝިޕް ކަމަށެވެ. އެކަމަކު އެޑްވާންސުގެ ގޮތުގައި ބޮޑު އަދަދެއް ދީފައިވަނިކޮށް ވެސް އޭނާގެ ހިދުމަތް މި ވަގުތު ނުލިބޭތީ ކޮންޓްރެކްޓް ބާތިލްކުރަން ކްލަބުގެ ޗެއާމަން މުހައްމަދު ޒިޔާދު ނިންމެވީ ކަމަށް އޮފިޝަލް ބުންޏެވެ.\nއެކަމަކު އިމްރާން މިއަދު ވަނީ އެ ވާހަކަތަކަށް ރައްދުދީފަ އެވެ. އިމްރާން ބުނީ އެޑްވާންސުގެ ގޮތުގައި ދިން ފައިސާ އަކީ ވެސް ކްލަބުން އޭނާއާ އެކު ހެދި ކޮންޓްރެކްޓުގެ ދަށުން ދޭން އެއްބަސްވި އެއްޗެއް ކަމަށާއި އެޑްވާންސް ދިނުމަކީ، އަހަރުގެ ތެރޭގައި މުސާރައިގެ ގޮތުގައި ދޭން ޖެހޭ ފައިސާ ދިނުން ފަސްވާން ޖެހޭ ސަބަބެއް ނޫން ކަމަށެވެ.\nއަދި އޮގަސްޓް 1 ވަނަ ދުވަހުން ފެށިގެން ކްލަބަށް ހިދުމަތް ނުކުރާ ކަމަށް ބުނި ނަމަވެސް އޭރު އޮތީ ގައުމީ ޓީމަށް ވަގުތު ދިނުމަށް ޕްރެކްޓިސް މެދުކަނޑާލާފައި ކަމަށާއި އެ މުއްދަތުގައި ބޭއްވި ދެ ބައްދަލުވުމަކަށް ހާޒިރުވި ކަމަށެވެ.\n"ކްލަބުގެ ޕްރެކްޓިސް އަލުން ފެށީ ސެޕްޓެމްބަރު 16 ވަނަ ދުވަހު އަދި 18 ވަނަ ދުވަހު ބަންގްލަދޭޝަށް ފުރި މެޗެއް ކުޅެން. އެ ދަތުރުގައި ނުދެވުނީ އަމިއްލަ ސަބަބަކާ ހުރެ. އެކަން ކްލަބުން އޭރު މީޑިއާ އަށް ވެސް އެންގި،" ރާއްޖޭގައި އުފެދުނު އެންމެ މޮޅު ގޯލްކީޕަރު ބުންޏެވެ.\nއަދި އޭގެ ފަހުން ސެޕްޓެމްބަރު 19 ވަނަ ދުވަހު ކްލަބުގެ ޗެއާމަން ޒިޔާދަށް ސިޓީއެއް ފޮނުވައި 10 ދުވަހުގެ ތެރޭގައި، މުސާރަ ހަމަޖައްސައިދޭން އެދުނު ކަމަށާއި ޕްރެކްޓިހަށް ހާޒިރުވުން ހުއްޓާލީ އެ ފައިސާ ނުލިބުމުން ކަމަށް އޭނާ ބުންޏެވެ.\n"ކްލަބުން އެއްޗެއް ނުދެންޏާ، ކައިގެން ބޮއިގެން އުޅެން ކޮންމެވެސް މަސައްކަތެއް ކުރަން ޖެހޭނެތާ؟ އަޅުގަނޑު އެންގިން މުސާރަ ނުލިބޭ ކަމަށް ވަންޏާ އާމްދަނީއެއް ހޯދަން އިތުރު މަސައްކަތެއް ކުރަން ޖެހެޔޭ އެހެންވެ ޕްރެކްޓިހަށް ދެވެން ނެތޭ،" އިމްރާން ބުންޏެވެ.\nއިމްރާން މެޗަކަށް ނުކުންނަން ތައްޔާރުވަނީ. --ފޮޓޯ: ނިޝާން އަލީ/ މިހާރު\nއަދި އެ ސިޓީގައި އޭނާ ބަޔާންކުރި މުއްދަތުގައި މުސާރަ ނުލިބުމުން އެ މައްސަލަ އެފްއޭއެމަށް ވެސް ހުށަހެޅި ކަމަށާއި އިއްޔެ ކޮންޓްރެކްޓް އެ ބާތިލްކުރީ އެ މައްސަލަ އެފްއޭއެމުން ބަލަމުން އަންނަނިކޮށް ކަމަށް އޭނާ ބުންޏެވެ.\n"އަޅުގަނޑު ޕްރެކްޓިހަށް ހާޒިރުނުވަންޏާ އެ މައްސަލައިގައި ކްލަބުގެ ޑިސިޕްލިނަރީ ކޮމިޓީއަކަށް ވެސް ހާޒިރުކުރެވިދާނެތާ؟ އެކަމަކު އެހެނެއް ނޫން މިވީ. އެފްއޭއެމުން މައްސަލަ ބަލަމުން އަންނަނިކޮށް ކުއްލިއަކަށް ކޮންޓްރެކްޓް މި އުވާލީ. މިވީ ގޮތުން ދެން މި އަހަރު އިތުރު ކްލަބަކަށް ވެސް ކުޅުމުގެ ފުރުސަތެއް ނެތް،" އިމްރާން ބުންޏެވެ.\nއޭނާ ބުނީ ބުނީ މި މައްސަލަ އޭނާ ދުލެއް ނުކުރާނެ ކަމަށާއި މިކަމުގައި ދެވެން އޮތް އެންމެ ދުރަކަށް ދާނެ ކަމަށެވެ. އަދި ނިއު ރޭޑިއަންޓް ފަދަ ބޮޑު ކްލަބަކުން މިގޮތަށް އަމަލުކުރުމުން ދެރަވާ ކަމަށާއި ކްލަބަށް ހެޔޮއެދޭ މީހުން ކްލަބުގެ ހާލަތު ބަދަލުކުރުމަށް މަސައްކަތްކުރަން އޭނާ ގޮވާލި އެވެ.\n"ވަކި މީހެއްގެ މުށުތެރެއިން ކްލަބް ސަލާމަތްކުރަން، ކްލަބަށް ހެޔޮ އެދޭ މީހުންގެ ގާތުގައި އަޅުގަނޑު އެދެން. ނިއު ރޭޑިއަންޓް ފަދަ ރާއްޖޭގެ ބޮޑު ކްލަބެއް މި ހާލަތަށް ވެއްޓުމަކީ ވަރަށް ދެރަވަރު ކަމެއް،" އިމްރާން ބުންޏެވެ.\nނިއުއާ ވާދަވެރި ވިކްޓަރީން ކެރިއަރު ފެށި ނަމަވެސް އިމްރާން އޭރު ވެސް ބުނަމުން އައީ އޭނާ އަކީ ނިއުގެ ސަޕޯޓަރެއް ކަމަށާއި އެ ކްލަބަށް ކުޅެން ބޭނުންވާ ކަމަށެވެ. އޭނާ ނިއުއާ އެންމެ ފުރަތަމަ ގުޅުނީ 2012 ވަނަ އަހަރެވެ. އަދި 2013 ވަނަ އަހަރު ނިއު އިން ސީޒަނުގެ ހުރިހާ މެޗަކުން މޮޅުވެ ހުރިހާ މުބާރާތެއް ކާމިޔާބުކޮށް އަދި އެ އަހަރުގެ އޭއެފްސީ ކަޕުގެ ކުއާޓާ ފައިނަލުން ޖާގަ ހޯދިއިރު އިމްރާން ވަރަށް މުހިއްމު ދައުރެއް އަދާކުރި އެވެ.\nނިއުގައި ހަތަރު ހޭދަކުރުމަށް ފަހު 2015 ގައި މާޒިޔާ އަށް ބަދަލުވި އިމްރާން ދެ ވަނަ ފަހަރަށް ނިއު އަށް ބަދަލުވީ، މިދިޔަ އަހަރު ނިއުއާ ޒިޔާދު ހަވާލުވެ މާސިންގާ ބަޖެޓެއް ހަދައި ގެނައި ކުޅުންތެރިންގެ ތެރޭގައި ހިމެނިގެންނެވެ. މިދިޔަ އަހަރު ދިވެހި ޕްރިމިއާ ލީގާއި އެފްއޭ ކަޕާއި ޕްރެޒިޑެންޓްސް އަދި މި އަހަރުގެ އެސްޓީއޯ މާލޭ ލީގު ވެސް އުފުލާލި އެވެ. އެކަމަކު މި އަހަރުގެ ވަކި ހިސާބަކުން ކްލަބަށް މާލީ މައްސަލަތައް ދިމާވެ ބައެއް ސީނިއާ ކުޅުންތެރިން ޕްރެކްޓިހަށް ވެސް ހާޒިރެއް ނުވެ އެވެ.\nޓީމުގެ ކެޕްޓަން އަލީ އަޝްފާގް (ދަގަނޑޭ) ވެސް ކްލަބް ދޫކޮށްލީ މުސާރަ ނުދޭތީ އެވެ. އެ މައްސަލަ އެފްއޭއެމަށް ހުށަހެޅުމުން ކޮންޓްރެކްޓް ބާތިލްކުރުމުން އޭނާ ވަނީ ޓީސީ ސްޕޯޓްސް ކްލަބަށް ބަދަލުވެފަ އެވެ.\nނިއުގެ އިތުރުން ރާއްޖޭގެ ވަރަށް ގިނަ ކްލަބްތަކަށް ވަނީ މާލީ މައްސަލަތައް ދިމާވެފަ އެވެ. މާޒިޔާ ފިޔަވައި އެހެން އެއްވެސް ކްލަބަކަށް ގަވާއިދުން މުސާރަ ނުދެވޭ ކަމަށްވެ އެވެ. ރާއްޖޭގެ އެންމެ ބޮޑު އެއް ކްލަބް ކަމަށްވާ ވިކްޓަރީގެ ޕްރެކްޓިސް ވެސް އެ މައްސަލައިގައި ނުފެށި ވަރަށް ގިނަ ދުވަހު އޮތެވެ. މީގެ އިތުރުން ގައުމީ ފުޓްބޯޅަ ޓީމުގެ ކުޅުންތެރިންނަށް ވެސް މިދިޔަ ތިން މަހުގެ މުސާރަ ނުލިބިގެން ކުޅުންތެރިން ވަރަށް ބޮޑަށް ޝަކުވާކުރި އެވެ.\nއެކަންކަން ހައްލުކުރުމަށްޓަކައި އަންނަ އަހަރުން ފެށިގެން މުސާރައިގެ އޮނިގަނޑެއް ހަދައި ދެވޭނެ އެންމެ ބޮޑު މުސާރައެއް ކަނޑައަޅަން އެފްއޭއެމުން ވަނީ ނިންމައިފަ އެވެ. އަދި ކްލަބްތައް އަމިއްލަ ފައި މައްޗަށް ތެދުކުރުވަން ވެސް ފިޔަވަޅުތަކެއް އަޅާނެ ކަމަށް އެފްއޭއެމުން ވަނީ ބުނެފަ އެވެ.


UK Ge Udumathin Goiyneygey Gadhafadha Aligandeh! - Vaguthu\nއިނގިރޭސިވިލާތުގެ އުޑުމަތިން ގޮތްނޭނގޭ ގަދަފަދަ އަލިގަނޑެއް!\nއިނގިރޭސިވިލާތުގެ އަވަށެއް ކަމަށްވާ ކެމްބްރިޖްޝިއާގެ އުޑުމަތިން ގިނަ ބަޔަކަށް ގަދަފަދަ އަލިގަނޑެއް ފެނިއްޖެއެވެ.\nމިދިޔަ ހަފްތާގައި މި ހާދިސާ ހިނގި ވަގުތު ނަގާފައިވާ ފޮޓޯތަކާއި ވީޑިއޯތައް މިހާރު މީސްމީޑިއާގައި ދައުރުވަމުން ދާއިރު، ފޮޓޯތަކުން ފެންނަނީ އިރުއޮއްސެމުންދިޔަ ވަގުތު އުޑުމަތިން ރަތްކުލައިގެ ވަރުގަދަ އަލިގަނޑެއް ދަތުރުކޮށްފައި ދިޔަ މަންޒަރެވެ.\nމަންޒަރުދުށް ފަރާތްތަކުން ނޫސްތަކުގައި ބުނެފައިވާ ގޮތުގައި، މި އަލިގަނޑު ދަތުރުކުރި ވަގުތު އެއާއި އެކު އަލިފާނުގެ އަސަރުވެސް ފެންނާން ހުއްޓެވެ. އަދި ގިނައިރުތަކެއް ވަންދެން މި މަންޒަރު އުޑުމަތިން އެތައް ބަޔަކަށް ފެނިފައިވާއިރު، އެއީ ގިނިހިލައެއް ނޫންކަން ޔަޤީންކުރެވެނީ، އެ އަލިގަނޑު ދަތުރުކޮށްފައި ދިޔައީ ގިނިހިލައެއް ދަތުރުކުރާ ހަލުވިމިނަށްވުރެ އެތައް ގުނައެއް މަޑުން ކަމަށްވާތީ ކަމަށް އެފަރާތްތަކުން ބުނެފައި ވެއެވެ.\nގިނަ ބައެއްގެ ސަމާލުކަން މިހާރު މި މަންޒަރު ފެންނަ ފޮޓޯތަކަށް ލިބިގެން ގޮސްފައި ވާއިރު، މިކަމާއި ގުޅިގެން ރަސްމީ އިދާރާއަކުން އަދި އެއްޗެއް ބުނެފައި ނުވާކަމަށް ނޫސްތައް ބުނެއެވެ. ނަމަވެސް ބައެއް ފަރާތްތަކުން ބުނާގޮތުގައި، މިއީ އިރުއޮއްސެމުންދިޔަ ވަގުތު ކަމަށްވެފައި، އެ ސަރަޙައްދުގެ މަތިން ދަތުރުކުރި ޖެޓަކުން ބޭރުވި ދުމަށް އިރުގެ ދޯދިތައް އެޅިފައި ހުރުމުން މިފަދަ މަންޒަރެއް ފެނުމަކީ އެކަށީގެންވާ ކަމެކެވެ.\nމި ހާދިސާ އާއި ގުޅިގެން މަންޒަރުދުށް ފަރާތްތަކުން ބުނެފައިވަނީ، އަލިގަނޑު ގާތްގަނޑަކަށް 10 މިނެޓާއި 20 މިނެޓާއި ދެމެދުގެ ވަގުތުކޮޅަކަށް އުޑުމަތިން ފެންނާން ހުރިކަމަށެވެ. ނަމަވެސް އޭގެ ފަހުން މަޑުމަޑުން އުޑުމަތިން ފޮހެވިދިޔައީ ކަމަށް އެފަރާތްތަކުން ބުނެފައި ވެއެވެ.\n"މިއީ އަދި ދުވަހަކުވެސް އަހަރެން ދުށް ފަދަ މަންޒަރެއް ނޫން. ހަމަ ގައިމުވެސް އެއީ ގިނިހިލައެއް ނުވަތަ އުޅަނދެއް ދަތުރުކުރުކޮށްފައި ދާއިރު މަންޒަރު ސިފަވާނެ ގޮތް ކަމަކަށް ޤަބޫލެއް ނުކުރެވޭ. މިކަން ހިނގި ވަގުތު މުޅި އުޑުމަތި ދިއްލާލި. އެހައިވެސް ގަދަފަދަ ބޮޑު އަލިގަނޑެއް އެއީ،" މަންޒަރުދުށް ފަރާތަކުން ނޫސްތަކުގައި ބުނެފައި ވެއެވެ.\nމީގެ ކުރިންވެސް ބައެއް ސަރަޙައްދުތަކުގެ އުޑުމަތިން މިފަދަ އަލިގަނޑުތައް ފެނިފައި އެބަހުއްޓެވެ. ނަމަވެސް އާންމު ގޮތެއްގައި މިގޮތަށް ފެނިފައި ވަނީ ދުނިޔެ ކައިރިން ދަތުރުކޮށްފައިދާ ގިނިހިލަތަކެވެ. ގިނިހިލަތައް ދުނިޔޭގެ ވައިގެ ފަށަލަތައް ހުރަސްކުރާ ވަގުތު ހުންނަނީ އަނދަ އަނދައެވެ. އަދި އާންމު ގޮތެއްގައި އެފަދަ ގިނިހިލަތައް ދަތުރުކުރާ ބާރުމިނުގެ ސަބަބުން އެ މަންޒަރު ފެންނަނީ މަދު ސިކުންތުކޮޅަކަށެވެ.\nއޭޕްރީލް 27, 2020 04:25\nތިވާނީ ދުނިޔެއިން ކޮވިޑް19 ދިޔައީކަމަށް\nއޭޕްރީލް 27, 2020 05:03\nމިފަދަ ޤަމާރު ޖާހިލުން ނަށް ﷲ ގެ ކޯފާ ސިފަވަނީ ޖޯކަކަށް\nއޭޕްރީލް 27, 2020 15:36\nމމ މީ ކޯފާތަ؟؟؟ ޔަގީންތަ؟؟؟؟\n2ހަފްތާވަރު ކުރިން ހިނގިކަމެއް...އަނެއްކާ އެވިލާކޮޅު ރަތްކުލައަށް ނުވާއިރުގެ ފޮޓޯވެސް ހުރި..އިރުއޮއްސޭވަރަކަަށް ރަތްކުލަ ގަދަވީ..\nއޭޕްރީލް 27, 2020 05:20\nތިކަމުން އިބްރަތެއް ނަގާބަލަ...ﷲގެ ކޯފާ ކޮވިޑް19 އަކީ ދެން ކުރިއަށް އޮތް ތާނގައި ފެންނަނީ ކޮންފަދަ ބިރުވެރި ކަމެއް އެނގެނީކީނޫން...\nއޭޕްރީލް 27, 2020 15:37\nކޮވިޑް އަކީ ކޯފާތަ\nކަލެއަށް ޝައްކުތަ އެއީ ކޯފާއެއްކަމާމެދު؟؟ އަހަރުމެންނަށް ޔަގީން މީ މުޅިދުނިޔެއަށް ފޮނުއްވާފައޮތް ކޯފާއެއްކަން.\nއޭޕްރީލް 27, 2020 05:53\nވެދާނެ ގިޔާމަތުގެ އަލާމަތެއްކަމަށް ވެސް... الله أعلم\nއޭޕްރީލް 27, 2020 10:33\nތިވާނީ އިގެރޭސިވިލާތުން ކޮވިޑު 19 ދިޔައީ ކަމަށް.\nއުދުހޭ ފޭކް އަސް\nއޭޕްރީލް 27, 2020 12:18\nތިވާނީ އުދުހޭ އަަސް ކަމަށް